ബജറ്റ് പ്രതീക്ഷയില് ഓഹരി - Malayalivartha.com Widgets Magazine\nബജറ്റ് പ്രതീക്ഷയില് ഓഹരി\n01 JULY 2014 02:15 AM IST\nനഷ്ടം തിരിച്ചുപിടിച്ച് ഓഹരി വിപണി. സെന്‍സെക്സ് 285 പോയന്റ് നേട്ടത്തില് 48,459ലും നിഫ്റ്റി 83 പോയന്റ് ഉയര്‍ന്ന് 14,230ലുമാണ് വ്യാപാരം\nഓഹരി വിപണിയില് മുന്നേറ്റം.... സെന്‍സെക്സ് 206 പോയന്റ് നേട്ടത്തില് 45,633ലും നിഫ്റ്റി 158 പോയന്റ് ഉയര്‍ന്ന് 13,416ലുമാണ് വ്യാപാരം\nഓഹരി സൂചികകളില് നേട്ടത്തോടെ തുടക്കം... സെന്‍സെക്സ് 36 പോയന്റ് ഉയര്‍ന്ന് 45,115ലും നിഫ്റ്റി 10 പോയന്റ് നേട്ടത്തില് 13,268ലുമാണ് വ്യാപാരം\nഇന്ധനവില ദിനംപ്രതി കുതിച്ചുയരുന്നു..... ഇന്ന് പെട്രോളിന് 27 പൈസയും ഡീസലിന് 31പൈസയുമാണ് വില വര്‍ദ്ധിച്ചു\nനരേന്ദ്രമോദി സര്‍ക്കാറിന്റെ ആദ്യ ബജറ്റില് സാമ്പത്തിക പരിഷ്‌കരണനടപടികള്‍ക്ക് പ്രാമുഖ്യമുണ്ടാവുമെന്ന പ്രതീക്ഷയില് ഓഹരി വിപണി തിങ്കളാഴ്‌ച മുന്നേറി. ആഗോള വിപണിയില് ക്രൂഡോയില് വില താഴുന്നതും. ഇന്ത്യന് ഓഹരി വിപണിക്ക് ആശ്വാസമേകി, മുബൈ ഓഹരി സൂചികയായ സെന്‍സെക്‌സ് 313.86 പോയന്റ് ഉയര്‍ന്ന് 25,413.78 - ല് അവസാനിച്ചു. ജൂണ് 17 ന് ശേഷമുളള ഏറ്റവും ഉയര്‍ന്ന ക്ലോസിങ്ങാണിത്. ജൂണ് 30 ന് അവസാനിച്ച ത്രൈമാസത്തില് സെന്‍സെക്‌സ് 3,027.51 പോയിന്റാണ് ഉയര്‍ന്നത് - 13.5 ശതമാനം വര്‍ദ്ധന. 2009 സപ്‌തംബര് പദത്തില് 18 ശതമാനം മുന്നേറിയ ശേഷം ആദ്യമായാണ് ഇത്ര വലിയൊരു ത്രൈമാസ കുതിപ്പ് വിപണിയിലുണ്ടാകുന്നത്.\nകേന്ദ്രത്തില മോദിയുടെ നേതൃത്വത്തിലുള്ള ശക്തമായ സര്‍ക്കാര് അധികാരത്തില് വന്നതിന്റെ ഫലമയി വിദേശ നിക്ഷേപ സ്ഥാപനങ്ങള് വന്‍തോതില് പണമൊഴുക്കിയതാണ് വിപണി മുന്നേറ്റത്തിന് കാരണം. ജൂണില് മാത്രം 1,196 പോയിന്റ് വര്‍ദ്ധിച്ചു. തിങ്കളാഴ്‌ചത്തെ മുന്നേറ്റത്തിന് ഊര്‍ജം, മൂലധന സാമഗ്രി, ഫാര്‍മ, ബാങ്കിങ് മേഖലകളിലെ ഓഹരികള് നേതൃത്വം നല്‍കി. ദേശീയ ഓഹരി സൂചികയായ നിഫ്‌റ്റി 102,55 പോയിന്റ് വര്‍ദ്ധിച്ച് 7,611.35 - ലെത്തി. സണ് ഫാര്‍മ, ടാറ്റാ പവര്, ഒ.എന്.ജി.സി., ഐ.സി.ഐ.സി.ഐ.ബാങ്ക്, ഡോ.റെഡ്ഡീസ് എന്നിവ മികച്ച മുന്നേറ്റം കാഴ്‌ചവെച്ചു.\nകുവൈറ്റിൽ എത്തുന്ന മുഴുവന് യാത്രക്കാരും ഇത് രജിസ്റ്റര് ചെയ്യണം; കോവിഡ് പശ്ചാത്തലത്തില് രാജ്യത്തേക്ക് വരുന്നവരും പോകുന്നവരുടേതുമായ യാത്രക്കാരുടെ വിവരങ്ങള് ശേഖരിക്കുന്നതിന്‍റെ ഭാഗമായി മുസാഫിര് പോര് (12 hours ago)\nകുടുംബ വഴക്കിനിടെ ഭർത്താവിനെ വാഹനത്തിൽ വലിച്ചിഴച്ചു; ഭാര്യയും സഹോദരനും പിടിയിൽ, കൊലപാതകശ്രമമെന്ന് പോലീസ് (13 hours ago)


Thiruvananthapuram News in Malayalam Latest Thiruvananthapuram news, photos, videos | Zee News Malayalam\nCovid Vaccination May 6, 2021, 09:20 PM IST\nതിരുവനന്തപുരം ഫോർട്ട് താലൂക്ക് ആശുപത്രിയിൽ വെച്ചാണ് കഴിഞ്ഞ ദിവസം ചിന്ത വാക്സിൻ സ്വീകരിച്ചത്. താൻ വക്സിൻ സ്വീകരിച്ച കാര്യം ചിന്ത ഫോട്ടോ സഹിതം ഫേസ്ബുക്കിൽ പങ്കുവെക്കുകയും ചെയ്തു.\nCorona Virus May 5, 2021, 01:11 PM IST\nശ്രീ ചിത്രയിൽ ഓക്‌സിജൻ ക്ഷാമം; ശസ്ത്രക്രിയകൾ മാറ്റിവെച്ചു\nഇന്ന് ശ്രീ ചിത്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ ഓക്‌സിജന്റെ ക്ഷാമം നേരിട്ടതിനെ തുടർന്ന് നിരവധി ശസ്ത്രക്രിയകൾ മാറ്റിവെച്ചു.\nkerala covid update Apr 26, 2021, 09:11 PM IST\nKerala COVID Guideline : നാളെ മുതൽ കേരളത്തിലെ നിയന്ത്രണങ്ങൾ ഇവയാണ്\nSaritha S Nair Apr 22, 2021, 12:01 PM IST\nസോളാർ പാനൽ വെച്ച് നൽകാമെന്ന് പറഞ്ഞ് കോഴിക്കോട് സ്വദേശിയായ അബ്ദുൾ മജീദിൽ നിന്ന് 43 ലക്ഷത്തിൽ അധികം രൂപ തട്ടിയ കേസിലാണ് ഇന്ന് അറസ്റ്റ് ഉണ്ടായിരിക്കുന്നത്. സരിതയുടെ അറസ്റ്റ് കോഴിക്കോട് സിറ്റി പൊലീസ് കമ്മീഷ്ണർ എ.വി ജോർജ് സ്ഥിരീകരിക്കുകയും ചെയ്തു.\nKerala Assembly Election 2021 Apr 6, 2021, 10:52 AM IST\nKerala Assembly Election 2021: അയ്യപ്പനും ദേവഗണങ്ങളും സർക്കാരിനൊപ്പമെന്ന് മുഖ്യമന്ത്രി\nജനങ്ങൾ ഭരണമാറ്റം ആഗ്രഹിക്കുന്നുവെന്ന എൻഎസ്എസ് ജനറൽ സെക്രട്ടറി സുകുമാരൻ നായരുടെ പരാമർശത്തിന് ചുട്ട മറുപടിയുമായി മുഖ്യമന്ത്രി.\nKerala Assembly Election 2021 Apr 2, 2021, 08:45 AM IST\nKerala Assembly Election 2021 : തെരഞ്ഞെടുപ്പ് അവസാന ലാപ്പിലേക്ക്, ആവേശമാക്കാൻ പ്രധാനമന്ത്രി ഇന്ന് കേരളത്തിലെത്തും\nരണ്ടിടങ്ങളിലെ പരിപാടിയിലാണ് പ്രധാനമന്ത്രി പങ്കെടുക്കുന്നത്. Pathanamthitta കോന്നിയിലും തിരുവനന്തപുരം കാര്യവട്ടത്തുമാണ് പ്രധാനമന്ത്രിയുടെ യോഗങ്ങൾ.\nKerala Assembly Election 2021 Apr 1, 2021, 09:39 AM IST\nKerala Assembly Election 2021: പ്രചാരണത്തിന് ആക്കം കൂട്ടാൻ യോഗിയും നദ്ദയും ഇന്ന് കേരളത്തിൽ\nതിരഞ്ഞെടുപ്പിന് ഇനി അഞ്ച് ദിവസങ്ങൾ മാത്രം ബാക്കി നിൽക്കെ പ്രചാരണം കൊഴുപ്പിക്കാൻ ബിജെപി ദേശീയ അധ്യക്ഷൻ ജെ.പി നദ്ദയും ഉത്തർപ്രദേശ് മുഖ്യമന്ത്രി യോഗി ആദിത്യനാഥും കേരളത്തിലെത്തി.\nKerala Assembly Election 2021 Mar 31, 2021, 01:48 PM IST\nKerala Assembly Election 2021: നേമത്ത് പ്രിയങ്ക എത്താത്തതിൽ അതൃപ്തി അറിയിച്ച് കെ മുരളീധരൻ\nത്രികോണ മത്സരം കാഴ്ചവയ്ക്കുന്ന, ബിജെപിയുമായി നേരിട്ട് മത്സരം നടക്കുന്ന നേമത്ത് പ്രിയങ്ക പ്രചാരണത്തിന് ഇറങ്ങാത്തത് വലിയ തിരിച്ചടിയാകുമെന്നും കെ മുരളീധരൻ അറിയിച്ചു.\nKerala Assembly Election 2021 Mar 31, 2021, 11:31 AM IST\nKerala Assembly Election 2021: അങ്കം കൊഴുക്കുന്നു; യോഗിയും നദ്ദയും നാളെ കേരളത്തിൽ\nജെപി നദ്ദ ആറ്റിങ്ങലിലും യോഗി ആദിത്യനാഥ് കഴക്കൂട്ടത്തും നേമത്തും റോഡ് ഷോ നടത്തുമെന്നാണ് റിപ്പോർട്ട്.\nMurder Mar 24, 2021, 02:45 PM IST\nMurder: തിരുവനന്തപുരത്ത് ഭാര്യയും കാമുകനും ചേർന്ന് യുവാവിനെ കുത്തിക്കൊന്നു\nയുവാവിനെ ഭാര്യയും കാമുകനും ചേർന്ന് കുത്തിക്കൊന്നു. ആര്യനാട് ചൊവ്വാഴ്ച്ച രാത്രി പത്ത് മണിയോടെയാണ് കേസിനാസ്പദമായ സംഭവം നടന്നത്.\nBiplab Kumar Deb Mar 16, 2021, 09:27 AM IST\nKerala Assembly Election 2021: ബിപ്ലബ് കുമാർ ദേബ് ഇന്ന് കേരളത്തിൽ\nതിരുവനന്തപുരത്ത് എത്തുന്ന അദ്ദേഹം കാട്ടാക്കട, വട്ടിയൂര്‍ക്കാവ്, തിരുവനന്തപുരം മണ്ഡലം കണ്‍വെന്‍ഷനുകള് എന്നിവ ഉദ്‌ഘാടനം ചെയ്യും


കൊച്ചി-മുസിരിസ് ബിനാലെ 2018 - വിക്കിപീഡിയ\nകൊച്ചി-മുസിരിസ് ബിനാലെയുടെ എല്ലാ പതിപ്പുകളെക്കുറിച്ചും അറിയാൻ, ദയവായി കൊച്ചി-മുസിരിസ് ബിനാലെ കാണുക.\nകൊച്ചി മുസിരിസ് ബിനാലെ\nകൊച്ചി മുസിരിസ് ബിനാലെയുടെ നാലാം പതിപ്പാണു 2018ൽ നടക്കുന്നത്. അനിതാ ഡ്യൂബ് ക്യൂറേറ്റ് ചെയ്യുന്ന ഈ എഡിഷൻ 2018 ഡിസംബർ 12 മുതൽ 2019 മാർച്ച് 29 വരെയാണു ഇത് നടക്കാൻ പോകുന്നത്. മുൻതവണകളെപ്പോലെ തന്നെ ആസ്പിൻവാൾ, പെപ്പർഹൗസ്, കാശി ആർട്ട് കഫേ, കബ്രാൾ യാഡ്, ഡേവിഡ് ഹാൾ എന്നിവിടങ്ങളാണ് വേദികൾ. 2018 ബിനാലെയുടെ ആർട്ടിസ്റ്റുകളുടെ ആദ്യ പട്ടികയിൽ 13 ഇന്ത്യക്കാരാണ് ആണ് ഉള്ളത്.\n2 ക്യൂറേറ്റർ പ്രമേയം\n3 കുട്ടികൾക്കായുള്ള ആർട്ട് റൂം\n4 പങ്കാളികളാവുന്ന പ്രധാന കലാകാരന്മാർ\n7 പുറം താളുകൾ\nകൊച്ചി മുസിരിസ് ബിനാലെ 2012 ലായിരുന്നു ആരംഭിച്ചത്. 30 വിദേശരാജ്യങ്ങളിൽ നിന്നായി 88 ചിത്രകാരന്മാർ തങ്ങളുടെ കലാസൃഷ്ടികൽ ഇരുപതോളം വേദികളിലായി ആണ് പ്രദർശിപ്പിച്ചു. 2012 ഡിസംബർ 12ന് തുടങ്ങിയ കലാപ്രദർശനം മൂന്ന് മാസം നീണ്ടുനിന്നു 2013 മാർച്ച് 17നു് അവസാനിച്ചു.\nഅന്യതയിൽ നിന്നും അന്യോന്യതയിലേക്ക് എന്നതായിരുന്നി ബിനാലെ നാലാം ലക്കത്തിലെ ക്യൂറേറ്റർ പ്രമേയം.\nകുട്ടികൾക്കായുള്ള ആർട്ട് റൂം[തിരുത്തുക]\nസ്കൂൾ വിദ്യാർത്ഥികളിൽ സമകാലീന കലാഭിരുചി വളർത്തുന്നതിൻറെ ഭാഗമായി കൊച്ചി ബിനാലെ ഫൗണ്ടേഷൻ നടത്തി വരുന്ന ആർട്ട് ബൈ ചിൽഡ്രൻ പദ്ധതിയുടെ ഭാഗമായി ആർട്ട് റൂം. തുറന്നിരുന്നു. വിദ്യാർത്ഥികൾക്ക് തങ്ങളുടെ കലാസൃഷ്ടികളുടെ രചന നടത്താനും അത് പ്രദർശിപ്പിക്കാനുമുള്ള സ്ഥലമാണ് ആർട്ട് റൂം. \nപങ്കാളികളാവുന്ന പ്രധാന കലാകാരന്മാർ[തിരുത്തുക]\n32 രാജ്യങ്ങളിൽ നിന്നായി 138 കലാകാരന്മാരുടെ 94 പ്രൊജക്ടുകളാണ് ഇത്തവണത്തെ ബിനാലെയിൽ പ്രദർശിപ്പിക്കുന്നത്. \n1 ഏർനട്ട് മിക് നെതർലൻഡ്സ്\n2 ആഫ്രാ ഷഫീഖ‌് ഇന്ത്യ\n3 അജയ് ദേശായ് ഇന്ത്യ\n4 അക്രം സാതാരി ലെബനൻ\n5 കെ.പി. ജയശങ്കർ ഇന്ത്യ\n6 അഞ്ജലി മോൺടെയ്റോ ഇന്ത്യ\n7 അഞ്ജു ദോഡിയ ഇന്ത്യ\n8 അന്നു പാലക്കുന്നത്ത് മാത്യു ഇന്ത്യ /യുഎസ്\n9 അനോലി പെരേര ശ്രീലങ്ക\n10 ആറായ റാജാറെംസൂക് തായ‌്‌ലൻഡ‌്\n11 എച്ച‌്.ജി. അരുൺകുമാർ ഇന്ത്യ\n12 ആര്യകൃഷ്ണൻ രാമകൃഷ്ണൻ ഇന്ത്യ\n13 ബാപി ദാസ് ഇന്ത്യ\n14 ബർത്തലമി ടോഗുവോ കാമറൂൺ\n15 ബ്രാഹ എറ്റിംഗർ ഇസ്രയേൽ\n16 ബ്രൂക്ക് ആൻഡ്രൂ ഓസ്ട്രേലിയ\n17 ബി.വി. സുരേഷ് ഇന്ത്യ\n18 സീലിയ- യൂനിനോർ ക്യൂബ\n19 ചന്ദൻ ഗോംസ് ഇന്ത്യ\n20 ചിത്രാ ഗണേഷ് ഇന്ത്യ\n21 ചിത്തൊപ്രൊശാദ് ഭട്ടാചാര്യ ഇന്ത്യ\n22 സൈറസ് കബീറു കെനിയ\n23 ഡെന്നീസ് മുറാഗുരി കെനിയ\n24 ടോമെനെക് സ‌്പെയ‌്ൻ\n25 ഇ.ബി. ഇറ്റ്സൊ ഡെൻമാർക്ക്\n26 ഗോഷ്ക മകൂഗ പോളണ്ട്\n27 ഗറില്ല ഗേൾസ് യുഎസ്എ\n28 ഹസൻ ഖാൻ ഈജിപ്ത്\n29 ഹെറി ഡോനോ ഇന്തോനേഷ്യ\n30 ഇനെസ് ദുജാക്ക്ജോൺ ബാർക്കർ ഓസ്ട്രിയയുകെ\n31 ജിതീഷ് കല്ലാട്ട് ഇന്ത്യ\n32 ജൂലിഗോ ഓസ്ട്രേലിയ.\n33 ജുൻ ഗുയെൻഹാറ്റ്സുഷിബ ജപ്പാൻ\n34 യൂൾ ക്രായ്യേർ നെതർലൻഡ്സ്\n35 കെ.പി. കൃഷ്ണകുമാർ ഇന്ത്യ\n36 കൗശിക് മുഖോപാധ്യായ് ഇന്ത്യ\n37 കിബുക്ക മുകിസ ഓസ‌്കാർ ഉഗാണ്ട\n38 ലിയനാർഡോ ഫീൽ ക്യൂബ\n39 ലുബ്ന ചൗധരി യുകെ/ ലണ്ടൻ\n40 മാധവി പരേഖ് ഇന്ത്യ\n41 മാർലെൻ ഡുമാസ് നെതർലൻഡ്സ്\n42 മാർത്ത റോസ‌്‌ലർ യുഎസ്എ\n43 മർസിയ ഫർഹാന ബംഗ്ലാദേശ്\n44 മിറെയ്ൽ കസ്സാർ ഫ്രാൻസ്/ലെബനൻ\n45 മോച്ചു/സുവാനി സൂരി ഇന്ത്യ\n46 മോണിക്ക മേയർ മെക്സിക്കോ\n47 മൃണാളിനി മുഖർജി ഇന്ത്യ\n48 നേതൻ കോലി യുകെ\n49 നീലിമ ഷെയ്ഖ് ഇന്ത്യ\n50 ഊരാളി ഇന്ത്യ\n51 ഓറ്റോലിത്ത് ഗ്രൂപ്പ് യുകെ\n52 പി.ആർ. സതീഷ് ഇന്ത്യ\n53 പാംഗ്രോക്ക് സുലാപ് മലേഷ്യ\n54 പ്രഭാകർ പച്പുടെ, പ്രിയ രവീഷ് മെഹ്റ ഇന്ത്യ\n55 പ്രൊബിർ ഗുപ്ത ഇന്ത്യ\n56 റാഡെൻകോ മിലാക് ബോസ്നിയ ഹെർസെഗോവിന\n57 റാണ ഹമാദേ നെതർലൻഡ‌്സ‌്/ലെബനൻ\n58 റാണിയ സ്റ്റെഫാൻ ലെബനൻ\n59 രെഹാന സമൻ പാകിസ്താൻ\n60 റിന ബാനർജി യുഎസ്/ഇന്ത്യ\n61 റുല ഹലാവാനി പലസ‌്തീൻ\n62 സാൻറു മോഫോകെംഗ് ദക്ഷിണാഫ്രിക്ക\n63 ശാംഭവി സിംഗ് ഇന്ത്യ\n64 ശാന്ത ഇന്ത്യ\n65 ശിൽപ്പാ ഗുപ്ത ഇന്ത്യ\n65 ശുഭഗി റാവു സിംഗപ്പുർ\n66 സോങ് ഡോങ് ചൈന\n67 സോണിയ ഖുരാന ഇന്ത്യ\n68 ഷിറിൻ നെഷാത് ഇറാൻ/യുഎസ്എ\n69 സ്യൂ വില്യംസൺ ദക്ഷിണാഫ്രിക്ക\n70 സുനിൽ ഗുപ്ത/ ചരൺസിങ‌് ഇന്ത്യ/ യുകെ\n71 സുനിൽ ജാന ഇന്ത്യ\n72 തബിതാ രിസൈർ ഫ്രാൻസ് ഫ്രഞ്ച് ഗയാനദക്ഷിണാഫ്രിക്ക\n73 താനിയ ബ്രുഗുവേര ക്യൂബ\n74 താനിയ കന്ദാനി മെക്സികോ\n75 തേജൾ ഷാ ഇന്ത്യ\n76 തെംസുയാംഗർ ലോംഗ്കുമാർ ഇന്ത്യ\n77 തോമസ് ഹെർഷ്ഹോം സ്വിറ്റ്സർലൻഡ‌്\n78 വാലി എക്സ്പോർട്ട് ഓസ്ട്രിയ\n79 വനേസ്സ ബേർഡ് നോർവേ\n80 വേദ തൊഴൂർ കൊല്ലേരി ഇന്ത്യ\n81 വിക്കി റോയ‌് ഇന്ത്യ\n82 വി.വി. വിനു ഇന്ത്യ\n83 വിപിൻ ധനുർധരൻ ഇന്ത്യ\n84 വിവിയൻ കക്കൂരി ബ്രസീൽ\n85 വാലിദ് റാദ് ലെബനൻ\n86 വില്യം കെൻ്റ്രിഡ്ജ് ദക്ഷിണാഫ്രിക്ക\n87 യങ് ഹേ ചാങ് ഹെവി ഇൻഡസ്ട്രീസ് ദക്ഷിണ കൊറിയ\n88 സനേലേ മുഹോലി ദക്ഷിണാഫ്രിക്ക\n89 എഡിബിൾ ആർകൈവ്സ് ഇന്ത്യ\n90 ഓസ്കാർ ഷ്ലെമ്മർ ജർമനി\n91 സിസ്റ്റർ ലൈബ്രറി ഇന്ത്യ\n92 ശ്രീനഗർ ബിനാലെ ഇന്ത്യ\n93 സുഭാഷ് സിങ‌് വ്യാം ഇന്ത്യ\n94 ദുർഗാഭായി വ്യാം ഇന്ത്യ\nജിതിഷ് കല്ലാട്ട്, കെ പി ജയശങ്കർ, ആര്യകൃഷ്ണൻ രാമകൃഷ്ണൻ, മോച്ചു സതീഷ് പി.ആർ, വി വി വിനു, ഊരാളി, വിപിൻ ധനുർധരൻ, ശാന്ത, വേദ തൊഴൂർ കൊല്ലേരി എന്നിവരാണ് ബിനാലെ നാലാം ലക്കത്തിൽ പങ്കെടുക്കുന്ന മലയാളികൾ.\nകൊച്ചി-മുസിരിസ് ബിനാലെ 2012\nകൊച്ചി-മുസിരിസ് ബിനാലെ 2014\nകൊച്ചി-മുസിരിസ് ബിനാലെ 2016\n↑ "കൊച്ചി-മുസിരിസ് ബിനാലെ നാലാം പതിപ്പിൽ പങ്കെടുക്കുന്ന പ്രമുഖർ ഇവരൊക്കെ". ഏഷ്യാനെറ്റ് ന്യൂസ്. ശേഖരിച്ചത് 2018-07-23.\n↑ "കൊച്ചി മുസ്സരിസ് ബിനാലെ ഇനി സർക്കാർ നിയന്ത്രണത്തിൽ; ആസ്പിൻവാൾ സ്ഥിരം വേദി". ഏഷ്യാനെറ്റ് ന്യൂസ്. ശേഖരിച്ചത് 2018-07-23.\n↑ "കൊച്ചി ബിനാലെ നാലാം ലക്കം: ആർട്ടിസ്റ്റുകളുടെ ആദ്യ പട്ടിക പുറത്തിറക്കി". Mathrubhumi. ശേഖരിച്ചത് 2018-07-23.\n"https://ml.wikipedia.org/w/index.php?title=കൊച്ചി-മുസിരിസ്_ബിനാലെ_2018&oldid=3610791" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:16, 23 ജൂലൈ 2021.


ദിവസം ഒന്നര ലക്ഷം വാടകയുള്ള റിസോർട്ട്, അത് ശരിക്കും സ്വർഗ്ഗമാണ്; വെക്കേഷൻ ആഘോഷമാക്കി വേദിക; ചിത്ര - Samakalika Malayalam\nദിവസം ഒന്നര ലക്ഷം വാടകയുള്ള റിസോർട്ട്, അത് ശരിക്കും സ്വർഗ്ഗമാണ്; വെക്കേഷൻ ആഘോഷമാക്കി വേദിക; ചിത്രങ്ങൾ\nBy സമകാലിക മലയാളം ഡെസ്ക് | Published: 26th November 2020 02:19 PM |\nLast Updated: 26th November 2020 02:19 PM | A+A A- |\nകോവിഡ് വ്യാപനം കുറഞ്ഞതോടെ സെലിബ്രിറ്റികളെല്ലാം അവധി ആഘോഷങ്ങളിലാണ്. മാലിദ്വീപാണ് ഭൂരിഭാഗം താരങ്ങളുടേയും പ്രധാന വെക്കേഷൻ ലൊക്കേഷൻ. തെന്നിന്ത്യൻ സുന്ദരി വേദികയുടെ വെക്കേഷൻ ചിത്രങ്ങളാണ് ഇപ്പോൾ സോഷ്യൽ മീഡിയയിൽ വൈറലാവുന്നത്. മാലിദ്വീപിൽ അടിച്ചു പൊളിക്കുന്നതിന്റെ ചിത്രങ്ങളാണ് താരം പങ്കുവെച്ചിരിക്കുന്നത്.\nവെക്കേഷനിലും തന്റെ ഫാഷൻ സ്റ്റേറ്റ്മെന്റിലൂടെ ആരാധകരെ അമ്പരപ്പിക്കുകയാണ് താരം. നീലകടലിന്റെ പശ്ചാത്തലത്തിൽ പിങ്ക് ഷോർട്ട് ഡ്രസിൽ അതി സുന്ദരിയാണ് താരം. കൂടാതെ ബിക്കിനിയിൽ കടലിന്റെ മനോഹാരിത ആസ്വദിക്കുന്ന ചിത്രങ്ങളും വേദിക ആരാധകർക്കായി പങ്കുവെച്ചിട്ടുണ്ട്. മാലിദ്വീപിന്റെ സൗന്ദര്യം മാത്രമല്ല അവിടത്തെ സ്പെഷ്യൽ ഫുഡും താരത്തിന്റെ മനം കവരുകയാണ്. ഭക്ഷണ വിശേഷങ്ങളും താരം പങ്കുവെച്ചിട്ടുണ്ട്. മനോഹരമായ ആമ്പല്‍ക്കുളത്തിനു നടുവിലായി, നുരയുന്ന വെള്ളത്തില് സ്വിംസ്യൂട്ടണിഞ്ഞ് ഇരിക്കുന്ന വേദികയുടെ വീഡിയോയും അതിസുന്ദരമാണ്.\nമാലദ്വീപിലെ എമറാള്‍ഡ് റിസോര്‍ട്ട് ആന്‍ഡ് സ്പായില് താമസിച്ചാണ് താരം വെക്കേഷൻ ആസ്വാദ്യകരമാക്കുന്നത്. ഇത് സ്വര്‍ഗമാണ് എന്നാണു വേദിക ഈ റിസോര്‍ട്ടിനെക്കുറിച്ച് പറഞ്ഞിരിക്കുന്നത്. അത്യാഡംബരമുള്ള റിസോർട്ട് ആരുടേയും മനം കവരുന്നത്. ഒരു ദിവസം ഒന്നര ലക്ഷം വരെയാണ് ഇവിടത്തെ വില്ലയുടെ വാടക. അങ്ങനെയുള്ള ആഡംബര റിസോർട്ടിലാണ് വേദിക താമസിക്കുന്നത്.\nവേദിക Maldives vacation photo


Jail| പത്തുവയസുകാരനെ ലൈംഗികമായി പീഡിപ്പിച്ചു; 40കാരന് 64 വർഷം കഠിന തടവ് വിധിച്ച് അതിവേഗ കോടതി| 40-year-old man sentenced to 64 years in prison for sexually assaultinga10-year-old boy – News18 Malayalam\nJail| പത്തുവയസുകാരനെ ലൈംഗികമായി പീഡിപ്പിച്ചു; 40കാരന് 64 വർഷം കഠിന തടവ് വിധിച്ച് അതിവേഗ കോടതി\nപ്രതി താമസിച്ചിരുന്ന വാടക വീട്ടിൽ വെച്ച് കുട്ടിയെ ലൈംഗികാതിക്രമത്തിന് വിധേയമാക്കിയെന്നാണ് കേസ്\nLast Updated : May 05, 2022, 22:37 IST\nപാലക്കാട്: പത്തുവയസ്സുകാരനെ ലൈംഗികമായി പീഡിപ്പിച്ച കേസിൽ പ്രതിയായ യുവാവിന് 64 വർഷം കഠിന തടവും രണ്ട് ലക്ഷം രൂപ പിഴയും. തിരുവേഗപ്പുറ മാമ്പറ്റ ഇബ്രാഹിമിനാണ് (40) പട്ടാമ്പി അതിവേഗ കോടതി ജഡ്ജി സതീഷ് കുമാർ ശിക്ഷ വിധിച്ചത്. പ്രതി താമസിച്ചിരുന്ന വാടക വീട്ടിൽ വെച്ച് കുട്ടിയെ ലൈംഗികാതിക്രമത്തിന് വിധേയമാക്കിയെന്നാണ് കേസ്.\nപീഡനത്തിന് ഇരയായ കുട്ടിക്ക് പിഴ സംഖ്യ നൽകാനും വിധിയായി. 2020 ൽ കൊപ്പം എസ് ഐ എം ബി രാജേഷാണ് കേസ് രജിസ്റ്റർ ചെയ്ത് അനേഷണം നടത്തിയത്. പ്രോസിക്യൂഷനു വേണ്ടി അഡ്വ. എസ് നിഷ വിജയകുമാർ ഹാജരായി.\nവീട്ടില് അതിക്രമിച്ച് കയറി വീട്ടമ്മയെ ബലാത്സംഗം ചെയ്തു; യുവാക്കള് പിടിയില്\nസ്ത്രീകളുടെ അടിവസ്ത്രം കാണാതായി; 'നല്ലവനായ ഉണ്ണിയുടെ' വീട്ടിൽ നിന്ന് നാട്ടുകാർ കണ്ടെടുത്തത് രണ്ടു\nതിരുവനന്തപുരം കിളിമാനൂര് മലയാമടം പ്രദേശത്തെ സ്ത്രീകളുടെ അടിവസ്ത്രങ്ങള് മോഷ്ടിക്കുന്ന യുവാവിനെ ഒടുവില് നാട്ടുകാര് കണ്ടെത്തി. ഉണ്ണി എന്ന പേരില് അറിയപ്പെടുന്ന പ്രദേശവാസിയായ യുവാവാണ് കഴിഞ്ഞ2വര്‍ഷത്തോളമായി പ്രദേശത്തെ സ്ത്രീകളുടെ അടിവസ്ത്രങ്ങള് മോഷ്ടിക്കുന്നത്. ഇയാൾ ഒളിവിലാണ്. പുറത്തുപറയാനുള്ള മടി മൂലം സ്ത്രീകളാരും തന്നെ സംഭവം പോലീസിനെ അറിയിച്ചിരുന്നില്ല.\nകഴിഞ്ഞ ദിവസം രാത്രിയില് കിളിമാനൂര് ഗ്രാമപഞ്ചായത്തിലെ 8-ാം വാര്‍ഡിലെ ഒരു വീട്ടില് അടിവസ്ത്രം മോഷ്ടിക്കാനെത്തിയ യുവാവിനെ നാട്ടുകാര് തിരിച്ചറിഞ്ഞു. നാട്ടുകാര് പിന്തുടരുന്നത് കണ്ട യുവാവ് ഓടിരക്ഷപ്പെട്ടു. തുടര്‍ന്ന് യുവാവിന്‍റെ വീട്ടില് പരിശോധന നടത്തിയ നാട്ടുകാര് പലയിടങ്ങളില് നിന്നായി ഇയാള് മോഷ്ടിച്ച അടിവസ്ത്രങ്ങളുടെ ശേഖരം കണ്ടെത്തി. തുടര്‍ന്ന് പോലീസ് സ്ഥലത്തെത്തി പരിശോധന നടത്തി.\nമൂന്ന് മാസങ്ങള്‍ക്ക് മുന്‍പ് പരിസരത്തെ ഒരു വീട്ടിലെ അടുക്കളയില് കയറി ഇയാള് ഭക്ഷണം മോഷ്ടിച്ചിരുന്നു, ഗേറ്റ് പൂട്ടിയിട്ടതിനാല് മതില് ചാടിയാണ് ഇയാള് അകത്ത് കയറിയത്. കൂടാതെ വീട്ടില് ഉണക്കാനിട്ടിരുന്ന വസ്ത്രങ്ങളും മോഷ്ടാവ് കൊണ്ടുപോയിരുന്നതായി ഗൃഹനാഥ പറഞ്ഞു. സംഭവത്തിന് ശേഷം പ്രദേശവാസികള് ജാഗ്രത പുലര്‍ത്തി മോഷ്ടാവിനെ കണ്ടെത്താനുള്ള ശ്രമങ്ങള് നടത്തുന്നതിനിടെയാണ് കഴിഞ്ഞ ദിവസം യുവാവിനെ തിരിച്ചറിഞ്ഞത്.\nപലപ്രായത്തിലുള്ള സ്ത്രീകളുടെ അടിവസ്ത്രങ്ങളാണ് വീട്ടില് നിന്ന് നാട്ടുകാര് കണ്ടെത്തിയത്. യുവാവിനെ കണ്ടെത്തി ആവശ്യമായ കൗൺസിലിങ് നല്‍കാനാണ് നാട്ടുകാരുടെ തീരുമാനം.\nFirst published: May 05, 2022, 22:37 IST


റേഷന് വിതരണ ക്രമീകരണം സിപിഎം അട്ടിമറിക്കുന്നതായി കോണ്‍ഗ്രസ് : Deepika.com Nattu Visesham\nകോഴിക്കോട്: കോവിഡ് 19 പ്രതിരോധ പ്രവര്‍ത്തനത്തിന്‍റെ ഭാഗമായി പ്രഖ്യാപിച്ച റേഷന് വിതരണ ക്രമീകരണം സിപിഎം വ്യാപകമായി അട്ടിമറിക്കുന്നതായി കോണ്‍ഗ്രസ് ആരോപിച്ചു.\nപേരാമ്പ്ര, കട്ടിപ്പാറ ഉള്‍പ്പെടെയുള്ള സ്ഥലങ്ങളില് റേഷന് കാര്‍ഡ് സംഘടിതമായി വാങ്ങുകയും പാര്‍ട്ടി പ്രവര്‍ത്തകര് നേരിട്ട് റേഷന് സാധനങ്ങള് മൊത്തമായി വാങ്ങി വിതരണം ചെയ്യുന്ന സാഹചര്യവുമാണ് പലയിടത്തുമുള്ളത്.\nകോവിഡ് 19 പ്രതിരോധ - അനുബന്ധ പ്രവര്‍ത്തനങ്ങളില് രാഷ്ട്രീയം പാടില്ലെന്നാണ് മുഖ്യമന്ത്രി പറഞ്ഞത്. എന്നാല് സ്ഥിതി മാറിയിരിക്കുകയാണ്.\nപഞ്ചായത്ത് തെരഞ്ഞെടുപ്പില് ജനങ്ങളെ സ്വാധീനിക്കാൻ പ്രതിരോധ പ്രവര്‍ത്തനത്തെ രാഷ്ട്രീയമായി ദുരുപയോഗം ചെയ്യാനുള്ള സിപിഎം സംസ്ഥാന ജില്ലാ നേതൃത്വത്തിന്‍റെ തീരുമാനമാണിപ്പോള് ചിലര് നടപ്പാക്കുന്നത്.\nവ്യാപകമായ റേഷന് കാര്‍ഡ് സമാഹരണം നടത്തി ഒരുമിച്ച് റേഷന് സാധനങ്ങള് സമാഹരിക്കുന്ന പ്രവര്‍ത്തനത്തിന് സംസ്ഥാനത്ത് പലയിടത്തും സിപിഎം നേതൃത്വം കൊടുക്കുന്നതായും റേഷന് വിതരണത്തിലെ രാഷ്ട്രീയ അട്ടിമറി തുടര്‍ന്നാല് ശക്തമായ പ്രതിരോധം തീര്‍ക്കാനുള്ള നടപടികള് സ്വീകരിക്കുമെന്നും കോണ്‍ഗ്രസ് ജില്ലാ കമ്മറ്റി അറിയിച്ചു.\nപേരാമ്പ്ര, കട്ടിപ്പാറ അടക്കമുള്ള സ്ഥലങ്ങളില് ജനങ്ങള് ശക്തമായി പ്രതിഷേധിക്കുന്ന സാഹചര്യമാണുള്ളത്. കട്ടിപ്പാറയില് താലൂക്ക് സപ്ലൈ ഓഫീസര് അടക്കം വന്നാണ് പ്രശ്നം പരിഹരിച്ചത്.\nറേഷന് വിതരണത്തിലെ രാഷ്ട്രീയ ദുരുപയോഗത്തിന് നേതൃത്വം കൊടുത്തവര്‍ക്കെതിരെ മുഖം നോക്കാതെ നിയമനടപടി സ്വീകരിക്കണമെന്നും റേഷന് വിതരണം രാഷ്ട്രീയ അതിപ്രസരമില്ലാതെ മാന്യമായി നടത്താന് നടപടി ഉണ്ടാവണമെന്നും കെപിസിസി വൈസ് പ്രസിഡന്‍റ് മുഖ്യമന്ത്രിക്ക് ഇ-മെയിൽ അയച്ചിട്ടുണ്ട്.


പ്രണവിനെ ക്കാൾ വളരെ സിമ്പിൾ ആണ് മോഹൻലാൽ...\nമോഹൻലാലിൻറെ മകൻ ആയ അറിയപ്പെട്ട ഒരു താരപുത്രൻ ആണ് പ്രണവ് മോഹൻലാൽ. എന്നാൽ പ്രണവ് മോഹൻലാലിനെ കുറിച്ച് വരുന്ന വാർത്തകൾ വളരെ പ്രണയ നോട് ഇഷ്ടം തോന്നിപ്പിക്കുന്നത്. മോഹൻലാൽ വളരെ സിമ്പിൾ ആണെന്നും ഏതു ലൊക്കേഷനും അദ്ദേഹം ചെയ്യണം എന്നാണ് പറഞ്ഞത്. എന്നാൽ മോഹൻലാലിൻറെ മകൻ ആയതുകൊണ്ട് അത്തരത്തിലുള്ള ഒരു അഹങ്കാരം ഇല്ലാത്ത ഈ പ്രണവ് വളരെ സിമ്പിൾ ആണെന്നും.\nഅദ്ദേഹത്തിന് ഒരു താര ജാടയും ഇല്ല എന്നാണ് പറഞ്ഞു പറയുന്നത്. എന്നാൽ മോഹൻലാലിനെ കുറിച്ച് അറിയാത്തത് കൊണ്ടാണ് നിങ്ങൾ ഇങ്ങനെ പറയുന്നതെന്ന് സുരേഷ് കൃഷ്ണ വെളിപ്പെടുത്തുന്നു. മോഹൻലാൽ ഇതിലും സിമ്പിൾ ആണെന്നും അദ്ദേഹവും ഏത് സ്ഥലത്ത് പായവിരിച്ചു കൊടുത്താലും അവിടെ കിടന്നുറങ്ങുന്ന പ്രകൃതക്കാരനാണ് എന്നും എത്ര മോശം ഭക്ഷണമാണെങ്കിലും സെറ്റിൽ അത് വാങ്ങിച്ചു കഴിക്കും എന്നുമാണ് വെളിപ്പെടുത്തുന്നത്.\nപണ്ടൊന്നും കാണാനില്ലെന്ന് ഇപ്പോഴല്ലേ കേര വാൻ നല്ല മായ തോന്നും സുരേഷ് കൃഷ്ണ പറയുന്നു. അറബിയും ഒട്ടകവും എന്ന സിനിമയുടെ മരുഭൂമിയിൽ അദ്ദേഹം ഒരു പായ വിരിച്ച് ലിറിക്സ് നിലത്തു കിടന്ന ചരിത്രം പോലും ഉണ്ടെന്ന് സുരേഷ് കൃഷ്ണ വെളിപ്പെടുത്തുന്നു. പ്രണവ് മോഹൻലാൽ വളർന്നത് അങ്ങനെയാണെന്ന് അവൻറെ അച്ഛൻ അവൻ അവനേക്കാൾ സിമ്പിൾ ആണ് എന്നുമാണ് ഇവിടെ പറയുന്നത്.\nഅവൻറെ അമ്മയും അതുപോലെ തന്നെയാണ് അതുകൊണ്ട് തന്നെ അവരുടെ ഗുണമാണ് കിട്ടിയത് എന്നാണ് പറയുന്നത്. മോഹൻലാലിനെ കാണും എത്താൻ സാധ്യതയുള്ള ഒരു ആളാണ് പ്രണവ്. എന്നാലും അദ്ദേഹത്തിന് ഒരു തരത്തിലുള്ള അഹങ്കാരവുമില്ല. അതുകൊണ്ടുതന്നെ എപ്പോഴും സിമ്പിൾ ആയിരിക്കാനാണ് ഇഷ്ടപ്പെടുന്നത്. കൂടുതൽ വിവരങ്ങൾ അറിയുന്നതിനായി ഈ വീഡിയോ കണ്ടു നോക്കുക.


ഉന്നത വിദ്യാഭ്യാസത്തിന്റെ അവസാനവാക്ക് കേരളമാകണം;പി.കെ അബ്‌ദുറബ്ബ് – malabarinews.com\nഉന്നത വിദ്യാഭ്യാസത്തിന്റെ അവസാനവാക്ക് കേരളമാകണം;പി.കെ അബ്‌ദുറബ്ബ്\tStory dated:Monday December 28th, 2015,07 01:pm\tമലപ്പുറം: കേരളത്തിലെ കുട്ടികള് ഉന്നത വിദ്യാഭ്യാസത്തിന് ഇതര സംസ്ഥാനങ്ങളെ ആശ്രയിക്കുന്ന സ്ഥിതി ഇല്ലാതാക്കി ഏത് മേഖലയിലും പഠനത്തിനുള്ള സൗകര്യം ഇവിടെ തന്നെ ഒരുക്കണമെന്ന് വിദ്യാഭ്യാസ വകുപ്പ് മന്ത്രി പി.കെ അബ്‌ദുറബ്ബ് പറഞ്ഞു. മറ്റ് സംസ്ഥാനങ്ങളിലെ കുട്ടികളെ കൂടി കേരളത്തിലേക്ക് ആകര്‍ഷിച്ച് വിദ്യാഭ്യാസത്തിന്റെ അവസാനവാക്ക് കേരളമാക്കി മാറ്റണമെന്നും അദ്ദേഹം പറഞ്ഞു. മലപ്പുറം ഗവ. കൊളെജിലെ പുതിയ ലൈബ്രറി കെട്ടിടം ശിലാസ്ഥാപനം നിര്‍വഹിച്ച് സംസാരിക്കുകയായിരുന്നു അദ്ദേഹം. കേരളത്തിന്റെ വിദ്യാഭ്യാസ പുരോഗതിക്കായി ലോകത്തെ പ്രധാന സര്‍വകലാശാലകളുടെ തലവന്മാരെ പങ്കെടുപ്പിച്ചു കൊണ്ടുള്ള ഗ്ലോബല് എജുക്കേഷനല് മീറ്റ് ജനുവരി 30, 31 തീയതികളില് തിരുവനന്തപുരത്ത് നടക്കുമെന്ന് മന്ത്രി അറിയിച്ചു.\nരണ്ട് കോടി ചിലവില് നിര്‍മിക്കുന്ന ലൈബ്രറി കെട്ടിടം 12 മാസത്തിനകം പൂര്‍ത്തീകരിക്കാനാണ് പദ്ധതി. രണ്ട് നിലകളിലായി 1121 ചതുരശ്ര മീറ്റര് വിസ്‌തൃതിയിലാണ് കെട്ടിടം നിര്‍മിക്കുന്നത്. മലപ്പുറം ഗവ:കൊളേജ് ഓഡിറ്റോറിയത്തില് നടന്ന ശിലാസ്ഥാപന പരിപാടിയില് പി. ഉബൈദുള്ള എം.എല്.എ. അധ്യക്ഷനായി. ജില്ലാ പഞ്ചായത്ത് പ്രസിഡന്റ് എ.പി ഉണ്ണികൃഷ്‌ണന്, കൊളെജ് പ്രിന്‍സിപ്പല് ഡോ.പി.കെ മീര, സൂപ്രണ്ടിങ് എന്‍ജിനീയര് ആരിഫ് ഖാന്, നഗരസഭ അധ്യക്ഷ സി.എച്ച് ജമീല, ഉപാധ്യക്ഷന് പെരുമ്പള്ളി സെയ്‌ത്, കൊളെജ് യൂനിയന് ചെയര്‍മാന് മുഹമ്മദ് ഫൈസുദ്ദീന്, കൊളേജ് പി.ടി.എ. സെക്രട്ടറി ഉണ്ണി ആമപാറയ്‌ക്കല്, നഗരസഭാംഗങ്ങളായ ഒ. സഹദേവന്, ഒ.പി. റജീന ഹുസൈന്, തോപ്പില് മുഹമ്മദ് കുട്ടി, കുന്നത്തൊടി ഹംസ തുടങ്ങിയവര് സംസാരിച്ചു.


FIFA Shares 2002 World Cup Brazil vs Turkey Red Card Incident; Video | Indian Express Malayalam\nfifa shares 2002 world cup brazil vs turkey red card incident video\nഫുട്ബോള് മാമാങ്കത്തിന് മാസങ്ങള് മാത്രം മുന്നില് നില്‍ക്കെ മുന് ലോകകപ്പുകളിലെ രസകരമായ നിമിഷങ്ങള് കളിപ്രേമികളെ ഓര്‍മ്മിപ്പിക്കുന്ന തിരക്കിലാണ് ഫിഫ\nJune 21, 2022 6:55:24 pm\nFIFA World Cup: ഫുട്ബോള് മാമാങ്കത്തിന് മാസങ്ങള് മാത്രം മുന്നില് നില്‍ക്കെ മുന് ലോകകപ്പുകളിലെ രസകരമായ നിമിഷങ്ങള് കളിപ്രേമികളെ ഓര്‍മ്മിപ്പിക്കുന്ന തിരക്കിലാണ് ഫിഫ. അതിശയിപ്പിക്കുന്ന ഗോളുകളും നാടകീയ മുഹൂര്‍ത്തങ്ങളുമെല്ലാം ഇതില് ഉള്‍പ്പെടുന്നു. 2002 ലോകകപ്പിലെ ബ്രസീല് – ടര്‍ക്കി ഗ്രൂപ്പ് പോരാട്ടത്തില് ഏറെ ചര്‍ച്ചകള്‍ക്ക് വഴി വച്ച സംഭവത്തിന്റെ വീഡിയോയാണ് ഫിഫ കഴിഞ്ഞ ദിവസം പങ്കുവച്ചത്.\nബ്രസീല് 2-1 ന് മുന്നില് നില്‍ക്കെ അധികസമയത്തായിരുന്നു നാടകീയ രംഗങ്ങള്. ബ്രസീലിന് അനുകൂലമായി റഫറി കോര്‍ണര് വിധിച്ചു. കോര്‍ണറെടുക്കാന് തയാറായത് റിവാല്‍ഡൊയായിരുന്നു. എന്നാല് ടര്‍ക്കി താരം ഹക്കാന് ഉന്‍സാല് അല്‍പ്പം ശക്തിയോടെ പന്ത് കിക്ക് ചെയ്താണ് റിവാല്‍ഡോയ്ക്ക് നല്‍കിയത്. പന്ത് ചെന്ന് കൊണ്ടത് റിവാല്‍ഡോയുടെ കാലിലും.\nറിവാല്‍ഡൊ അത് ശരിക്കും മുതലാക്കുകയും ചെയ്തു. പന്ത് ശരീരത്തില് കൊണ്ട നിമിഷം തന്നെ റിവാല്‍ഡൊ മുഖത്തേക്ക് കൈവച്ച് മൈതാനത്തേക്ക് മറിഞ്ഞു വീണു. വേദനകൊണ്ട് പുളയും വിധമായിരുന്നു താരത്തിന്റെ വീഴ്ച. സൈഡ് ലൈന് റഫറിയുടെ സമീപത്തായിരുന്നു റിവാല്‍ഡൊ വീണതും.\nWait for it…. ?\nA World Cup moment we will NEVER forget! ?#KoreaJapan02 pic.twitter.com/IGQUIoESCT\n— FIFA World Cup (@FIFAWorldCup) June 19, 2022\nഹക്കാന്റെ കിക്കിന് ടര്‍ക്കി വലിയ വില കൊടുക്കേണ്ടി വന്നു. റിവാല്‍ഡൊ നിലത്തു വീണതോടെ ഇരുടീമുകളുടേയും താരങ്ങള് എത്തുകയും ചെറിയ തോതില് വാക്കേറ്റമാവുകയും ചെയ്തു. അവസാനം ഹക്കാന് റഫറി റെഡ് കാര്‍ഡും നല്‍കി. മത്സര ശേഷം റെഡ് കാര്‍ഡ് നല്‍കിയ റഫറിയുടെ തീരുമാനത്തെച്ചൊല്ലി തന്നെ തര്‍ക്കം നടന്നിരുന്നു.\nസുപ്പര് താരം റൊണാള്‍ഡോയും റിവാല്‍ഡോയുമായിരുന്നു അന്ന് ബ്രസീലിനായി സ്കോര് ചെയ്തത്. ടര്‍ക്കിയുടെ ഏക ഗോള് നേടിയത് ഹസന് സാസായിരുന്നു. അതേ ലോകകപ്പിന്റെ സെമി ഫൈനലിലും ഇരു രാജ്യങ്ങളും തമ്മില് ഏറ്റുമുട്ടി. അന്നും ടര്‍ക്കിയുടെ വില്ലനായി റൊണാള്‍ഡൊ അവതരിച്ചു. താരത്തിന്റെ ഏക ഗോളില് ബ്രസീല് ഫൈനലിലേക്കും.\nഫൈനലില് കരുത്തരായ ജര്‍മനിയായിരുന്നു ബ്രസീലിന്റെ എതിരാളികള്. റൊണാള്‍ഡൊ മാജിക് ഒരിക്കല് കൂടി ആവര്‍ത്തിക്കുകയായിരുന്നു കലാശപ്പോരിലും. താരത്തിന്റെ ഇരട്ടഗോള് മികവില് കാനറികള്‍ക്ക് കിരീടവും.\nAlso Read: ‘കളത്തില് തോറ്റതിന് പരിശീലകനോട്’; മെദ്വദേവിന് കളിപ്രേമികളുടെ ശകാരം; വീഡിയോ\nWeb Title: Fifa shares 2002 world cup brazil vs turkey red card incident video


“ഏതൊരു ലഹരിയും അതിന്റെ ഉപഭോക്താവിനെ നിരന്തരം തൃപ്തിപ്പെടുത്തിക്കൊണ്ടിരിക്കും അതോടൊപ്പം തന്നെ കൂടുതല് അളവില് അതിന്റെ ഉപയോഗം ആവശ്യപ്പെടുകയും ചെയ്യും.’ ഇതില് ഭൗതികമെന്നോ അഭൗതികമെന്നോ ഉള്ള വേര്‍തിരിവില്ല. എല്ലാ ലഹരികളും ഈ ‘ധര്‍മ്മം’ കൃത്യമായി നിര്‍വ്വഹിക്കുന്നുണ്ട്.”\nവാസ്തു ഒരു ലഹരി ആകുന്നത് എങ്ങനെ? അതിന്റെ ചൂഷണ തലങ്ങള് എന്തൊക്കെ? ഈ വിഷയത്തിലെ വസ്തുതകളും കെട്ടുകഥകളും വേര്‍തിരിച്ച് അറിയാന് വേണ്ടിയുള്ള ഒരു വിമര്‍ശനാത്മകമായ പഠനമാണ് സ്വതന്ത്ര ചിന്തകനും അദ്ധ്യാപകനുമായ പ്രൊഫ. സി. രവിചന്ദ്രന് രചിച്ച ‘വാസ്തുലഹരി‘ എന്ന കൃതി.\nഎല്ലാത്തരം ലഹരികളും അവയുടെ ഉപഭോക്താക്കളെ ആശ്വസിപ്പിക്കുകയും വര്‍ദ്ധിച്ച ഉപഭോഗം ആവശ്യപ്പെടുകയും ചെയ്യും.അന്ധവിശ്വാസ ലഹരിക്കടിമപ്പെട്ട് സ്വപ്‌നാടനത്തില് ഉഴലുന്ന കേരളസമൂഹം ആതുരതയുടെ ആഴക്കയങ്ങളിലേക്ക് പ്രയാണമാരംഭിച്ചിട്ടു നാളേറെയായി. കിണറു മൂടിയും ഗേറ്റ് പൊളിച്ചും വീടു വിറ്റും തന്റെ ആന്ധ്യലഹരിയുടെ മൂപ്പ് പ്രകടിപ്പിക്കുന്ന മലയാളി ഭൗതികാസക്തിയുടെ കൊടുമുടി കയറുകയാണെന്നു സി.രവിചന്ദ്രന് പറയുന്നു. കുട്ടികള്‍ക്കു പരീക്ഷയില് മാര്‍ക്കു കിട്ടാനും കന്നുകാലികളുടെ പാലുല്പാദനം വര്‍ദ്ധിപ്പിക്കാനുംവരെ വാസ്തുക്കാരന്റെ തിണ്ണ നിരങ്ങുന്നവരുടെ എണ്ണം വര്‍ദ്ധിക്കുമ്പോള് നവോത്ഥാന കേരളം നിര്‍ദ്ദയം പരിഹസിക്കപ്പെടുകയാണ്. വാസ്തുശാസ്ത്രം കേവലമായ ഒരു കൊപേ(കൊതിപ്പിക്കല്+പേടിപ്പിക്കല്) ആണെന്നും നിര്‍മ്മാണവിദ്യയുമായി അതിനു യഥാര്‍ത്ഥത്തില് ബന്ധമില്ലെന്നും ഗ്രന്ഥകാരന് സ്ഥാപിക്കുന്നു. പുസ്തകത്തിന്റെ ആദ്യ രണ്ടു ഭാഗങ്ങള് ആന്ധവിശ്വാസങ്ങളുടെ അടിത്തറയെക്കുറിച്ചും വാസ്തുശാസ്ത്രത്തിന്റെ പൊള്ളത്തരത്തെക്കുറിച്ചുമാണ്. അവസാനഭാഗത്ത് ഫെങ്ഷൂയി, ഒയ്ജ ബോര്‍ഡ്, ഡൗസിങ്, പെന്‍ഡുലം, ബാഉ ബയോളജി തുടങ്ങിയ കപടവിദ്യകളുടെ പിന്നാമ്പുറങ്ങളിലേക്ക് അന്വേഷണം നീളുന്നു.\nഡി.സിബുക്‌സ് പ്രസിദ്ധീകരിച്ചിരിക്കുന്ന വാസ്തുലഹരി എന്ന ഈ കൃതി ഇപ്പോള് 20% വിലക്കുറവില് വായനക്കാര്‍ക്ക് സ്വന്തമാക്കാം.\nഭൂതകാലത്തിൽ നിന്ന് പഠിക്കുക…


By Kerala Desk 1030\nതിരുവനന്തപുരം: കേരളത്തിലെ ഒഴിവുവന്ന രാജ്യസഭാ സീറ്റിലേക്ക് നടന്ന തെരഞ്ഞെടുപ്പില് ജോസ് കെ മാണിക്ക് വിജയം. യുഡിഎഫ് സ്ഥാനാര്‍ത്ഥി ശൂരനാട് രാജശേഖരനെതിരെയാണ് എല്‍ഡിഎഫ് സ്ഥാനാര്‍ത്ഥിയായ ജോസ് കെ മാണി മത്സരിച്ചത്.\nരാവിലെ ഒൻപതിന് ആരംഭിച്ച വോട്ടെടുപ്പ് നാല് മണിയോടെ അവസാനിച്ചു. തെരഞ്ഞെടുപ്പില് എല്‍ഡിഎഫിന് അനുകൂലമായ ഒരു വോട്ട് അസാധുവായി. എല്‍ഡിഎഫിന്റെ ഒരു വോട്ട് അസാധുവാക്കി. ബാലറ്റ് പേപ്പറില് ഒന്ന് എന്ന് കൃത്യമായി രേഖപ്പെടുത്തിയിരുന്നില്ല. പിന്നാലെ വരണാധികാരിയായ നിയമസഭാ സെക്രട്ടറി ഇടപെട്ടാണ് വോട്ട് അസാധുവാക്കിയത്.\nജോസ് കെ മാണിക്ക് 96 വോട്ടും ശൂരനാട് രാജശേഖരന് 40 വോട്ടും ലഭിച്ചു. 2024 വരെയാണ് രാജ്യസഭാംഗമായി ജോസ് കെ മാണിയുടെ കാലാവധി. മുന്നണിമാറിയപ്പോള് ജോസ് കെ മാണി ഒഴിഞ്ഞ രാജ്യസഭാ സീറ്റിലേക്ക് തന്നെയാണ് വീണ്ടും മത്സരിച്ചത്. കേരള കോണ്‍ഗ്രസ് എം യുഡിഎഫ് വിട്ട് എല്‍ഡിഎഫില് എത്തിയതോടെ ജനുവരി 11 നാണ് ജോസ് കെ മാണി രാജ്യസഭാ എംപി സ്ഥാനം രാജിവച്ചത്.


ദുബായ് വിമാനത്താവളത്തില് പ്രസവിച്ച യുവതിക്ക് സഹായമൊരുക്കിയ ഉദ്യോഗസ്ഥക്ക് സ്ഥാനക്കയറ്റം നൽകി ആദരിച്ചു | 4PM News\nദുബായ് വിമാനത്താവളത്തില് പ്രസവിച്ച യുവതിക്ക് സഹായമൊരുക്കിയ ഉദ്യോഗസ്ഥക്ക് സ്ഥാനക്കയറ്റം നൽകി ആദരിച്ചു\nദുബായ്: പ്രസവ വേദനയാല് പുളഞ്ഞ ഇന്ത്യന് യുവതിക്ക് ദുബായ് വിമാനത്താവളത്തില് സഹായം നല്‍കുകയും പ്രസവത്തിന് സൗകര്യമൊരുക്കുകയും ചെയ്ത പോലീസ് ഉദ്യോഗസ്ഥക്ക് ദുബായ് പോലീസ് സ്ഥാനക്കയറ്റം നല്‍കി. വിമാനത്താവളത്തില് ഡ്യൂട്ടിയിലുണ്ടായിരുന്ന ഹനാന് ഹുസൈന് മുഹമ്മദിനെയാണ് ദുബായ് പോലീസ് ആദരിച്ചത്. ഇവരെ സഹായിച്ച മലയാളിയായ പാരാമെഡിക്കല് ജീവനക്കാരന് ബിനീഷ് ചാക്കോയെയും പോലീസ് ആദരിച്ചു.\nഅപ്പോഴേക്കും കുഞ്ഞിന്റെ തല പുറത്തുവന്നിരുന്നു. ധൈര്യം കൈവിടാതെ പോലീസ് ഉദ്യോഗസ്ഥ പ്രസവം സുരക്ഷിതമാക്കാനുള്ള ശ്രമങ്ങള് തുടങ്ങി. കുഞ്ഞിനെ പുറത്തെടുത്തെങ്കിലും മാസം തികയാതെ പ്രസവിച്ച കുഞ്ഞ് പുറത്തുവന്നശേഷം കരയുകയോ ശ്വാസമെടുക്കുകയോ ചെയ്തില്ല. അപകടകരമായതെന്തോ സംഭവിച്ചുവെന്ന് മനസിലാക്കിയ ഹനാന് ഉടന് കുഞ്ഞിനെയെടുത്ത് രണ്ട് തവണ പുറത്തുതട്ടി. എന്നിട്ടും കുഞ്ഞ് കരയാതിരുന്നതോടെ ധൈര്യം സംഭരിച്ച് കുഞ്ഞിന് സി.പി.ആര് നല്‍കി. മൂന്ന് മിനിറ്റുകള്‍ക്ക് ശേഷം എല്ലാവര്‍ക്കും ആശ്വാസം പകര്‍ന്ന് ഒരു അദ്ഭുതം പോലെ കുഞ്ഞിന്റെ കരച്ചില് മുറിയില് നിറ‌ഞ്ഞു. അമ്മയെയും ആണ്‍കുഞ്ഞിനെയും ഉടന് തന്നെ ലതീഫ ആശുപത്രിയിലെത്തിക്കുകയും ചെയ്തു.\nഒരു സെന്റിന് രണ്ടു കോടി; കൊച്ചിയിലെ 'കച്ചോടം ' ചരിത്രമായി\nനെഫ്‍റ്റ്, ആർടിജിഎസ് വഴിയുള്ള പണമിടപാടുകൾ അടുത്ത മാസം മുതൽ സർവീസ് ചാർജ് ഈടാക്കേണ്ടതില്ല: ആർ.ബി.ഐ


Mumbai, which has the highest number of positive covid cases in the Maharashtra, reported only 700 cases on Monday. | മുംബൈയില് കൊവിഡ്-19 ആശ്വാസം; മൂന്ന് മാസങ്ങള്‍ക്കിപ്പുറം ഇന്ന് 700 കേസുകള് മാത്രം - Malayalam Oneindia\nUpdated: Tue, Jul 28, 2020, 19:26 [IST]\nമുംബൈ: രാജ്യത്ത് ഏറ്റവും കൂടുതല് കൊവിഡ്-19 ബാധിതരുള്ള മഹാരാഷ്ട്രയില് രോഗ വ്യാപനം കുറയുന്നതായി സൂചന. സംസ്ഥാനത്ത് ഏറ്റവും കൂടുതല് പോസിറ്റീവ് കേസുകള് റിപ്പോര്‍ട്ട് ചെയ്ത മുംബൈയില് തിങ്കളാഴ്ച്ച റിപ്പോര്‍ട്ട് ചെയ്തത് 700 കേസുകള് മാത്രം. കൊവിഡ് വ്യാപനം ആരംഭിച്ച് മൂന്ന് മാസങ്ങള്‍ക്ക് ശേഷനാണ് പ്രതിദിനം 700 കേസുകള് മാത്രം റിപ്പോര്‍ട്ട് ചെയ്യുന്നത്.\nതിങ്കളാഴ്ച്ച 8776 സാമ്പിളുകള് പരിശോധിച്ചതില് 700 സാമ്പിളുകളാണ് പോസിറ്റീവായതെന്ന് ബിഎംസി കമ്മീഷണര് അറിയിച്ചു. കഴിഞ്ഞ ദിവസങ്ങളില് 1000 ല് കൂടുതല് കേസുകള് റിപ്പോര്‍ട്ട് ചെയ്തിടത്താണ് പോസിറ്റീവാവുന്ന കേസുകളുടെ എണ്ണം കുറഞ്ഞ് വരുന്നത്.\nകൊവിഡ് മുക്തി നേടുന്നവരുടെ നിരക്കും കൂടിയിട്ടുണ്ട് എന്നത് ആശ്വസിക്കാവുന്ന കാര്യമാണ്. നിലവില് മുംബൈയില് 74 ശതമാനമാണ് രോഗമുക്തി നിരക്ക്. മുംബൈയില് കൊവിഡ് ബാധിതരുടെ എണ്ണം കുറയുമ്പോള് സംസ്ഥാനത്ത് റിപ്പോര്‍ട്ട് ചെയ്യുന്ന കൊവിഡ് നിരക്കും ഗണ്യമായി കുറയും.\nപൂനെ, താനെ എന്നീ നഗരങ്ങളെ താരതമ്യപ്പെടുത്തുമ്പോള് മുംബൈ കൊവിഡ് മുക്തി നേടിവരികയാണ്.അതേസമയം മുംബൈയിലെ കേസുകള് കുറയുന്നുണ്ടെങ്കിലും വാക്‌സിന് എത്താന് സമയമെടുക്കുമെന്നതിനാല് ജാഗ്രത പാലിക്കണമെന്ന് അധികൃതര് നിര്‍ദേശം നല്‍കി. മറ്റ പല രാജ്യങ്ങളിലും ആദ്യഘട്ടത്തില് റിപ്പോര്‍ട്ട ചെയ്യുന്ന കൊവിഡ് കേസുകളുടെ എണ്ണം കുറയുകയും എന്നാല് രണ്ടാം ഘട്ടത്തില് കൊവിഡ് വ്യാപനം സംഭവിച്ചിട്ടുണ്ടെന്നും അധികൃതര് മുന്നറിയിപ്പ് നല്‍കി.\nഅനുകൂലമായ റിപ്പോര്‍ട്ടുകളാണ് പുറത്ത് വരുന്നത്. വലിയ തോതില് (8776) പരിശോധനകള് നടത്തിയതില് 700 കേസുകള് മാത്രമാണ് റിപ്പോര്‍ട്ട് ചെയ്തത്. മൂന്ന് മാസത്തിന് ശേഷം വലിയ ആശ്വാസമാണിത്' മഹാരാഷ്ട്ര മുഖ്യമന്ത്രി ഉദ്ധവ് താക്കറെ പ്രതികരിച്ചു.\nഅതേസമയം ഇന്ത്യയിലെ കൊവിഡ രോഗികളുടെ എണ്ണത്തില് പ്രതിദിനം വന് വര്‍ധനവാണ്. 14.83 ലക്ഷം പേര്‍ക്കാണ് ഇതിനകം കൊവിഡ് സ്ഥിരീകരിച്ചിരിക്കുന്നത്. 24 മണിക്കൂറിനിടെ 47704 പേര്‍ക്കാണ് കൊവിഡ് സ്ഥിരീകരിച്ചത്. 24 മണിക്കൂറിനിടെ 654 പേര് മരണപ്പെടുകയും ചെയ്തിട്ടുണ്ട്. ഇതോടെ രാജ്യത്ത് കൊവിഡ് ബാധിതരുടെ എണ്ണം 1483157 ആയി ഉയര്‍ന്നു.\nകേരളത്തിൽ വീണ്ടും 1000 കടന്നു..!! സംസ്ഥാനത്ത് ഇന്ന് 1167 പേർക്ക് കൊവിഡ്; 888 പേർക്ക് സമ്പര്‍ക്കം വഴി\nMumbai, which has the highest number of positive covid cases in the Maharashtra, reported only 700 cases on Monday.


ജോക്കോവിച്ചിന് വെറും ഫൈനലല്ല; ബിഗ് ത്രീയിലെ അഭിമാന പോരാട്ടം | French Open 2021 mens final Novak Djokovic looking to become just behind Federer Nadal\nഇന്ന് ഫ്രഞ്ച് ഓപ്പൺ ഫൈനലിൽ ഇറങ്ങുമ്പോൾ ഇരുവരുമായുള്ള നേട്ടങ്ങളുടെ അകലം കുറയ്‌ക്കുക തന്നെയാണ് സെർബിയൻ താരത്തിന്റെ ലക്ഷ്യം.\nRoland Garros Stadium, First Published Jun 13, 2021, 2:41 PM IST\nറോളണ്ട് ഗാരോസ്: ഫെഡറർ, നദാൽ, ജോക്കോവിച്ച്. റാങ്കിങ്ങിൽ ഒന്നാമനായി നിൽക്കുമ്പോഴും ടെന്നീസിലെ ബിഗ് ത്രീയിൽ എന്നും മൂന്നാമനായിട്ടേ ജോക്കോവിച്ചിനെ എണ്ണിയിട്ടുള്ളൂ. ഇന്ന് ഫ്രഞ്ച് ഓപ്പൺ ഫൈനലിൽ ഇറങ്ങുമ്പോൾ ഇരുവരുമായുള്ള നേട്ടങ്ങളുടെ അകലം കുറയ്‌ക്കുക തന്നെയാണ് സെർബിയൻ താരത്തിന്റെ ലക്ഷ്യം.\nഫ്രഞ്ച് ഓപ്പണിൽ വെറും സെമിഫൈനൽ കളിച്ചല്ല നൊവാക് ജോക്കോവിച്ച് കലാശപ്പോരിന് ഇറങ്ങുന്നത്. റോളണ്ട് ഗാരോസിലെ സിംഹാസനത്തിൽ നിന്ന് റാഫേൽ നദാലിനെ സ്ഥാനഭഷ്ട്രനാക്കിയാണ് കളിമൺ കോർട്ടിലെ ചെങ്കോലേന്താൻ ജോക്കോ ഇന്ന് റാക്കറ്റെടുക്കുക. ജോക്കോവിച്ചിന് കളിമണ്ണിലിത് ആറാം ഫൈനൽ. മൂന്ന് തവണ നദാലിനോട് തോറ്റു. ഒരിക്കൽ വാവ്റിങ്കയോട് അടിതെറ്റി. 2016ൽ ആൻഡി മറയെ കീഴടക്കി കിരീടം ചൂടിയത് മാത്രം മധുരമോർമ്മ.\nകന്നി ഗ്രാൻസ്ലാം ഫൈനൽ കളിക്കുന്ന സ്റ്റെഫനോസ് സിറ്റ്‌സിപാസിനെ തോൽപ്പിച്ചാൽ ഒന്നാം സീഡുകാരന്റെ നേട്ടപ്പട്ടിക വലുതാകും, കൂടുതൽ മഹത്തരമാകും. ഇന്ന് ജയിച്ചാൽ ഗ്രാൻസ്ലാം നേട്ടം 19 ആകും. 20 ഗ്രാൻസ്ലാമുമായി ഫെഡററും നദാലും മാത്രം മുമ്പിൽ. തകർപ്പൻ എയ്സുകളോടെ തുടങ്ങുക. നെറ്റിലേക്ക് ഓടിയെത്തി ഉജ്വല വോളിയിൽ തീർക്കുക. നീണ്ട റാലികളെങ്കിൽ എതിരാളിയെ ക്ഷീണിപ്പിക്കുക. തക്കംപാര്‍ത്ത് ശത്രുവിന്റെ ദൗർബല്യത്തിലേക്ക് മിന്നൽപ്പിണറായി റിട്ടേണുകൾ പറത്തുക, ജയിക്കുക എന്നതാണ് ജോക്കോയുടെ ശൈലി.\nഅങ്ങനെ ഇന്നും ജയിച്ചാൽ 30 വയസ് കഴിഞ്ഞതിന് ശേഷമുള്ള ജോക്കോയുടെ ഗ്രാൻസ്ലാം നേട്ടം ഏഴാകും. ഒരു ജയമകലെയുള്ള നേട്ടത്തിലേക്ക് യുവതാരം സ്റ്റെഫനോസ് സിറ്റ്‌സിപാസിനെതിരെ ജോക്കോയുടെ ആയുധം കളിത്തഴമ്പ് തന്നെ.\nLast Updated Jun 13, 2021, 2:44 PM IST\nBig Three Tennis\nNovak Djokovic French\nNovak Djokovic Paris


ഭരണഘടന ഞാൻ ജീവിക്കേണ്ട ഇന്ത്യ എന്താണെന്ന് ഓരോ നിമിഷവും ഓർമ്മിപ്പിക്കുന്നു : റിട്ട. ചീഫ്. ജസ്റ്റിസ് ശ്രി. കുര്യൻ ജോസഫ് – Trivandrum Achdiocesian Media Portal\n29th January 20200541


മുതിര്‍ന്ന മാധ്യമ പ്രവര്‍ത്തകന് കെ.എം. റോയി അന്തരിച്ചു – Veekshanam\nകൊച്ചിഃ മുതിര്‍ന്ന മാധ്യമ പ്രവര്‍ത്തകനും എഴുത്തുകാരനും കോളമിസ്റ്റുമായ കെ.എം. റോയി അന്തരിച്ചു. കൊച്ചിയിലെ വസതിയിലായിരുന്നു അന്ത്യം. ദേശീയ മാധ്യമ രംഗത്തും മാധ്യമ രംഗത്തെ പഠന ഗവേഷണ രംഗത്തും അറിയപ്പെടുന്ന കുലപതിയാണ് അദ്ദേഹം. ദ ഹിന്ദുവില് ദീര്‍ഘാകാലം പ്രവര്‍ത്തിച്ചിട്ടുള്ള റോയി മംഗളം ദിനപത്രത്തിന്‍റെ തുടക്കകാലം മുതല് പത്രാധിപരുമായിരുന്നു.\nഎറണാകുളം മഹാരാജാസ് കോളെജ് വിദ്യാര്‍ഥിയായിരിക്കെ, കേരള പ്രകാശം എന്ന പ്രാദേശിക പത്രത്തിലൂടെയാണ് മാധ്യമ രംഗത്തു കടന്നു വന്നത്. പിന്നീടു ദേശ ബന്ധു, കേരള ഭൂഷണം, എക്കണോമിക് ടൈംസ് എന്നീ പത്രങ്ങളിലും പ്രവര്‍ത്തിച്ചു. യുഎന്‍ഐ വാര്‍ത്താ ഏജന്‍സിയിലും സേവനമനുഷ്ഠിച്ചിട്ടുണ്ട്. മാധ്യമ രംഗത്തെ മികവിന് നിരവധി പുരസ്കാരങ്ങളും നേടി. സഹോദരന് അയ്യപ്പന്, ശിവറാം, ഓള് ഇന്ത്യ കാത്തലിക് അസോസിയേഷന് ലൈഫ് ടൈം അച്ചീവ്മെന്‍റ് , സി.പി. ശ്രീധരമേനോന് എന്നീ പുരസ്കാരങ്ങള് നേടി.\nസംസ്ഥാനത്തിനകത്തും പുറത്തും സുപ്രധാന അവാര്‍ഡ് നിര്‍ണയ സമിതികളെല്ലാം അംഗമായിരുന്ന് മാധ്യമരംഗത്തെ പുതിയ പരീക്ഷണങ്ങള്‍ക്കും കണ്ടെത്തലുകള്‍ക്കും തുല്യം ചാര്‍ത്തിയ പ്രതിഭയാണ്. പത്ര പ്രവര്‍ത്തക യൂണിയനില് സജീവ നേതൃത്വത്തിലുണ്ടായിരുന്ന അദ്ദേഹം ഐഎഫ് ഡബ്ല്യൂ സെക്രട്ടറി ജനറലായും കേരള പത്രപ്രവര്‍ത്തക യൂണിയന് പ്രസിഡന്‍റായും സേവനമനുഷ്ഠിച്ചിട്ടുണ്ട്., എറണാകുളം പ്രസ് ക്ലബ് അടക്കം കേരളത്തിലെ ഒട്ടു മിക്ക പ്രസ് ക്ലബുകളുടെയും ആവിര്‍ഭാവത്തിനു മുന്‍നിരയില് പ്രവര്‍ത്തിച്ചു. സീനിയര് ജേര്‍ണലിസ്റ്റ് ഫോറം കേരള (എസ്ജെഎഫ്കെ) രക്ഷാധികാരിയായി പ്രവര്‍ത്തിച്ചു വരികയായിരുന്നു. ഇരുളും വെളിച്ചവും എന്ന പ്രതിവാര കോളത്തിലൂടെ ശ്രദ്ധേയനായ റോയി, അതിലെ തെരഞ്ഞെടുക്കപ്പെട്ട ലേഖനങ്ങള് ഉള്‍പ്പെടുത്തി അതേ പേരില് ബൃഹദ് ഗ്രന്ഥവും പ്രസിദ്ധപ്പെടുത്തി.\nകൊച്ചിന് പോര്‍ട്ട് ട്രസ്റ്റ് ഉദ്യോഗസ്ഥയായിരുന്ന പരേതയായ ലീലയാണു ഭാര്യ. അഡ്വ. മനു റോയി, ലെസ്ലി എന്നിവര് മക്കള്.\nErnakulam, Featured, Global, Kerala, National\nഎൻ സി പി ഓഫീസ് ഉദ്ഘാടനത്തിന് തൊട്ടുപിന്നാലെ തമ്മിൽത്തല്ല് ; നേതാക്കളും പ്രവർത്തകരും ഏറ്റുമുട്ടി\nമുന് കേന്ദ്ര മന്ത്രി ബബുള് സുപ്രിയോ ടിഎംസിയില്


Jennifer Lawrence, Emma Stone & Gal Gadot's Oscars 2018 Red Carpet Pictures - Malayalam Filmibeat\nവീണ്ടും സിനിമാ പ്രേമികളുടെ കാത്തിരിപ്പിന് ഫലം കണ്ടു. തൊണ്ണൂറാമത് ഓസ്‌കാര് പുരസ്‌കാരം ഇന്ന് രാവിലെ ഇന്ത്യന് സമയം ആറര മുതലാണ് ചടങ്ങ് ആരംഭിച്ചത്. ഗാരി ഓള്‍ഡ് മാനെ മികച്ച നടനായി തിരഞ്ഞെടുക്കപ്പെട്ടിരിക്കുകയാണ്. ലോസാഞ്ചല്‍സിലെ ഡോള്‍ബി തിയറ്ററിലാണ് പുരസ്‌കാര പ്രഖ്യാപനം നടക്കുന്നത്.\nഅവിടെ എല്ലാവരുടെയും ആകര്‍ഷണം സ്വന്തമാക്കി ചിലരുമുണ്ട്. ഹോളിവുഡിലെ പ്രമുഖ നടിമാരായ എമ്മാ സ്റ്റോണ്, ജെന്നിഫര് ലോറന്‍സ്, ഗാല് ഗദോട്ട്, തുടങ്ങി എല്ലാവരും ശ്രദ്ധേയമായിരിക്കുകയാണ്. തമാശകൊണ്ടും അക്കിടികള് പറ്റിയും എല്ലാവരെയും ചിരിപ്പിക്കുന്ന ചില ഫോട്ടോസ് വൈറലാവുകയാണ്...\nജെന്നിഫര് ലോറന്‍സിന്റെ തമാശ\nറെഡ് കാര്‍പ്പറ്റില് നടക്കുന്നതിനിടെയാണ് ജെന്നിഫര് ലോറന്‍സ് ചിത്രത്തില് കാണുന്നത് പോലെ തമാശ കളിച്ചത്. മുന്നോട്ട് നടക്കാന് സമ്മതിക്കാതെ വഴിമുടക്കി നില്‍ക്കുന്ന നടിയെ കണ്ട് എല്ലാവര്‍ക്കും ചിരിക്കാന് മാത്രമെ തോന്നിയുള്ളു.\nദേ.. എടുത്ത് ചാടി വരുന്നു..!\nജെന്നിഫര് ലോറന്‍സിന്റെ മറ്റൊരു ചിത്രമാണ് ഏറ്റവുമധികം ശ്രദ്ധിക്കപ്പെട്ടത്. പുരസ്‌കാര വേദിയിലെ കസോരകളുടെ മുകളിലൂടെ നടി തുണിയും പൊക്കി എടുത്ത് ചാടി വരികയാണ്്. നടിയുടെ ചാട്ടവും വരവും കണ്ടാല് തന്നെ ചിരിച്ച് മരിക്കും.\nക്യൂട്ട് എമ്മാ സേ്റ്റാണും ഇത്തവണ സുന്ദരിയായി തന്നെ എത്തിയിരുന്നു. അരയിലൊരു പിങ്ക് നിറമുള്ള ബെല്‍റ്റുള്ള സ്യൂട്ടായിരുന്നു നടിയുടെ വേഷം. അതിലും അതീവ ഗ്ലാമറസായിരുന്നു.\nപ്രത്യേകമായി മിന്നി തിളങ്ങുന്ന വസ്ത്രമായിരുന്നു ഗാല് ഗദോട്ട് ധരിച്ചിരുന്നത്. മാധ്യമങ്ങള്‍ക്ക് മുന്നില് ഫോട്ടോയ്ക്ക് പോസ് ചെയ്യുന്ന നടിയുടെ ചിത്രങ്ങളെല്ലാം മനോഹരമായിരുന്നു..\nഅമേരിക്കന് നടിയായ മേരി സ്‌ട്രെപ്പ് ചുവന്ന നിറമുള്ള ഗൗണായിരുന്നു ധരിച്ചിരുന്നത്. നടിയുടെ പ്രായം 68 ആയെങ്കിലും എമ്മാ സ്റ്റോണിനും ജെന്നിഫര് ലോറന്‍സിനുമൊപ്പം നില്‍ക്കുമ്പോള് മേരിയും സുന്ദരിയാണ്...\nനവതിയുടെ നിറവിൽ ഓസ്കാറും ആഗ്നെസ് വർദയും! ഇക്കുറി എത്തിയത് ഗ്രാമ മുഖങ്ങളുമായി..\nRead more about: oscar award oscar award 2018 emma stone gal gadot jennifer lawrence best actress best film sam rockwell മികച്ച നടന് മികച്ച നടി മികച്ച സിനിമ\nJennifer Lawrence, Emma Stone & Gal Gadot's Oscars 2018 Red Carpet Pictures


കേന്ദ്ര ഏജൻസികൾക്കെതിരെ എൽഡിഎഫ് പ്രതിഷേധം ഇന്ന് രുപത്തിയയ്യായിരം കേന്ദ്രങ്ങളില് | Kerala ruling LDF set to launch war against central agencies on November 16\nകേന്ദ്ര ഏജൻസികൾക്കെതിരെ ഇരുപത്തിയയ്യായിരം കേന്ദ്രങ്ങളില് എൽഡിഎഫ് പ്രതിഷേധം ഇന്ന്\nThiruvananthapuram, First Published 16, Nov 2020, 6:53 AM\nഇരുപത്തിയയ്യായിരം കേന്ദ്രങ്ങളിലാണ് എൽഡിഎഫ് പ്രതിഷേധം. കേന്ദ്ര ഏജൻസികൾക്കൊപ്പം കി ഫ്ബി വിഷയത്തിൽ സി എ ജിക്കെതിരെയും പ്രതിഷേധം ശക്തമാക്കാനാണ് സി പി എം തീരുമാനം.\nതിരുവനന്തപുരം: സ്വർണ്ണക്കടത്ത്, ബിനീഷ് കോടിയേരി കേസുകളിൽ എൻഫോഴ്സ്മെന്‍റ് ഡയറക്ടറേറ്റ് നടപടികൾ മുറുകുമ്പോൾ കേന്ദ്ര ഏജൻസികൾക്കെതിരെ എൽഡിഎഫ് പ്രതിഷേധം ഇന്ന് നടക്കും.സംസ്ഥാനമെങ്ങും ഇരുപത്തിയയ്യായിരം കേന്ദ്രങ്ങളിലാണ് എൽഡിഎഫ് പ്രതിഷേധം. കേന്ദ്ര ഏജൻസികൾക്കൊപ്പം കി ഫ്ബി വിഷയത്തിൽ സി എ ജിക്കെതിരെയും പ്രതിഷേധം ശക്തമാക്കാനാണ് സി പി എം തീരുമാനം. സ്വർണ്ണക്കടത്തിൽ മുഖ്യമന്ത്രിയുടെ അഡീ പ്രൈവറ്റ് സെക്രട്ടറി സി എം രവീന്ദ്രനെ ചോദ്യം ചെയ്യാനിരിക്കെയാണ് കേന്ദ്ര ഏജൻസികൾക്കെതിരെഇടതുപക്ഷം സമരം കടിപ്പിക്കുന്നത്.\nഅതേ സമയം സ്വർണക്കളളക്കടത്ത്- ഡോള‍ർ ഇടപാടുകളിൽ മുഖ്യമന്ത്രിയുടെ മുൻപ്രിൻസിപ്പൽ സെക്രട്ടറി എം ശിവശങ്കറെ കസ്റ്റംസ് ഇന്ന് ചോദ്യം ചെയ്യും. രാവിലെ പത്തുമുതൽ വൈകിട്ട് അഞ്ചുവരെ എറണാകുളം ജില്ലാ ജയിലിൽ ചോദ്യം ചെയ്യാനാണ് അനുമതി നൽകിയിരിക്കുന്നത്.\nമൊഴിയെടുത്തശേഷം വരുംദിവസങ്ങളിൽ അറസ്റ്റ് ഉൾപ്പെടെയുളള തുടർ നടപടികളിലേക്ക് നീങ്ങാനാണ് കസ്റ്റംസ് നീക്കം. സ്വർണക്കളളക്കടത്തിലടക്കം ശിവശങ്കറിന്‍റെ ഒത്താശയുണ്ടായിരുന്നെന്ന സ്വപ്ന സുരേഷിന്‍റെ മൊഴി എൻഫോഴ്സ്മെന്‍റിന് ലഭിച്ച പശ്ചാത്തലത്തിലാണ് കസ്റ്റംസ് നീക്കം. ശിവശങ്കറെ ചോദ്യം ചെയ്യാൻ അനുമതി തേടി സംസ്ഥാന വിജിലൻസും ഇന്ന് കോടതിയെ സമീപിക്കും.\nLast Updated 16, Nov 2020, 6:54 AM\nസ്വര്‍ണ്ണക്കടത്ത്; അന്വേഷണം ഉന്നതരിലേക്ക് നീളാതിരിക്കാന് ശ്രമമെന്ന് മുല്ലപ്പള്ളി


പാപ്പാ പറയുന്നു... Archives - Page 11 of 16 - Sathyadeepam\nവചനം ശ്രവിക്കുവാൻ ഉത്സാഹവും തുറവുമുള്ളവരാകുവിൻ\nവിശുദ്ധ കുർബാനയെക്കുറിച്ച് ഫ്രാൻസിസ് മാർപാപ്പ വത്തിക്കാനിലെ സെന്റ് പീറ്റേഴ്സ് സ്ക്വയറിൽ നല്കിവരുന്ന പ്രതിവാര മതബോധന പരമ്പരയിൽ ഇൗ ആഴ്ചയിൽ പ്രതിപാദിച്ചത് വിശുദ്ധ കുർബാന മദ്ധ്യേയുള്ള ദൈവവവചന വായനയുടെ പ്രാധാന്യത്തെക്�\nവിശുദ്ധ കുര്‍ബാനയില് നിശബ്ദമായ പ്രാര്‍ത്ഥനയും ഏറെ പ്രധാനപ്പെട്ടതാണ്\nവിശുദ്ധ കുര്‍ബാനയെ അടിസ്ഥാനമാക്കി ഫ്രാന്‍സിസ് പാപ്പ എല്ലാ ബുധനാഴ്ചയും നല്‍കിവരുന്ന മതബോധനപരമ്പരയില് വിശുദ്ധകുര്‍ബാനമദ്ധ്യേ ഉയരുന്ന വിവിധ പ്രാര്‍ത്ഥനകളുടെ പ്രാധാന്യത്തിലേക്കാണ് വിശ്വാസികളുടെ ശ്രദ്ധയെ ക്ഷണിച്ചത്.\nവിശുദ്ധ കുര്‍ബാനയില് നടത്തുന്ന അനുതാപപ്രാര്‍ത്ഥനാശുശ്രൂഷയെ അടിസ്ഥാനമാക്കിയാണ് വത്തിക്കാനില് ബുധനാഴ്ചകളില് എത്തിച്ചേരുന്ന തീര്‍ത്ഥാടകര്‍ക്കും സന്ദര്‍ശകര്‍ക്കും ഫ്രാന്‍സിസ് പാപ്പ തുടര്‍ച്ചയായി നല്‍കിവരുന്ന വി�\nവി. കുര്‍ബാന സമ്പൂര്‍ണ്ണമായ ആരാധനയാണ്\nവിശുദ്ധ കുര്‍ബാനയുടെ വിചിന്തനത്തിന്‍റെ ഏറ്റവും ഊഷ്മളമായ ഹൃദയഭാഗത്തേക്കാണ് ഇന്ന് നമ്മള് പ്രവേശിക്കുന്നത് എന്നു പറഞ്ഞുകൊണ്ടാണ് ഫ്രാന്‍സിസ് പാപ്പ വിശുദ്ധ കുര്‍ബാനയെക്കുറിച്ചുള്ള തന്‍റെ പ്രതിവാരപ്രബോധനപരമ്പര തുടര്�


മണ്ണുത്തി ദേശീയപാത: സിഎന് ജയദേവന് കാര്യക്ഷമമായി ഇടപെട്ടില്ലെന്ന് ഗഡ്കരി\nMannuthy, First Published 12, Jul 2019, 4:39 PM IST\nസംസ്ഥാന വനംവകുപ്പില് നിന്നുള്ള അനുമതി പെട്ടെന്ന് നേടിയെടുക്കണമെന്ന് കേരളത്തിലെ എംപിമാരോട് ഗഡ്കരി. കേരളത്തിലെ ദേശീയപാത നിര്‍മ്മാണത്തിന് ഫണ്ട് വിഷയമാവില്ലെന്നും ഗഡ്കരിയുടെ ഉറപ്പ്.\nതൃശ്ശൂര്: മണ്ണുത്തി- വടക്കാഞ്ചേരി ദേശീയപാത വികസനം പൂര്‍ത്തിയാവാതെ നീളുന്നതില് മുന് തൃശ്ശൂര് എംപി സിഎന് ജയദേവനെ വിമര്‍ശിച്ച് കേന്ദ്ര ഉപരിതല ഗതാഗതമന്ത്രി നിതിന് ഗഡ്കരി. മുന് തൃശ്ശൂര് എംപിയായിരുന്ന സിഎന് ജയദേവന് മണ്ണുത്തി-കുതിരാന് ദേശീയപാതാ പദ്ധതിയില് കാര്യക്ഷമമായി ഇടപെട്ടില്ലെന്ന് കേരളത്തിലെ എംപിമാരുമായുള്ള കൂടിക്കാഴ്ചയില് അദ്ദേഹം വിമര്‍ശിച്ചു.\nസംസ്ഥാന വനംവകുപ്പില് നിന്നുമുള്ള അന്തിമാനുമതി ലഭിച്ചാല് കുതിരാനിലെ ഒരു തുരങ്കമെങ്കിലും തുറന്നു കൊടുക്കാന് ദേശീയപാത അതോറിറ്റി തയ്യാറാണ്. മണ്ണുത്തി-വടക്കാഞ്ചേരി ദേശീയപാത വികസനത്തിന് ഇപ്പോള് ഉള്ള പ്രധാനതടസ്സം സംസ്ഥാന വനം വകുപ്പിന്‍റെ നിലപാടാണെന്നും അദ്ദേഹം പറഞ്ഞു.\nവനംവകുപ്പിന്‍റെ അനുമതി ഉടനെ ലഭ്യമാക്കാന് കേരളത്തിലെ എംപിമാര് ശ്രമിക്കണം. സംസ്ഥാന വനംവകുപ്പില് നിന്നും ക്ലിയറന്‍സ് സര്‍ട്ടിഫിക്കറ്റ് ലഭിച്ചാല് പിന്നെ കേന്ദ്ര പരിസ്ഥിതി മന്ത്രാലയത്തില് നിന്നും തുടര്‍നടപടികള് എടുപ്പിക്കാമെന്നും കേരളത്തിലെ ദേശീയപാതാ നിര്‍മ്മാണത്തിന് പണം കണ്ടെത്തുന്ന കാര്യം കേന്ദ്രസര്‍ക്കാര് ഉറപ്പു നല്‍കുന്നതായും ഗഡ്കരി കേരള എംപിമാരോട് പറഞ്ഞു.\nതൃശ്ശൂര് എംപിയായ ടിഎന് പ്രതാപനാണ് മണ്ണുത്തി ദേശീയപാത വികസനം അനന്തമായി നീളുന്ന കാര്യം കേന്ദ്രമന്ത്രിയുടെ ശ്രദ്ധയില്‍പ്പെടുത്തിയത്. കരാര് കമ്പനിയുടെ ഭാഗത്ത് നിന്നും ഗുരുതരമായ വീഴ്ചയാണ് ഉണ്ടാവുന്നതെന്നും സമയബന്ധിതമായും ശാസ്ത്രീയമായും നിര്‍മ്മാണം നടത്താത്ത കാരണം ദേശീയപാത വികസനം മുടങ്ങി കിടക്കുകയാണെന്നും പ്രതാപന് പരാതിപ്പെട്ടു.\nഅതേസമയം ഗഡ്കരിയുടെ പരാമര്‍ശം തമാശയായി തോന്നുന്നുവെന്ന് സിഎന് ജയദേവന് ഏഷ്യാനെറ്റ് ന്യൂസിനോട് പ്രതികരിച്ചു. മണ്ണുത്തി-കുതിരാന് ദേശീയപാതയുടെ വികസനം 80 ശതമാനം പൂര്‍ത്തിയായത് താന് വന്ന ശേഷമാണ്. പദ്ധതിയെക്കുറിച്ച് ചര്‍ച്ച ചെയ്യാന് ഗഡ്കരിയെ പലവട്ടം കാണാന് ശ്രമിച്ചെങ്കിലും പറ്റിയിട്ടില്ല. അദ്ദേഹം പലപ്പോഴും ദില്ലിയില് ഉണ്ടാവാറില്ല.\nകരാര് കമ്പനിക്ക് കേന്ദ്രസര്‍ക്കാര് കൃത്യമായി പണം കൊടുക്കാത്തതിനാലാണ് തുരങ്കനിര്‍മ്മാണവും ദേശീയപാത വികസനവും മുടങ്ങുന്നതെന്നും ഗഡ്കരിയുടെ ഭാഗത്തുള്ള അനാസ്ഥയാണ് ഇതിനു കാരണമെന്നും സിഎൻ ജയദേവന് പറഞ്ഞു. ദേശീയപാതാ വികസനം സമയബന്ധിതമായി പൂര്‍ത്തിയാക്കാന് താനും മുന് ആലത്തൂര് എംപി പികെ ബിജുവും പരമാവധി ശ്രമിച്ചിട്ടുണ്ടെന്നും അദ്ദേഹം അവകാശപ്പെട്ടു.\nLast Updated 12, Jul 2019, 4:39 PM IST


June 12, 2019 - TVSAMSKARA\nസംസ്ഥാനത്ത് മഴ ശക്തമാകും; തീരമേഖലയില് വ്യാപക കടല്‍ക്ഷോഭം\nവായു ചുഴലിക്കാറ്റിന്‍റെ സാന്നിധ്യത്തെ തുടര്‍ന്ന് സംസ്ഥനത്ത് ഇന്നും ശക്തമായ മഴ. സംസ്ഥാനത്തെ തീരമേഖലകളില് കടുത്ത കടല്‍ക്ഷോഭം ഇന്നും തുടരുകയാണ്. നൂറുകണക്കിന് വീടുകളിലാണ് ഇന്ന് വെള്ളം കയറിയത്. കടല്‍ഭിത്തി…\nവായു ചുഴലിക്കാറ്റിനെ തുടര്‍ന്ന് പശ്ചിമ റെയില്‍വെ ട്രെയിന് സര്‍വീസുകള് റദ്ദാക്കി. വേരാവല്, ഓഖ, പോര്‍ബന്തര്, ബുജ് തുടങ്ങിയ റെയില്‍വെ സ്‌റ്റേഷനുകളിലേക്കുള്ള സര്‍വീസുകളാണ് ഇപ്പോള് റദ്ദാക്കിയിരിക്കുന്നത്. പ്രദേശത്തുള്ള ജനങ്ങളെ…\nഅനന്ത് നാഗിൽ ഭീകരാക്രമണം;5ജവാന്മാർക്ക് വീരമൃത്യൂ\nജമ്മു കശ്മീരിലെ അനന്ത് നാഗിൽ തീവ്രവാദികളുമായുള്ള ഏറ്റുമുട്ടലിൽ അഞ്ച് സിആർപിഎഫ് ജവാൻമാർ കൊല്ലപ്പെട്ടു. ഒരു സ്ത്രീ ഉൾപ്പെടെ അഞ്ച് പേർക്ക് പരിക്കേറ്റിട്ടുണ്ട്. ഭീകരാക്രമികളിൽ ഒരാളെ സുരക്ഷാ സേന…\nകോടതി വളപ്പില് അഭിഭാഷക വെടിയേറ്റ് മരിച്ചു\nഉത്തര്‍പ്രദേശ് ബാര് കൗണ്‍സിലിന്‍റെ ആദ്യ വനിതാ പ്രസിഡന്‍റായി തെര‍ഞ്ഞെടുക്കപ്പെട്ട ധര്‍വേശ് യാദവ് കോടതി വളപ്പില് വെടിയേറ്റ് മരിച്ചു. ആഗ്രയിലെ സിവില് കോടതിയുടെ പരിസരത്ത് ഇന്ന് വൈകിട്ടോടെയാണ് ധര്‍വേശ്…\nപെരിയ ഇരട്ടക്കൊല; സിബിഐ അന്വേഷണം വേണ്ട: ഹൈക്കോടതി\nപെരിയ ഇരട്ട കൊലപാതക കേസിൽ സിബിഐ അന്വേഷണം നിലവിലെ സാഹചര്യത്തിൽ ആവശ്യം ഉണ്ടെന്നു തോന്നുന്നില്ലെന്ന് ഹൈക്കോടതി. പ്രതികൾ എല്ലാവരും പോലീസ് മുൻപാകെ കീഴടങ്ങുകയായിരുന്നില്ലേ എന്നും മാധ്യമ വാർത്തകളുടെ…\nസിഒടി നസീർ വധശ്രമം; വധിക്കാൻ ശ്രമിച്ച കൊടുവാളും, ഇരുമ്പ് പൈപ്പും പൊലീസ് കണ്ടെത്തി\nസിഒടി നസീറിനെ വധിക്കാൻ ശ്രമിച്ച ആയുധങ്ങൾ പൊലീസ് കണ്ടെത്തി. കൊടുവാളും, ഇരുമ്പ് പൈപ്പുമാണ് തലശ്ശേരിയിലെ കൊളശ്ശേരിയിൽ നിന്ന് കണ്ടെത്തിയത്. മുഖ്യ പ്രതികളിലൊരാളായ റോഷൻ ബാബുവിനെ തെളിവെടുപ്പിനായി എത്തിച്ചപ്പോഴാണ്…\nമതവിശ്വാസത്തെ അവഹേളിച്ചുവെന്ന പരാതിയെ തുടര്‍ന്ന് കേരള ലളിത കലാ അക്കാദമിയുടെ കാര്‍ട്ടൂണ് അവാര്‍ഡ് പിന്‍വലിക്കാന് സര്‍ക്കാര് നിര്‍ദ്ദേശം നല്‍കി.കന്യാസ്ത്രീയെ തുടര്‍ച്ചയായി ലൈംഗികമായി പീഡിപ്പിച്ചുവെന്ന കേസിലെ പ്രതിയായ ബിഷപ്പ്…\nദേശീയ പതാകയുമായി ചന്ദ്രയാന്2ചന്ദ്രനിലിറങ്ങും: വിക്ഷേപണം ജൂലൈ 15ന്: ചിത്രങ്ങള് പുറത്തുവിട്ട് ഐഎസ്ആര്‍ഒ\nഇന്ത്യയുടെ രണ്ടാം ചാന്ദ്രദൌത്യം ഐ.എസ്.ആര്.ഒ പ്രഖ്യാപിച്ചു. അടുത്ത മാസം 15ന് ചന്ദ്രയാന്2വിക്ഷേപിക്കും. ഉപഗ്രഹത്തിന്റെയും വിക്ഷേപണ വാഹനത്തിന്റെയും ചിത്രങ്ങള് ഐ.എസ്.ആര്.ഒ പ്രസിദ്ധീകരിച്ചു. 2008ല് വിക്ഷേപിച്ച ചന്ദ്രയാന്…\nഡിഫ്തീരിയ ലക്ഷണങ്ങളോടെ മലപ്പുറത്ത്6വയസ്സുകാരന് മരിച്ചു\nസംസ്ഥാനത്ത് ഡിഫ്തീരിയ ബാധിച്ച് ആറുവയസ്സുകാരന് മരിച്ചു. തൃശ്ശൂർ മെഡിക്കൽ കോളേജ് ആശുപത്രിയില് ചികിൽസയിലിരുന്ന മലപ്പുറം പെരുമ്പടപ്പ് സ്വദേശി മുഹമ്മദ് ഷാനാണ് ഡിഫ്ത്തീരിയ ലക്ഷണങ്ങളോടെ മരിച്ചത്. കുട്ടിക്ക് വാക്സിനെഷൻ…\nജൂണ് 18ന് വാഹന പണിമുടക്ക്: സംസ്ഥാനവ്യാപകമായി വാഹനങ്ങളോടില്ലെന്ന് മോട്ടോര് വാഹന സംരക്ഷണ സമിതി\nസംസ്‌ഥാനത്ത് ഈ മാസം 18ന് വാഹന പണിമുടക്ക്. ബസ് , ഓട്ടോ, ടാക്‌സി, ലോറി വാഹനങ്ങളാണ് പണിമുടക്കുക. മോട്ടോര വാഹന സംരക്ഷണ സമിതിയാണ് പണിമുടക്കിന് ആഹ്വാനം ചെയ്തത്.…


Germany - Otta Nottathil - 141120174\nകാനബിസ് നിയമവിധേയമാക്കുന്നതിനോട് ഭൂരിപക്ഷം ജര്‍മനിക്കാര്‍ക്കും എതിര്‍പ്പ്\nബര്‍ലിന്: മരിജുവാനയും കാനബിസും നിയമവിധേയമാക്കാനുള്ള നീക്കത്തോട് 63 ശതമാനം ജര്‍മനിക്കാര്‍ക്കം എതിര്‍പ്പെന്ന് സര്‍വേ ഫലം. ജര്‍മനിയില് മുന്നണി സര്‍ക്കാര് രൂപീകരണവുമായി ബന്ധപ്പെട്ട് മൂന്നു പാര്‍ട്ടികളും തമ്മില് ആദ്യ ഘട്ടത്തില് തന്നെ ധാരണയിലെത്തിയ വിഷയങ്ങളിലൊന്നാണ് മരിജുവാന വില്‍പ്പന നിയമവിധേയമാക്കുക എന്നത്.\nപ്രത്യേക കടകളില്‍നിന്ന് പ്രായപൂര്‍ത്തിയായവര്‍ക്ക് സ്വന്തം ആവശ്യത്തിനു മാത്രം മരിജുവാന വാങ്ങാന് അനുവാദം നല്‍കാമെന്ന് സര്‍വേയില് പങ്കെടുത്തവരില് 34 ശതമാനം പേര് മാത്രമാണ് അഭിപ്രായപ്പെട്ടത്.\nവൈദ്യശാസ്ത്രപരമായ ആവശ്യങ്ങള് മരിജുവാന വില്‍ക്കാമെന്ന് കഴിഞ്ഞ ജനുവരിയില് ജര്‍മന് പാര്‍ലമെന്റ് നിയമം പാസാക്കിയിരുന്നു. സ്ത്രീകളാണ് മരിജുവാന വില്‍പ്പനയെ കൂടുതല് എതിര്‍ക്കുന്നത്, 70 ശതമാനം പേര്. പുരുഷന്‍മാരില് 56 ശതമാനം പേര്‍ക്കാണ് എതിര്‍പ്പ്.\n60 വയസിനു മുകളില് പ്രായമുള്ളവരില് 72 ശതമാനം പേര് എതിര്‍ക്കുമ്പോള്, 30 വയസിനു താഴെയുള്ളവരില് 43 ശതമാനം പേര്‍ക്കു മാത്രമാണ് എതിര്‍പ്പ്.\nKeywords: Germany - Otta Nottathil - 141120174 Germany - Otta Nottathil - 141120174,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


ട്രെന്റ് ബ്രിഡ്ജിൽ അവസാന ദിവസം കാണികള്‍ക്ക് പ്രവേശനം സൗജന്യം | Fanport | Cricket News Malayalam\nHome Cricket ട്രെന്റ് ബ്രിഡ്ജിൽ അവസാന ദിവസം കാണികള്‍ക്ക് പ്രവേശനം സൗജന്യം\nട്രെന്റ് ബ്രിഡ്ജിൽ അവസാന ദിവസം കാണികള്‍ക്ക് പ്രവേശനം സൗജന്യം\nJune 14, 2022 - 7:31 AM\nഇംഗ്ലണ്ടും ന്യൂസിലാണ്ടും തമ്മിലുള്ള രണ്ടാം ടെസ്റ്റിന്റെ അവസാന ദിവസം കാണികള്‍ക്ക് സൗജന്യ പ്രവേശനം ഒരുക്കി അധികാരികള്. ടെസ്റ്റിന്റെ നാലാം ദിവസം അവസാനിക്കുമ്പോള് ന്യൂസിലാണ്ടിന്റെ പക്കൽ3വിക്കറ്റ് അവശേഷിക്കെ 238 റൺസാണ് ലീഡുള്ളത്.\nരണ്ടാം ഇന്നിംഗ്സിൽ ടീം 224/7 എന്ന നിലയിലേക്ക് വീണപ്പോള് അവസാന ദിവസം ടെസ്റ്റ് ആവേശകരമായ അന്ത്യത്തിലേക്കാണ് നീങ്ങുന്നത്. ഇതോടെ ഈ ആവേശകരമായ അന്ത്യം കാണികള്‍ക്ക് സൗജന്യമായി കാണുവാനുള്ള അവസരം ആണ് ഇംഗ്ലണ്ട് ബോര്‍ഡ് അധികാരികള് ഒരുക്കിയിരിക്കുന്നത്.\nPrevious article“താൻ എന്നും മാഞ്ചസ്റ്റർ സിറ്റി ഫാൻ ആയിരുന്നു” – ഹാളണ്ട്\nNext articleകേരള ടെന്നീസ് പ്രതീക്ഷിക്കുന്നു, ഒരു മായൻ മാജിക്


പെരുന്നാൾ സമ്മാനമായി 'ബീമാപ്പള്ളി' വീഡിയോ സോംഗ്; 'പതിനെട്ടാം പടി'യിലെ ഗാനം\nKochi, First Published 5, Jun 2019, 10:12 PM\nഎ ആര് റഹ്മാന്റെ സഹോദരീ പുത്രന് കാഷിഫാണ് ഗാനത്തിന്റെ രചന നിർവ്വഹിച്ചിരിക്കുന്നത്. വിനായക് ശശികുമാറിന്റേതാണ് വരികള്. ഷഹബാസ് അമന്, നകുല്, ഹരി ചരണ്, എന്നിവര് ചേര്‍ന്നാണ് പാട്ട് പാടിയിരിക്കുന്നത്.\n'ജോണ് എബ്രഹാം പാലയ്ക്കല്' എന്ന സ്റ്റാന്‍ഫോഡ് യൂണിവേഴ്‌സിറ്റി പ്രൊഫസറായി മമ്മൂട്ടി എത്തുന്ന ചിത്രമാണ് 'പതിനെട്ടാം പടി'. ചിത്രത്തിലെ 'ബീമാപ്പള്ളി' വീഡിയോ സോംഗ് അണിയറ പ്രവർത്തകർ പുറത്തുവിട്ടു. എ ആര് റഹ്മാന്റെ സഹോദരീ പുത്രന് കാഷിഫാണ് ഗാനത്തിന്റെ രചന നിർവ്വഹിച്ചിരിക്കുന്നത്. വിനായക് ശശികുമാറിന്റേതാണ് വരികള്. ഷഹബാസ് അമന്, നകുല്, ഹരി ചരണ്, എന്നിവര് ചേര്‍ന്നാണ് പാട്ട് പാടിയിരിക്കുന്നത്.\nപുതുമുഖങ്ങളെ പ്രധാന കഥാപാത്രങ്ങളാക്കി ശങ്കര് രാമകൃഷ്‍ണൻ നിർമ്മിക്കുന്ന ചിത്രത്തിൽ പൃഥ്വിരാജും മമ്മൂട്ടിയും അതിഥിതാരങ്ങളായാണ് എത്തുന്നത്. വിദ്യാലയങ്ങളുടെ നാല് ചുവരുകള്‍ക്കുള്ളിലല്ല, മറിച്ച് ഒരാള് യഥാര്‍ഥത്തില് വിദ്യ ആര്‍ജ്ജിക്കുന്നത് സമൂഹത്തില് നിന്നാണെന്ന ആശയത്തിലൂന്നിയാണ് സിനിമ.\nLast Updated 5, Jun 2019, 10:22 PM


Low pressure formed in Bay of Bengal; Chance of rain ബംഗാള് ഉള്‍ക്കടലില് ന്യൂനമര്‍ദം രൂപപ്പെട്ടു; മഴയ്ക്ക് സാധ്യത\nവടക്ക് പടിഞ്ഞാറന് ബംഗാള് ഉള്‍ക്കടലില് ന്യൂനമര്‍ദം രൂപപ്പെട്ടതായി കേന്ദ്ര കാലാവസ്ഥ വകുപ്പ്. അടുത്ത 24 മണിക്കൂറിനുള്ളില് ന്യൂനമര്‍ദം ശക്തി പ്രാപിക്കും. നാളെ മുതല് സംസ്ഥാനത്ത് ശക്തമായ മഴയ്ക്ക് സാധ്യതയെന്ന് മുന്നറിയിപ്പ്.\nവടക്കന് കേരളത്തില് മഴ കനത്തേക്കും. തിരുവനന്തപുരം, തൃശൂര്, പാലക്കാട് ഒഴികെയുള്ള 13 ജില്ലകളില് നാളെ യെല്ലോ അലേര്‍ട്ട് പ്രഖ്യാപിച്ചു.ഞായറാഴ്ച തിരുവനന്തപുരം ഒഴികെയുള്ള 13 ജില്ലകളില് മഴ മുന്നറിയിപ്പ് നല്‍കി.തിങ്കളാഴ്ച അതിശക്തമായ മഴയ്ക്ക് സാധ്യതയെന്നും പ്രവചനം.\nഇടുക്കി, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ് ജില്ലകളില് തിങ്കളാഴ്ച ഓറഞ്ച് അലേര്‍ട്ട് പ്രഖ്യാപിച്ചു.കേരള തീരത്ത് ശക്തമായ കാറ്റിനും ഉയര്‍ന്ന തിരമാലയ്ക്കും സാധ്യതയുണ്ട്.തിങ്കളാഴ്ച വരെ മത്സ്യത്തൊഴിലാളികള് കടലില് പോകുന്നതിന് വിലക്ക്.\nStory Highlights: rain, low pressure\nRead more on: low pressure | Rain


അനുകമ്പയുടെ രാജവീഥികള് : Deepika.com Sunday Special\nഅനുകമ്പയിൽ ആരംഭിച്ച് അനുകമ്പയിൽ അവസാനിക്കുന്ന രീതിയിലാണ് ഒലിവുചില്ലകൾ ഓശാന പാടിയ ഈ യാത്രയെ രേഖപ്പെടുത്തിയിരിക്കുന്നത്. യാത്രക്കായി ഒരു കഴുതയെ അഴിച്ചുകൊണ്ടുവരാനാവശ്യപ്പെടുമ്പോൾ അതിന്‍റെ കുഞ്ഞിനെ കൂടെ കൂട്ടാൻ പറയുന്നതിലെ സെൻസിറ്റിവിറ്റി കാണാതെ പോവരുത്.\nതെരുവുകളെ സ്നേഹസാന്ദ്രമാക്കിയ ആഘോഷം! ആ യാത്രയുടെ പശ്ചാത്തലത്തിൽ അവന്‍റെ പതിഞ്ഞൊഴുകുന്ന കരുണയുടെയും അനുഭാവത്തിന്‍റെയും മിത്രസങ്കല്പങ്ങൾ തെളിഞ്ഞു കത്തുന്നുണ്ട്.ഇതിനകം ഒരു റോമൻ അധിനിവേശ ഇടമായി മാറിയ ദേശത്തിലെ അശ്വാരൂഢരുടെ പകിട്ടുകൾക്കിടയിലൂടെയാണ് ഒരു സാധു മൃഗത്തിലേറിയുള്ള അവന്‍റെ സൗമ്യയാത്ര.വൃക്ഷച്ചില്ലകളേന്തി നിസ്വരും നിസഹായരുമായ മനുഷ്യർ നിലവിളികളുമായി അവനോടൊപ്പം ചരിത്രത്തിന്‍റെ പരവതാനിയിലേക്ക് പ്രവേശിക്കുകയാണ്.\nസ്വന്തം മേലങ്കികൾ നിലത്തു വിരിച്ചാണ് അവർ ഈ സാങ്കല്പിക പാത തുന്നിയെടുക്കുന്നത്.പാവപ്പെട്ടവരുടെ അക്കാലത്തെ പണയവസ്തുവായിരുന്നു അവരുടെ മേലങ്കി. അത് ഉരിഞ്ഞിട്ടാണ് അവന്‍റെ വഴികളെ അവർ അലങ്കരിച്ചത്.ഞങ്ങളുടെ പ്രാണനു മീതേ അങ്ങ് സഞ്ചരിച്ചെത്തണമേ എന്നൊരു പ്രാർത്ഥനയാണ് അതിൽ അടക്കം ചെയ്തിരിക്കുന്നത്. ഓരോരോ കയങ്ങളിലേക്ക് വഴുതിപ്പോയ ഞങ്ങൾക്ക് ഒരു രക്ഷകനെ ആവശ്യമുണ്ട്.ഓശാന എന്ന നിലവിളി താനേ രൂപപ്പെടുകയായിരുന്നു.\nഞങ്ങളെ രക്ഷിക്കണമേ എന്നാണതിന്‍റെ പൊരുൾ.ഇപ്പോൾത്തന്നെ എന്ന തിടുക്കത്തിന്‍റെ ധ്വനി കൂടി അതിൽ മുഴങ്ങുന്നുണ്ട്. 'Save us Lord, now.' ഒരു മാത്ര പോലും ഇനി കാത്തിരിക്കാനാവില്ല എന്നൊരു മന്ത്രണവും അതിലുണ്ട്. മുങ്ങിത്തുടങ്ങുന്നവരുടെ ആർത്തനാദമാണത്. ദുഖം, ക്ഷോഭം,ആസക്തികൾ,അനുപാതങ്ങളില്ലാത്ത മമതകൾ ഇങ്ങനെയെന്തൊക്കെ കിടങ്ങുകളിൽനിന്നാണ് അങ്ങ് കരംനീട്ടി ഞങ്ങളെ രക്ഷിക്കേണ്ടത്.\nകരുണയിൽ ആരംഭിച്ച ഒരു യാത്രയായിരുന്നു അത്. അവസാനിക്കുന്നതും അങ്ങനെതന്നെ.ആൾക്കൂട്ടത്തെ ഉറ്റുനോക്കുമ്പോൾ ഇടയനില്ലാത്ത ആട്ടിൻപറ്റം പോലെ ചിതറിയവരാണ് അവരെന്നും അവന് അവരോട് അനുകമ്പ തോന്നിയെന്നുമൊക്കെ ഇതരയിടങ്ങളിലും രേഖപ്പെടുത്തുവാൻ സുവിശേഷകർ ശ്രദ്ധിച്ചിട്ടുണ്ട്.\nഅനുകമ്പയിൽ ആരംഭിച്ച് അനുകമ്പയിൽ അവസാനിക്കുന്ന രീതിയിലാണ് ഒലിവുചില്ലകൾ ഓശാന പാടിയ ഈ യാത്രയെ രേഖപ്പെടുത്തിയിരിക്കുന്നത്.യാത്രക്കായി ഒരു കഴുതയെ അഴിച്ചുകൊണ്ടുവരാനാവശ്യപ്പെടുമ്പോൾ അതിന്‍റെ കുഞ്ഞിനെ കൂടെ കൂട്ടാൻ പറയുന്നതിലെ സെൻസിറ്റിവിറ്റി കാണാതെ പോവരുത്.\nഅമ്മയെക്കാണാതെ പരിഭ്രാന്തയാവുന്ന ഒരു കുഞ്ഞിന്‍റെ സ്മൃതി അയാളുടെ തലച്ചോറിലും ആഴത്തിൽ ജീവിതം കോറിയിട്ടിട്ടുണ്ട്.യാത്രയുടെ അവസാനം കുന്നിൻ മുകളിൽ നിന്ന് നഗരത്തെ നോക്കിയുള്ള ദുഃഖത്തിലായിരുന്നു: ജറുസലേം, ജറുസലേം തള്ളപ്പക്ഷി തന്‍റെ കുഞ്ഞുങ്ങളെ ചിറകോട് അണച്ചുചേർത്ത് സംരക്ഷിക്കുന്നത് പോലെ എത്ര അഗാധമായി നിന്നെ പുണരാൻ ഞാൻ കൊതിച്ചിട്ടുണ്ട്.ആരവങ്ങളിലല്ല അനുകമ്പയിലാണ് ഓശാന പ്രദക്ഷിണത്തിന്‍റെ സത്ത മയങ്ങുന്നതെന്ന് സാരം.\nചില അനുകമ്പാവിചാരങ്ങൾ ക്രമംതെറ്റി ഈ ഓശാനനാളിൽ കൂട്ടുവരുന്നുണ്ട്. ജൈത്രയാത്രയായി മാത്രം ചെറുപ്പകാലത്ത് പരിചയപ്പെട്ട ഒന്ന് മനുഷ്യപ്പറ്റിന്‍റെ പ്രദക്ഷിണമായിട്ടാണ് അകമേ പരിണാമം കൊള്ളുന്നത്. ദുഃഖിതരായ മനുഷ്യരുള്ളിടത്തെല്ലാം വാതിലിൽ വന്ന് കൊട്ടുമെന്ന് എഴുത്തുകാരൻ പ്രവചിച്ച ആ ഗ്രന്ഥത്തിലെ ഏറ്റവും ദീപ്തമുഹൂർത്തം ഓർമ്മിക്കുന്നു.\nഅയാളെ പിടികൂടി ബിഷപ്പിന്‍റെ ഗൃഹത്തിലേക്ക് എത്തിക്കുമ്പോൾ അവർ കരുതിയത് അഭിനന്ദനങ്ങൾ തന്നെയാവണം. എന്നാലങ്ങനെയല്ല കാര്യങ്ങൾ സംഭവിച്ചത്. അയാളുടെ മാറാപ്പിൽ വിശേഷപ്പെട്ട വെള്ളിപ്പാത്രങ്ങളുണ്ടായിരുന്നു. അതയാൾ അവിടെനിന്ന് മോഷ്ടിച്ചതാണ്. അവയൊക്കെ അയാൾക്ക് താൻ കൈമാറിയ ഉപഹാരങ്ങളാണെന്നു പറഞ്ഞു കൊണ്ട് താനേല്പിച്ച വെള്ളി മെഴുകുതിരിക്കാലുകൾ മറന്നുവച്ചതിനെക്കുറിച്ച് അയാളെ സ്നേഹപൂർവം ശകാരിക്കുകയും ചെയ്തു.\nആ വെള്ളിമെഴുകുതിരിക്കാലുകൾ പിന്നെയും പലയിടങ്ങളിൽ ആ തടിച്ച ഗ്രന്ഥത്തിൽ പരാമർശിക്കപ്പെടുന്നുണ്ട്. അതിന്‍റെ വെളിച്ചത്തിലാണ് ആ മനുഷ്യൻ കടന്നുപോകുന്നത്. കൃതി ‘പാവങ്ങൾ’ ആണെന്നും മോഷ്ടാവ് ഴാങ് വാൽ ഴാങ് ആണെന്നും ലീ എന്ന നഗരത്തിലെ മെറിൻ ആണ് ബിഷപ്പെന്നും ആർക്കാണ് അറിയാത്തത്! പള്ളിയും അതിന്‍റെ അനുബന്ധ ഇടങ്ങളുമായി പരിചയം ഇല്ലാത്തവർക്കും അറിയാവുന്ന ഒരേയൊരു ബിഷപ്പ് അയാളാവണം.\nഓർമ്മിക്കപ്പെടാൻ പോകുന്ന അദ്ധ്യാപകനും അധികാരിയും ബന്ധുവും ഒക്കെ പൊതുവായി പുലർത്തുന്ന സവിശേഷത കരുണയല്ലാതെ മറ്റെന്തായിരിക്കും. അവർക്കു വേണ്ടിയുള്ള വാഴ്ത്ത് തച്ചന്‍റെ ഗിരിഗീതയിൽ മുഴങ്ങുന്നുണ്ട്: കരുണയുള്ളവർ ഭാഗ്യവാൻമാർ അവർക്ക് കരുണ ലഭിക്കും. മണലിലെഴുതിയ പേരുകളെ തന്‍റെ അലകൾ കൊണ്ട് തുടച്ചുമാറ്റാതെ, കാലമാണ് അവരോട് കരുണ കാണിച്ചുകൊണ്ടിരിക്കുന്നത്.\nഅനുകമ്പാദശകം എഴുതിയ ഈ ദേശത്തിന്‍റെ ആചാര്യനെ ഓർമ്മവരുന്നു. ഇത്തരിപ്പോന്ന മനുഷ്യന് പരമേശപവിത്രപുത്രനാകാനും കരുണാവാൻ നബി മുത്തുരത്നമാകാനും അനുകമ്പയെന്നൊരു സരളവഴിയുണ്ടെന്നാണ് ഗുരു പാടിത്തരുന്നത്. കേരളീയബോധത്തിൽ മയങ്ങിക്കിടക്കുന്ന ബുദ്ധസാന്നിധ്യത്തിന്‍റെ ഏറ്റവും നല്ല തളിർപ്പായിരുന്നു ഗുരു. അനുകമ്പയല്ലാതെ മറ്റെന്താണ് തഥാഗതൻ! അനുകമ്പയിലേക്കെത്താത്ത ഒരാളും അയാളുടെ ആന്തരിക പരിണാമത്തിന്‍റെ കടശ്ശിയിലേക്ക് എത്തിയിട്ടില്ലെന്ന് സാരം. അരുൾ, അൻപ്, അനുകമ്പ ഇങ്ങനെയാണ് ഗുരുവിന്‍റെ പത്തിതൾപ്പൂവ് വിരിയുന്നത്.\nഒരുമിച്ചു സഹിക്കുക Co-suffering എന്നാണ് compassion ന്‍റെ ലത്തീൻ എറ്റിമോളജി. നിന്‍റെ ഷൂവിൽ എന്‍റെ കാല്പാദങ്ങൾ തിരുകിക്കയറ്റുക എന്ന് സാരം. എംപതിയുടെയോ അൽട്രൂയിസത്തിന്‍റെയോ മറുപദമല്ല കരുണ. ഒരു വൈകാരികതയെന്ന നിലയിലല്ല, പ്രായോഗികമായ ചില പരിഹാരങ്ങൾ തേടുക എന്നൊരു ധർമ്മം കൂടി ഇതിനുണ്ട്. അതിനാണ് അയാൾ നല്ല സമരിയാക്കാരന്‍റെ കഥ പറഞ്ഞത്.\nലോകം മുഴുവൻ ആ ഒരു വായ്ത്താരിയുടെ പല താളങ്ങൾകൊണ്ട് മുഖരിതമാവുകയാണ്: കരുണ ചെയ്‌വാൻ എന്തു താമസം ... അതിന് ഉത്തരം നൽകുമ്പോഴാണ് ദൈവങ്ങൾ മനുഷ്യരാവുന്നതും മനുഷ്യർ ദൈവങ്ങളാവുന്നതും.\nഅനുകമ്പയുടെ ആ അദൃശ്യ രാജവീഥിയിലേക്കാണ് മിശിഹായോടൊപ്പം ആരുടെയും പരിഗണനയിൽ ഇടമോ മതിപ്പോ ഇന്നോളം കണ്ടെത്താത്ത കുറെയധികം സാധാരണക്കാർ തോളുരുമ്മി പ്രവേശിക്കുന്നത്. കുട്ടികളോട് ഓശാന പ്രഭാഷണം നടത്തുമ്പോൾ, എന്തുകൊണ്ട് കഴുതപ്പുറത്ത് എന്ന് ആരായുമ്പോൾ ലഭിച്ച ഉത്തരത്തിൽ എന്തോ ചില ഭംഗികളുണ്ടെന്ന് തോന്നി.ആ ദേശത്തിന്‍റെ രീതിയനുസരിച്ച് ഒട്ടകമാവാമായിരുന്നു.അപ്പോൾ നമ്മുടെ അടക്കിയ നിലവിളികൾ കേൾക്കാനാവാത്ത വിധത്തിൽ അവിടുന്ന് ഒത്തിരി ഉയരത്തിലായേനേ. കുതിരയ്ക്കുമുണ്ട് ഈ പ്രശ്നം.\nനമ്മളെ ശ്രദ്ധിക്കാനാവാത്ത വിധത്തിൽ ഞൊടിയിടകൊണ്ട് കാതങ്ങൾ താണ്ടി നമ്മുടെ ദുഃഖങ്ങളിൽ നിന്ന് അകന്നുപോയേനേ. ഈ സാധുമൃഗമാവട്ടെ നമുക്കിണങ്ങിയ വേഗത്തിൽ നമ്മളോടൊപ്പം സദാ ഉണ്ടായിരിക്കും. രണ്ടു സഹസ്രാബ്ദങ്ങൾക്ക് ഇപ്പുറത്തും അവിടുന്നിങ്ങനെ നമുക്കിടയിൽ നമ്മളോടൊപ്പം മെല്ലെ നടക്കുന്നതിന്‍റെ ഹർഷം കൂടെയുണ്ടെന്നുള്ളത് എന്തൊരു ആശ്വാസമാണ്.\nബോബി ജോസ് കട്ടികാട്


‘സംവരണം ദാരിദ്ര്യം മാറ്റാനല്ല, നീതി നടപ്പാക്കാനാണ് വിഭാവനം ചെയ്തത്’ • Suprabhaatham\n‘സംവരണം ദാരിദ്ര്യം മാറ്റാനല്ല, നീതി നടപ്പാക്കാനാണ് വിഭാവനം ചെയ്തത്’\nOctober 28, 2020 | 11:08 pm IST\nകഴിഞ്ഞ ദിവസം ഒരു വീഡിയോ കണ്ടിരുന്നു. മലയാള സിനിമയിലെ സവര്‍ണ ദരിദ്രരെ കാണിക്കുന്നത്. വലിയ വീട്, ജോലി ചെയ്യാന് ആരോഗ്യമുള്ള ധാരാളം ആളുകള്, പറമ്പ്, കുടുംബത്തില് ഒരാള്‍ക്ക് വലിയ നിലയിലുള്ള സര്‍ക്കാര് ജോലി. എന്നിട്ടും ദാരിദ്ര്യത്തെ കുറിച്ചുള്ള കരച്ചിലാണ്. നമുക്ക് തമാശയായി തോന്നുമെങ്കിലും ആ കരച്ചിലാണ് കേരളം ചെവി തുറന്ന് കേട്ടത്. ഇതേ ദാരിദ്ര്യമുള്ള സവര്‍ണര്‍ക്ക് ഇനി കേരളത്തില് സംവരണം ലഭിക്കും. മുന്‍സിപ്പാലിറ്റി പ്രദേശത്ത് 74 സെന്റും കോര്‍പറേഷന് പരിധിയില് 49 സെന്റും ഗ്രാമപ്രദേശത്ത് രണ്ടര ഏക്കറോളവും ഭൂമി ഉള്ള സവര്‍ണര് സാമ്പത്തികമായി പിന്നോക്കം നില്‍ക്കുന്നവരത്രേ. ശരിക്കും സിനിമയിലെ പോലെ തന്നെ.\nമറ്റൊരു സംവരണത്തിനും അര്‍ഹതയില്ലാത്ത ആളുകള്‍ക്കാണ് ഈ സംവരണത്തിന് അപേക്ഷിക്കാന് കഴിയുന്നത് എന്ന സുപ്രധാന വാചകം തന്നെ ഇന്ത്യന് ഭരണഘടനയുടെ അന്തസിന് നിരക്കാത്തതാണ്. സംവരണം ദാരിദ്ര്യം മാറ്റാനല്ല, നീതി നടപ്പാക്കാനാണ് വിഭാവനം ചെയ്തത്. ഇന്ത്യയില്, കേരളത്തില് ഒരോ ദിവസവും ആ നീതി നടപ്പായിട്ടില്ല എന്ന് മാത്രമല്ല, അനീതി അതിശക്തമായി തുടരുന്നുവെന്ന് കൂടി ഓര്‍മ്മിപ്പിക്കുന്ന സംഭവങ്ങള് ഉണ്ടാകുന്നുണ്ട്. ഭരണവര്‍ഗ്ഗത്തിന്റെ ഭാഗത്ത് നിന്ന്, അവരുടെ ആയുധമായ പോലീസ് ഫോഴ്‌സിന്റെ ഭാഗത്ത് നിന്ന്, മേല്‍ജാതി തെമ്മാടിത്തത്തിന്റെ ഭാഗത്ത് നിന്ന്, പൊതുസമൂഹത്തില് നിന്ന്.\n‘സംസ്ഥാനത്തെ ബഹുഭൂരിപക്ഷം പിന്നാക്ക വിഭാഗങ്ങള്‍ക്കും സംവരണം ഉണ്ടായിരുന്നിട്ട് പോലും അര്‍ഹിക്കുന്ന പ്രാതിനിധ്യം സംസ്ഥാന സര്‍വ്വീസിലും പൊതുമേഖല സ്ഥാപനങ്ങളിലും സര്‍ക്കാര് നിയന്ത്രിത സ്ഥാപനങ്ങളിലും സര്‍വ്വകലാശാലകളിലും ലഭ്യമായിട്ടില്ലെന്നായിരുന്നു നരേന്ദ്രന് കമ്മീഷന് റിപ്പോര്‍ട്ടിലെ കാതലായ കണ്ടെത്തല്‘ എന്ന് 2018 ഡിസംബര് അഞ്ചിന് നിയമസഭയിലെ ഒരു ചോദ്യത്തിന് ഉത്തരമായി മുഖ്യമന്ത്രി പിണറായി വിജയന് പറയുന്നുണ്ട്.\nനരേന്ദ്രന് കമ്മീഷന്റെ റിപ്പോര്‍ട്ട് മാത്രമല്ല, സാമാന്യയുക്തിയുള്ള ആര്‍ക്കും മനസിലാക്കാവുന്ന കാര്യമാണ്. കേരള സര്‍ക്കാരിന്റെ കീഴിലുള്ള ദേവസ്വം ബോര്‍ഡ് കോളേജുകളില് അധ്യാപക വൃത്തിക്ക് ഇക്കാലയളവിനുള്ളില് നിയമിച്ച സവര്‍ണരുടെ കണക്കെത്ര, ദളിതരുടേയും മറ്റ് പിന്നാക്ക വിഭാഗക്കാരുടേയും കണക്കെത്ര എന്ന് ചോദ്യത്തില് അതിനുള്ള ഉത്തരമുണ്ട്. ഇത് കുറച്ച് കൂടി വ്യക്തമായി ശ്രീ സണ്ണികപിക്കാട് പറയുന്നുണ്ട്. ‘നിങ്ങള് അദ്ധ്യാപകരായി നൂറു പേരെ തെരഞ്ഞെടുക്കുമ്പോള് അതിലൊരാള് പോലും പട്ടികജാതിക്കാരനാകാതെയിരിക്കുകയും, എന്നാല് തൂപ്പുകാരെ തെരഞ്ഞെടുക്കുമ്പോള് നൂറില് തൊണ്ണൂറ്റി അഞ്ചു പേരും പട്ടികജാതിക്കാരാവുന്നതും എടുത്തു കാണിക്കുന്നത് സമൂഹത്തില് നീതി നടപ്പിലാക്കിയിട്ടില്ല എന്നാണ്. ഈ നീതി നടപ്പിലാക്കുക എന്നതാണ് സംവരണം കൊണ്ടുദ്ദേശിക്കുന്നത്, അല്ലാതെ സംവരണം എന്നതൊരു ദാരിദ്ര്യ നിര്‍മാര്‍ജ്ജന പദ്ധതിയല്ല”\nനീതിയുടെ മറുവശത്തേയ്ക്കാണ് സഞ്ചാരം. ഇന്ത്യയിലെ മുഖ്യധാര പാര്‍ട്ടികളില് മിക്കവാറും ഇല്ലാവരും ചേര്‍ന്നാണ് ഈ അനീതി നടപ്പാക്കുന്നത് എന്നതാണ് ഏറ്റവും വലിയ ദുരന്തം. അതില് പ്രധാനപങ്കുവഹിക്കുന്നത് ഇന്ത്യന് മുഖ്യധാര ഇടത്പക്ഷമാണെന്നുള്ളത് അതിനേക്കാള് വലിയ ദുരന്തം. മര്‍ദ്ദിതരുടെ മോചനം മറ്റൊരു പ്രത്യയശാസ്ത്ര അടിത്തറയായി കാണുന്ന രാഷ്ട്രീയം ഈ അനീതിയുടെ നടത്തിപ്പുകാരാകുന്നത് പോലെ ലജ്ജാവഹമായി ഒന്നുമില്ല. മുഖ്യമന്ത്രിയുടെ ജാതി പറഞ്ഞത് ആക്ഷേപിക്കുന്ന സവര്‍ണതയ്ക്ക് മുന്നിലാണ് നാല് വോട്ടിനെ കുറിച്ചുള്ള ഭീതിയില് കുനിഞ്ഞ് നില്‍ക്കുന്നത്. വര്‍ഷങ്ങളായി കൂടെ നില്‍ക്കുന്ന ജനതയോടുള്ള വഞ്ചന കൂടിയാണ്, ഇക്കാലത്തെല്ലായിപ്പോഴും ഇടത്പക്ഷ രാഷ്ട്രീയത്തെ വെറുക്കുകയും അതിനെ ഇല്ലാതാക്കാനുള്ള സകല ഗൂഢാലോചനകളുടേയും കൂടെ നിന്നിരുന്ന സമൂഹത്തിനെ പ്രീണിപ്പിക്കാനായി നടക്കുന്ന ഈ ഭരണഘടന അട്ടിമറി.\nദളിത് സമൂഹത്തിന് നേരെയുള്ള അക്രമങ്ങള് പൂര്‍വ്വാധികം വര്‍ദ്ധിച്ചുകൊണ്ടിരിക്കുന്ന കാലമാണ്. ദേശീയതലത്തില് തീവ്രഹൈന്ദവ ഫാഷിസം അധികാരത്തിലുള്ള കാലമായത് കൊണ്ടുതന്നെ അതിനനുസൃതമായി സമൂഹവും പോലീസും ഉദ്യോഗസ്ഥ സംവിധാനങ്ങളും മാധ്യമങ്ങളുമെല്ലാം ഫാഷിസ്റ്റ് ചേരിയിലേയ്ക്ക് കൂടണയുന്ന കാലത്ത് സ്വഭാവികമാണത്. ഇതിനെ ചെറുക്കുന്നതിന് പകരം അതിന്റെ സ്വഭാവികതയില് പോലീസിനും സംവിധാനങ്ങള്‍ക്കും കാര്യങ്ങള് വിട്ടുകൊടുക്കുകയാണ് ഇവിടെ ചെയ്യുന്നത്. വിനായകന് എന്ന ചെറുപ്പക്കാരന് മുതല് പോലീസിന്റെ ദളിത് വിരുദ്ധതയുടെ ഇരയായിട്ടുള്ള പലരും ഇടത്പക്ഷ ചുറ്റുപാടുകളില് നിന്ന് വരുന്നവരാണ്. മര്‍ദ്ദിതരുടെ വിമോചനം സ്വപ്‌നം കണ്ടവരുടെ തുടര്‍പരമ്പര. സന്തുലിതമല്ലാത്ത സമൂഹത്തില് നീതിനിര്‍വ്വഹണ പ്രക്രിയയെ അതിന്റെ താളത്തിന് വിട്ടുകൊടുത്ത് നിഷ്പക്ഷത പാലിക്കലല്ല. ഫലപ്രദമായി ഇടപെടലാണ്. സ്വഭാവിക നീതിയെന്നത് സവര്‍ണ്ണര്‍ക്ക് മാത്രം ലഭിക്കുന്ന സമൂഹമാണ്. ഇവിടെ ദളിതര്‍ക്കും പിന്നാക്കവിഭാഗങ്ങള്‍ക്കും നീതി ലഭിക്കാന് സക്രിയയും നിരന്തരവുമായ ഇടപെടല് വേണം.\nഅനീതിയെന്നത് വൈകാരികമായ ആക്രമണം കൂടിയാണ്. അതിന് വിധേയമാകുന്ന സമുദായങ്ങളോട് കരുണയും കരുതലും വേണം ഭരണകൂടത്തിന്. സദ്ഭരണം എന്നത് അത് കൂടിയാണ്. ഒരു സമൂഹത്തില് മുന്നാക്ക വിഭാഗങ്ങള് ഉണ്ടായിക്കൂടാ. അത് രാഷ്ട്രീയമായി തെറ്റാണ്. സാമ്പത്തികമായി, സാമൂഹികമായി തലമുറകളായി നീതി ലഭിക്കാത്ത പിന്നാക്ക വിഭാഗങ്ങളുണ്ട്. അവരുണ്ട്, എന്നുള്ളത് കൊണ്ട് മറ്റൊരു സമുദായവും മുന്നാക്ക സമുദായങ്ങളാകുന്നില്ല. ഒരു മുന്നേറ്റവും അവര് നടത്തിയിട്ടില്ല. മുന്നാക്കം നില്‍ക്കാനുള്ള ഒരു യോഗ്യതയും ആ സമുദായങ്ങള്‍ക്കില്ല. വേണമെങ്കില് ചൂഷിത സമൂഹമെന്നാം ചൂഷക സമൂഹമെന്നും വേര് തിരിക്കാം. ആ ചൂഷകസമൂഹത്തിന് ഒരു വികസന കോര്‍പറേഷന് സൃഷ്ടിച്ച് അതിന്റെ ഇച്ഛകള് പൂര്‍ത്തീകരിക്കുന്ന സമൂഹമാണ് നമ്മുടേത്.\nനിരന്തരമായ അനീതി അനുഭവിച്ചുകൊണ്ടിരിക്കുന്ന സമൂഹത്തിന് ഒപ്പം നില്‍ക്കാന് ആകുന്നില്ലെങ്കിലും അവരുടെ അവകാശങ്ങളെ പരിഹസിക്കുന്ന തരത്തിലേയ്ക്ക് കാര്യങ്ങള് നീങ്ങുന്നത് നിരാശാഭരിതം മാത്രമല്ല, ഭയാനകം കൂടിയാണ്.\nകടപ്പാട്: ഫെയ്സ്ബുക്ക് പോസ്റ്റ്, ശ്രീജിത്ത് ദിവാകരന്


മോദി ഭരണഘടനാ സ്ഥാപനങ്ങളെ തകർക്കുന്നു: പ്രിയങ്ക ഗാന്ധി - Mathrumalayalam\nHome Uncategorized മോദി ഭരണഘടനാ സ്ഥാപനങ്ങളെ തകർക്കുന്നു: പ്രിയങ്ക ഗാന്ധി\nവാരാണസി : പ്രധാനമന്ത്രി നരേന്ദ്ര മോദി ഭരണഘടനാ സ്ഥാപനങ്ങളെ തകര്‍ക്കുകയാണെന്ന് എഐസിസി ജനറൽ സെക്രട്ടറി പ്രിയങ്ക ഗാന്ധി. രാജ്യത്ത് മാധ്യമസ്വാതന്ത്ര്യം പോലും അപകടത്തിലാണെന്ന് ഗംഗായാത്രയുടെ മൂന്നാം ദിനത്തിന്‍റെ തുടക്കത്തില് അവര് കുറ്റപ്പെടുത്തി. ജനങ്ങളെ ഭയപ്പെടുത്തി ഭരിക്കാനുള്ള നീക്കത്തെ ചെറുത്തുതോല്‍പ്പിക്കുമെന്നും ജനങ്ങൾ വിഡ്ഢികളാണെന്ന മോദിയുടെ ചിന്ത മാറ്റേണ്ട സമയം കഴിഞ്ഞെന്നും പ്രിയങ്ക ഗാന്ധി പറഞ്ഞു.\nകോൺഗ്രസിന്റെ കുടുംബവാഴ്ച രാജ്യത്തെ ഭരണഘടനാ സ്ഥാപനങ്ങളെ മുഴുവൻ നശിപ്പിച്ചുവെന്ന പ്രധാനമന്ത്രി നരേന്ദ്ര മോദിയുടെ ആരോപണത്തിനു മറുപടി നൽകുകയായിരുന്നു പ്രിയങ്ക. 2014 ൽ കുടുംബവാഴ്ചയെ തള്ളി ജനങ്ങൾ സത്യസന്ധതയ്ക്കാണ് വോട്ട് ചെയ്തതെന്നും പ്രധാനമന്ത്രി ബ്ലോഗിൽ അവകാശപ്പെട്ടിരുന്നു\nമോദിയുടെ പാര്‍ലമെന്റ് മണ്ഡലമായ വാരാണസിക്കടുത്തുള്ള മിര്‍സാപുറില് കഴിഞ്ഞ ദിവസം സംസാരിക്കവേ, 70 വർഷത്തെ ഭരണത്തിന്റെ പേരിൽ ഞങ്ങളെ കുറ്റപ്പെടുത്തുന്ന മോദി അഞ്ചു വർഷം ഭരണത്തിൽ ഇരുന്നിട്ട് എന്താണ് ചെയ്തത് എന്നതിന് ഉത്തരം വേണമെന്നും പ്രിയങ്ക ആവശ്യപ്പെട്ടിരുന്നു. പ്രസംഗങ്ങളെക്കാള് ജനങ്ങളുടെ പ്രശ്‌നങ്ങള് നേരിട്ട് കേള്‍ക്കാനാണ് താന് ഇഷ്ടപ്പെടുന്നതെന്നും അതിനാണ് ഈ യാത്രയെന്നും പ്രിയങ്ക പറയുന്നു. ഉത്തർപ്രദേശിലെ ബിജെപി സർക്കാരിനെയും പ്രിയങ്ക കടന്നാക്രമിച്ചിരുന്നു. ‘രണ്ടു വർഷത്തെ ഭരണത്തിൽ യോഗി ആദിത്യനാഥ് ഒന്നും ചെയ്തിട്ടില്ല. ബിജെപിയുടെ പ്രോഗ്രസ് റിപ്പോർ‍ട്ടും സ്വയം പുകഴ്ത്തലും മികച്ചതു തന്നെ. ഞാൻ എന്നും സാധാരണക്കാരെ കാണുന്നതാണ്. അവരിപ്പോഴും ദുരിതത്തിലാണ്’– പ്രിയങ്ക പറഞ്ഞു.\nPrevious articleബിജെപി മതവികാരം ദുരുപയോഗിച്ചു: ശശി തരൂർ\nNext articleവ്യാജരേഖക്കേസ് ഒത്തുതീര്‍ക്കുകയോ പിന്‍വലിക്കുകയോ ചെയ്യേണ്ടെന്ന് സിറോ മലബാര് സഭാ സിനഡ്\nമുൻ ധനമന്ത്രി വി.വിശ്വനാഥ മേനോൻ അന്തരിച്ചു\nമീ ടൂ: കേന്ദ്രമന്ത്രി എം.ജെ അക്ബർ ഇന്ന് പ്രധാനമന്ത്രിക്ക് വിശദീകരണം നല്‍കും


Friday May 29th, 2020 - 5:56:am\nപ്രധാനമന്ത്രിയുടെ ദുരിതാശ്വാസനിധിലേക്ക് 30 ലക്ഷം സഹായധനം ; മഹാരാഷ്ട...\nപ്രധാനമന്ത്രിയുടെ ദുരിതാശ്വാസനിധിലേക്ക് 30 ലക്ഷം സഹായധനം ; മഹാരാഷ്ട്ര സര്‍ക്കാരിന് 25 ലക്ഷം ; നടന് വരുണിനെ പ്രശംസിച്ച് പ്രധാനമന്ത്രി\nPublished: Sunday 29 March 2020 11:55:40 AM\nകോവിഡ് 19 ലോകമെമ്പാടും പടരുന്ന സാഹചര്യത്തില് രാജ്യം സമ്പൂര്‍ണമായും ലോക്ഡൗണ് ചെയ്തിരിക്കുകയാണ്. ഈ പ്രതിസന്ധിയെ മറികടക്കാനായി പ്രധാനമന്ത്രിയുടെ ദുരിതാശ്വാസനിധിലേക്ക് 30 ലക്ഷം സഹായധനം പ്രഖ്യാപിച്ച് ബോളിവുഡ് താരം വരുണ് ധവാന്. മഹാരാഷ്ട്ര മുഖ്യമന്ത്രിയുടെ ദുരിതാശ്വാസനിധിയിലേക്കും താരം സഹായധനം പ്രഖ്യാപിച്ചു.\n25 ലക്ഷം രൂപയാണ് മഹാരാഷ്ട്ര മുഖ്യമന്ത്രിയുടെ ദുരിതാശ്വാസനിധിയിലേക്ക് സഹായധനം നല്‍കിയത്. എല്ലാ സംഭാവനകളും സ്വീകരിക്കുന്നു എന്ന പ്രധാനമന്ത്രിയുടെ റീട്വീറ്റ് ചെയ്താണ് വരുണ് സഹായധനം പ്രഖ്യാപിച്ച് ട്വീറ്റ് ചെയ്തത്. ഇതോടെ വരുണ് ധവാനെ പ്രശംസിച്ച് പ്രധാനമന്ത്രി നരേന്ദ്ര മോദിയും രംഗത്തെത്തി.\nനല്ല പ്രവര്‍ത്തി എന്ന് പ്രശംസിച്ച് പ്രധാനമന്ത്രി വരുണിന്റെ ട്വീറ്റ് റീട്വീറ്റ് ചെയ്തു. നടന് അക്ഷയ് കുമാര് 25 കോടിയാണ് സഹായധനം നല്‍കിയത്. ഹൃത്വിക് റോഷനും സഹാധനം നല്‍കിയിരുന്നു. അതേസമയം ഇന്ത്യയില് 918 പേര്‍ക്ക് കൊറോണ സ്ഥിരീകരിച്ചു.\nRead more topics: pm modi , praise, dhawan, donate\npm modi praise actor arun dhawan


Malayalam news || മെല്‍ബണ് മലയാളി ഫെഡറേഷന് ഓണം പ്രൗഢഗംഭീരമായി ആഘോഷിച്ചു\nമെല്‍ബണ് മലയാളി ഫെഡറേഷന് ഓണം പ്രൗഢഗംഭീരമായി ആഘോഷിച്ചു\nമെല്‍ബണ് മലയാളി ഫെഡറേഷന്റെ (എംഎംഎഫ്) ഈ വര്‍ഷത്തെ ഓണം ഒരു ചരിത്രസംഭവമാക്കി മാറ്റുവാന് ഫെഡറേഷന് പ്രവര്‍ത്തകര്‍ക്ക് കഴിഞ്ഞു.\nസ്‌പ്രിംഗ് ഡെയില് ടൗണ്‍ഹാളില് നടന്ന ചടങ്ങില് ചെണ്ടമേളത്തിന്റെ അകമ്പടിയോടെയാണ് പ്രശസ്‌ത സിനിമാതാരം മനോജ് കെ. ജയന്, കോണ്‍സല് ജനറല് മാനിക ജയിന്, വിക്‌ടോറിയന് മള്‍ട്ടികള്‍ച്ചറല് കമ്മീഷന് ചിന്‍ടാന്, കോളിന് ബ്രൂക് എംപി, വിക്‌ടോറിയന് കാബിനറ്റ് സെക്രട്ടറി ഇന്‍കാ പെലൂച്ച്, കേസി സിറ്റി മേയര് ജിയോഫ് ആബട്ട്, തോമസ് ജോസഫ് എന്നിവരെ വേദിയിലേയ്‌ക്കാനയിച്ചത്.\nഓണത്തെ വരവേല്‍ക്കാന് എംഎംഎഫ് ഭാരവാഹികള് അത്തപൂക്കളമൊരുക്കിയിരുന്നു. തുടര്‍ന്ന് വാശിയേറിയ വടംവലി മത്സരവും മറ്റ് കായിക മത്സരങ്ങളും നടന്നു. ഉച്ചയ്‌ക്ക് വിഭവസമൃദ്ധമായ ഓണസദ്യയില് ആയിരത്തോളം പേര് പങ്കെടുത്തു. എംഎംഎഫ് പ്രസിഡന്റ് ഡോ. ഷാജി വര്‍ഗീസിന്റെ നേതൃത്വത്തില് ഒരു സംഘം ചെറുപ്പക്കാര് സദ്യയുടെ വിജയത്തിനായി പ്രവര്‍ത്തിച്ചു.\nഡോ. ഷാജി വര്‍ഗീസിന്റെ നേതൃത്വത്തില് നടന്ന സാംസ്‌കാരിക സമ്മേളനം കോണ്‍സല് ജനറല് മാനിക ജയിന് ഉദ്‌ഘാടനം ചെയ്‌തു. കലാപരിപാടികളുടെ ഉദ്‌ഘാടനം സിനിമാതാരം മനോജ് കെ. ജയന് ഉദ്‌ഘാടനം ചെയ്‌തു.\nഎംഎംഎഫിലെ കുട്ടികളുടെ ക്ലബിന്റെ കലാപരിപാടികളായ ബാങ്കടയും സിനിമാറ്റിക് ഡാന്‍സും വളരെ ശ്രദ്ധേയമായിരുന്നു. ഇരുപതോളം പേര് നടത്തിയ എച്ച്‌ആര്‍ഡി കോസ്‌മിക്‌സിന്റെ ബാന്‍ഡ്, നാട്യ സുധ അക്കാഡമിയുടെ ഡാന്‍സ്, നന്ദനാലയയുടെ ഡാന്‍സ്, കലാഭവന് ഡാന്‍സ് അക്കാഡമി അവതരിപ്പിച്ച ഡാന്‍സ് എന്നിവ ചടങ്ങിന്റെ മാറ്റു കൂട്ടി.\nഎംഎംഎഫ് ജോയിന്റ് സെക്രട്ടറി രാജന് വെണ്‍മണി സ്വാഗതവും ഉദയന് വേലായുധന് നന്ദിയും പറഞ്ഞു.\nചില്ലി ബൗള് ഇവന്റ് സ്‌പോണ്‍സര് ചെയ്‌ത ഓണാഘോഷത്തില് വിക്‌ടോറിയന് മള്‍ട്ടികള്‍ച്ചറല് കമ്മീഷന് പ്രധാന പ്രായോജകരായിരുന്നു. പ്ലാറ്റിനം സ്‌പോണ്‍സറായി പ്ലാനറ്റ് ഇന്‍ഷ്വറന്‍സ്, വി. കെയര് ഡെന്റല്, എസ്.ജെ ബില്‍ഡേഴ്‌സ്, രമോണ് കണ്‍സള്‍ട്ടിംഗ് ആന്‍ഡ് ഫിനാന്‍ഷ്യല് സര്‍വീസ്, വേണാട് കാറ്ററിംഗ്, പി.ജെ ഹോം ലോണ്‍സ്, ടാക്‌സ്‌പെര്‍ട്ട്, ഫ്യൂച്ചര് വീനസ് മോട്ടേഴ്‌സ് എന്നിവരും ഓണാഘോഷത്തിന്റെ വിജയത്തിനായി മലയാളി ഫെഡറേഷനുമായി സഹകരിച്ചു പ്രവര്‍ത്തിച്ചു.


കെഎസ്ആര്‍ടിസിയില് പരാജയപ്പെട്ടത് പ്രാകൃത മാനേജ്‌മെന്റ് തന്ത്രം - Janayugom Online\nഅന്വേഷണം വഴിതെറ്റുന്നു: സ്വ...\nVeena Rajan July 11th, 2020\nഅമിതാ ബച്ചന് കോവിഡ്...\nHome / Opinion / Editorial / കെഎസ്ആര്‍ടിസിയില് പരാജയപ്പെട്ടത് പ്രാകൃത മാനേജ്‌മെന്റ് തന്ത്രം\nPosted on October 16, 2018, 11:04 pm\nതൊഴിലാളികളെ തൊഴിലിടങ്ങളില് നിന്ന് പുറത്താക്കി അവരുടെ സ്ഥാനത്ത് പുറംകരാര് തൊഴിലാളികളെ അവരോധിക്കാനുള്ള കെഎസ്ആര്‍ടിസി മാനേജ്‌മെന്റ് നീക്കത്തെ തൊഴിലാളികള് സംഘടിത ശക്തികൊണ്ട് ചെറുത്ത് പരാജയപ്പെടുത്തി. കെഎസ്ആര്‍ടിസി തൊഴിലാളികളുടെ ഈ ചരിത്രവിജയം തൊഴിലാളിവിരുദ്ധ നടപടികളുമായി മുന്നോട്ടുപോകാമെന്ന എം ഡി ടോമിന് തച്ചങ്കരിയുടെ ഔദ്ധത്യത്തിനേറ്റ കനത്ത തിരിച്ചടിയാണ്. അത് തൊഴിലാളിവര്‍ഗ ഐക്യത്തിന്റെ അപ്രതിരോധ്യതയ്ക്കുള്ള ചരിത്രസാക്ഷ്യം കൂടിയാണ്. പൊതുസേവനതുറ എന്ന നിലയില് കെഎസ്ആര്‍ടിസിയുടെ നഷ്ടത്തിന്റെ ഉത്തരവാദിത്തം മുഴുവന് തൊഴിലാളികളുടെയും അവരുടെ സംഘടനകളുടെയും മേല് കെട്ടിയേല്‍പിക്കാനുള്ള എംഡിയുടെ ശ്രമങ്ങളാണ് ഇന്നലത്തെ സംഭവവികാസത്തോടെ തുറന്നുകാട്ടപ്പെട്ടത്. നഷ്ടത്തിന് കാരണം തൊഴിലാളികളുടെ ബാഹുല്യമാണെന്ന വാദത്തിന്റെ മുന സ്വയം ഒടിച്ചുമടക്കുകയാണ് എം ഡി ചെയ്തത്. ദീര്‍ഘകാല അവധിയെടുത്തും അനധികൃതമായി ജോലിക്ക് ഹാജരാകാതെ വിദേശത്തും മറ്റും ജോലി തേടിപ്പോയ ആയിരത്തില് താഴെ ജീവനക്കാരെ കെഎസ്ആര്‍ടിസി പുറത്താക്കിയിരുന്നു. സ്ഥാപനത്തില് നിയമനം നേടിയ ശേഷം അവധിയില് പ്രവേശിക്കുകയും അനധികൃതമായി ജോലിക്ക് ഹാജരാകാതെയും പെന്‍ഷന് ആനുകൂല്യങ്ങള് നേടിയെടുക്കുകയെന്നത് സ്ഥാപനത്തോടും പണിയെടുക്കുന്ന ജീവനക്കാരോടും തൊഴില്‍രഹിതരായ യുവതലമുറയോടും പൊതുജനങ്ങളോടും പൊതുഖജനാവിനോടും കാണിക്കുന്ന വഞ്ചനയും അനീതിയുമാണ്. എന്നാല് ആത്മാര്‍ഥതയോടെ നിയമാനുസൃതം പണിയെടുക്കുന്ന തൊഴിലാളികളെ ഒഴിവാക്കി തൊഴിലാളി ബാഹുല്യത്തിന്റെ പേരില് നിലവിലുള്ള തസ്തികകളില് പുറംകരാര് നിയമനം നടത്തുന്നത് അനീതിയും ഇടതുപക്ഷ ജനാധിപത്യ മുന്നണി സര്‍ക്കാരിന്റെ നയങ്ങള്‍ക്ക് വിരുദ്ധവുമാണ്. അത് എല്ലാ അര്‍ഥത്തിലും കരിങ്കാലി പണിയെ പ്രോത്സാഹിപ്പിക്കുന്ന നടപടിയാണ്. അതിനാണ് തൊഴിലാളികളുടെ സമരൈക്യത്തിലൂടെ ഇന്നലെ തടയിട്ടത്.\nകെഎസ്ആര്‍ടിസി തൊഴിലാളികളുടെ മിന്നല് പണിമുടക്ക് മാനേജ്‌മെന്റ് അവരുടെ മേല് അടിച്ചേല്‍പ്പിച്ച ഒന്നാണ്. അത് യാത്രക്കാരായ പൊതുജനങ്ങള്‍ക്ക് ദുരിതത്തിന് ഇടയാക്കിയിട്ടുണ്ട്. അതിന്റെ പാപഭാരം തൊഴിലാളികളുടെ മേല് കെട്ടിയേല്‍പിക്കാന് പല കോണില് നിന്നും ശ്രമം ഉണ്ടായിട്ടുണ്ട്. അതിന് പ്രതിക്കൂട്ടില് നിര്‍ത്തേണ്ടത് എം ഡി ടോമിന് തച്ചങ്കരിയേയും കെഎസ്ആര്‍ടിസി മാനേജ്‌മെന്റിന് നേതൃത്വം നല്‍കുന്നവരെയുമാണ്. വീണ്ടുവിചാരത്തോടെയും അവധാനതയോടെയും പരിഹരിക്കേണ്ട മാനേജ്‌മെന്റ് വൈദഗ്ധ്യത്തിന്റെ പ്രശ്‌നങ്ങള്‍ക്ക് ‘കൗബോയ്’ സ്റ്റൈല് പരിഹാരം കാണാന് നടത്തിയ ശ്രമമാണ് ജനങ്ങളെ ദുരിതത്തിലാക്കിയത്. കേരളത്തിന്റെ സാമൂഹ്യ സാമ്പത്തിക മുന്നേറ്റങ്ങളിലും സമൂഹത്തിന്റെ താഴെത്തട്ടിലുള്ള സ്ത്രീകളുടെ ശാക്തീകരണത്തിലും നിര്‍ണായക പങ്കവഹിച്ചുവരുന്ന പ്രസ്ഥാനമാണ് കുടുംബശ്രീ. സ്ത്രീകള്‍ക്ക് തൊഴില് അവസരങ്ങള് സൃഷ്ടിച്ചു നല്‍കുന്നതിലും അവരുടെ നൈപുണ്യ വികസനത്തിലും കുടുംബശ്രീയുടെ സംഭാവന നിസ്തുലമാണ്. എന്നാല് അറിഞ്ഞോ അറിയാതെയൊ നിലവിലുള്ള സുരക്ഷിത തൊഴില് മേഖലകളില് കുടുംബശ്രീ സന്നദ്ധ പ്രവര്‍ത്തകരെ വിന്യസിച്ച്, താരതമ്യേന കുറഞ്ഞ കൂലിക്ക് മറ്റെല്ലാ ആനുകൂല്യങ്ങളും നിഷേധിച്ച്, ഇരട്ട ചൂഷണത്തിനുള്ള ഉപാധിയായി കുടുംബശ്രീയെ മാറ്റുന്ന പ്രവണത വിവിധ രംഗങ്ങളില് വര്‍ധിച്ചുവരികയാണ്. അതിന് കുടുംബശ്രീ ഡയറക്ടറേറ്റ് അടക്കം അറിഞ്ഞോ അറിയാതെയോ കൂട്ടുനിന്നുകൂട. കുടുംബശ്രീ ഊന്നല് നല്‍കേണ്ടത് പുതിയ തൊഴില് അവസരങ്ങള് സൃഷ്ടിക്കാനും അത്തരത്തില് മുന്നോട്ടുവരുന്ന സ്ത്രീകള്‍ക്ക് സാമ്പത്തികവും സാമൂഹ്യവുമായ സുരക്ഷിതത്വം ഉറപ്പുവരുത്താനുമാവണം. അതിനുപകരം കുടുംബശ്രീ അംഗങ്ങളെ കരുതല് തൊഴില് സേനയാക്കി നിലനിര്‍ത്തി പണിയെടുക്കുന്നവരുടെ തൊഴില് കവര്‍ന്നെടുക്കുന്ന പ്രതിലോമ സംഘമാക്കി മാറ്റുന്നതിനെതിരെ കുടുംബശ്രീ പ്രസ്ഥാനവും അധികൃതരും ജനകീയ സര്‍ക്കാരും ജാഗ്രത പുലര്‍ത്തണം.\nതൊഴിലാളികളുടെ അവകാശങ്ങള് നിഷേധിച്ചും അവരെ സമൂഹ മധ്യത്തില് പരാന്നഭോജികളായി ചിത്രീകരിച്ച് അധിക്ഷേപിച്ചും കെഎസ്ആര്‍ടിസിയെ ആര്‍ക്കും ലാഭകരമാക്കി മാറ്റാനാവില്ല. പൊതുയാത്രാ സംവിധാനങ്ങള് ലോകത്തൊരിടത്തും ഒരുകാലത്തും അണ പൈസ കണക്കില് ലാഭമുണ്ടാക്കുന്ന സംരംഭമായി ഉത്തരവാദപ്പെട്ട സമൂഹങ്ങള് കാണുന്നില്ല. സമീപകാലത്തായി മുതലാളിത്ത രാഷ്ട്രങ്ങള് പോലും പൊതുയാത്രാ സംവിധാനങ്ങള് സൗജന്യ സേവനമാക്കി മാറ്റിക്കൊണ്ടിരിക്കുന്നുവെന്നത് ശ്രദ്ധേയമാണ്. ഇന്ധനം, പരിസ്ഥിതി സംരക്ഷണം, സാമൂഹ്യ ബന്ധങ്ങള്‍ക്ക് കൈവരുന്ന പ്രാധാന്യം എന്നിവയിലൂടെയുണ്ടാകുന്ന ‘ലാഭ’മാണ് അത്തരം സംരംഭങ്ങള് വിലമതിക്കുന്നത്. അതിനുപകരം കാലഹരണപ്പെട്ടുകൊണ്ടിരിക്കുന്ന കോര്‍പ്പറേറ്റ് ലാഭതാല്‍പര്യങ്ങള്‍കൊണ്ട് പൊതുസേവന തുറകളെ പകരംവയ്ക്കാന് ശ്രമിക്കുന്നത് ഒരു പരിഷ്‌കൃത ജനസമൂഹത്തിന് യോജിച്ചതല്ല. നിലവിലുള്ള ആസ്തികള് ഉപയോഗപ്പെടുത്തി കെഎസ്ആര്‍ടിസിയെ നഷ്ടത്തില് നിന്ന് കരകയറ്റാന് എങ്ങനെ കഴിയുമെന്നതിലൂടെ ആവണം കെഎസ്ആര്‍ടിസി അതിന്റെ മാനേജ്‌മെന്റ് വൈദഗ്ധ്യം തെളിയിക്കാന്. അത് തൊഴിലാളികളുടെ ചെലവിലാകാമെന്ന് കരുതുന്നത് പ്രാകൃത മാനേജ്‌മെന്റ് തന്ത്രമായേ ചരിത്രം വിലയിരുത്തു.\nവിശപ്പുരഹിത ലോകത്തിലേക്കുള്ള പ്രയാണത്തില് ഇന്ത്യയ്ക്ക് കാലിടറുമ്പോള്\nഅന്താരാഷ്ട്ര ദാരിദ്ര്യനിര്‍മാര്‍ജന ദിനം ഇന്ന്\nഏറ്റുമുട്ടല് വധം: വസ്തുതകള് പുറത്തുകൊണ്ടുവരണം\nK / Oct 30


വാക്സിന് സര്‍ട്ടിഫിക്കറ്റ് വിഷയത്തില് സൗദി ഇന്ത്യന് കോണ്‍സുലേറ്റിന്റെ വിചിത്ര മറുപടി – Pravasi Corner\nറിയാദ്: സാധ്യമായ വഴികളിലൂടെയെല്ലാം സൗദിയിലേക്ക് തിരിച്ചെത്താന് പരിശ്രമിക്കുന്ന, കോവിഡ് മൂലം നാട്ടില് കുടുങ്ങിയ ലക്ഷത്തോളം വരുന്ന പ്രവാസികളെ നിരാശയിലാക്കി സൗദിയിലെ ഇന്ത്യന് കോണ്‍സുലേറ്റ്. സാമൂഹിക മാധ്യമത്തിലൂടെ ഒരു ഇന്ത്യന് പ്രവാസി ചോദിച്ച ചോദ്യത്തിന് ഉത്തരമായി നല്‍കിയത് ഈ വിഷയത്തില് ജിദ്ദ ഇന്ത്യന് കോണ്‍സുലേറ്റിന് പ്രാഥമികമായ അറിവ് പോലും ഇല്ലെന്ന് വെളിപ്പെടുത്തുന്നു.\nസൗദിയിലേക്ക് തിരിച്ചെത്താനായി ന്യൂഡെല്‍ഹിയിലെ സൗദി എംബസ്സിയോ മുംബെയിലെ സൗദി കോണ്‍സുലെറ്റോ അറ്റസ്റ്റ് ചെയ്ത സര്‍ട്ടിഫിക്കറ്റുകള് മുഖീമില് അപ്‌ലോഡ് ചെയ്യാനാണ് കോണ്‍സുലേറ്റ് സമൂഹ മാധ്യമത്തിലൂടെ സംശയം ചോദിച്ച നിസാര് എന്ന വ്യക്തിയോട് ഉത്തരത്തിലൂടെ ആവശ്യപ്പെടുന്നത്. ആരോഗ്യ മന്ത്രാലയ സൈറ്റില് വാക്സിന് സര്‍ട്ടിഫിക്കറ്റ് അപ്‌ലോഡ് ചെയ്യുകയും നിരസിക്കപ്പെടുകയും ചെയ്ത വ്യക്തിക്കാണ് കോണ്‍സുലേറ്റ് ഈ ഉത്തരം നല്‍കിയത്.\nസൗദിയിലേക്ക് പുതിയ തൊഴിൽ വിസയിൽ പോകുന്നവരും വിസിറ്റിംഗ് വിസയിൽ പോകുന്നവരുമാണ് മുഖീമില് രജിസ്റ്റര് ചെയ്യേണ്ടത്. അത് എമിഗ്രേഷന് നടപടി ക്രമങ്ങള്‍ക്ക് വേണ്ടിയുള്ളതാണ്. അതിന് എംബസ്സി സര്‍ട്ടിഫിക്കേഷനോ അറ്റസ്റ്റെഷനോ ആവശ്യമില്ല. ഇമ്മ്യൂണ് സ്റ്റാറ്റസ് ആവശ്യമില്ലത്തവര്‍ക്കും ആവാം. തവക്കല്‍നയില് ഇമ്മ്യൂണ് സ്റ്റാറ്റസ് ലഭിക്കേണ്ടവര് ആരോഗ്യ മന്ത്രാലയത്തിന്‍റെ സൈറ്റിലാണ് വാക്സിന് സര്‍ട്ടിഫിക്കറ്റുകള് അപ്‌ലോഡ് ചെയ്യേണ്ടത്. ഈ സര്‍ട്ടിഫിക്കറ്റുകള് അധികൃതര് അംഗീകരിച്ചാല് മാത്രമേ അവര്‍ക്ക് തവക്കല്‍നയില് ഇമ്മ്യൂണ് സ്റ്റാറ്റസ് ലഭിക്കുകയും അതിലൂടെ നിര്‍ബന്ധിത ഇന്‍സ്റ്റിറ്റ്യൂഷണല് ക്വാറന്റൈന് ഒഴിവാക്കാനും സാധിക്കുകയുള്ളൂ.\nചോദ്യത്തിലെ അറ്റസ്റ്റേഷന് സംബന്ധിച്ച ഭാഗത്തിന് നല്‍കിയ മറുപടിയില് ന്യൂഡെല്‍ഹിയിലെ സൗദി എംബസ്സിയോ മുംബെയിലെ സൗദി കോണ്‍സുലെറ്റോ അറ്റസ്റ്റ് ചെയ്ത സര്‍ട്ടിഫിക്കറ്റുകള് മാത്രമേ സൗദി അധികൃതര് സ്വീകരിക്കുകയുള്ളൂ എന്നാണ് വ്യക്തമാക്കിയിരിക്കുന്നത്. അറ്റസ്റ്റ് ചെയ്യാത്ത നിരവധി ആളുകളുടെ സര്‍ട്ടിഫിക്കറ്റുകള് സ്വീകരിക്കുകയും അതേ സമയം അറ്റസ്റ്റ് ചെയ്ത നിരവധി പേരുടെ സര്‍ട്ടിഫിക്കറ്റുകള് നിരസിക്കുകയും ചെയ്യുന്ന സാഹചര്യത്തിലാണ് കോണ്‍സുലെറ്റിന്റെ ഈ മറുപടി.\nനിലവില് ഏത് സര്‍ട്ടിഫിക്കറ്റ് ആണ് അറ്റസ്റ്റെഷന് വേണ്ടി സമര്‍പ്പിക്കേണ്ടത് എന്നത് വ്യക്തമായി പറയാന് ആര്‍ക്കും സാധിക്കുന്നില്ല. കാരണം കേന്ദ്ര സര്‍ക്കാരിന്റെയും കേരള സര്‍ക്കാരിന്റെയും സര്‍ട്ടിഫിക്കറ്റുകള് അപ്രൂവ് ആവുകയും ഇമ്മ്യൂണ് ആവുകയും ചെയ്യുന്നുണ്ട്. അതേ സമയം രണ്ടു സര്‍ട്ടിഫിക്കറ്റുകളും നിരസിക്കുകയും ചെയ്യുന്നുമുണ്ട്.\nആരോഗ്യ മന്ത്രാലയ സൈറ്റില് സര്‍ട്ടിഫിക്കറ്റുകള് അപ്‌ലോഡ് ചെയ്യുമ്പോള് ഭൂരിഭാഗം പേരുടെയും സര്‍ട്ടിഫിക്കറ്റുകള് നിരസിക്കുന്ന അവസരത്തില് സൗദിയിലെ ഇന്ത്യന് പ്രവാസികള് എംബസ്സിയുടെ ഇടപെടലും വിശദീകരണവും പ്രതീക്ഷിച്ചിരിക്കുന്ന അവസരത്തിലാണ് ഏവരെയും നിരാശരാക്കി കൊണ്ട് ഇന്ത്യന് നയതന്ത്ര കാര്യാലയത്തിന്റെ ഇത്തരം മറുപടികള് പുറത്തു വരുന്നത്.\nസൗദിയിലെ പ്രവാസി ഇന്ത്യക്കാരുടെ പ്രശ്നത്തില് സാധ്യമായ ഇടപെടലുകള് ഇന്ത്യന് നയതന്ത്ര കാര്യാലയങ്ങള് നടത്തുന്നില്ല എന്ന പരാതി പ്രവാസികള്‍ക്കിടയില് വ്യാപകമാണ്. വിമാന സര്‍വീസ് എന്ന് പുനരാരംഭിക്കുമെന്ന് യാതൊരു സൂചനയും നല്‍കാന് ഇന്ത്യന് എംബസ്സിക്ക് കഴിയുന്നില്ല. ചുരുങ്ങിയ പക്ഷം പരിമിതമായ സൗകര്യങ്ങള് ലഭിക്കന്ന രീതിയില് ഒരു എയര് ബബിള് കരാര് പോലും സൗദിയുമായി ഉണ്ടാക്കിയെടുക്കാന് സാധിച്ചില്ല.\nനാട്ടില് നിന്നും രണ്ടു വാക്സിന് എടുത്തവര്‍ക്ക് നിലവില് മറ്റൊരു രാജ്യത്ത് 14 ദിവസം താമസിച്ച ശേഷം മാത്രമേ സൗദിയിലേക്ക് പ്രവേശിക്കുവാന് സാധിക്കൂ. ഇത് നിലവില് പ്രവാസികള്‍ക്ക് വന് സാമ്പത്തിക ബാധ്യതയാണ് ഉണ്ടാക്കുന്നത്. വാക്സിന് എടുത്തവര്‍ക്ക് നേരിട്ട് പ്രവേശനം ലഭിക്കാന് സാധ്യമായ ഒന്നും തന്നെ ചെയ്യുന്നതിനു എംബസ്സിക്ക് കഴിഞ്ഞിട്ടില്ല. നിലവിലെ സാഹചര്യത്തില് ഏറ്റവും കൂടുതല് പ്രവാസികള് അനുഭവിക്കുന്ന ബുദ്ധിമുട്ടാണ് ആരോഗ്യ മന്ത്രാലയത്തില് നിന്നും വാക്സിന് സര്‍ട്ടിഫിക്കറ്റുകളുടെ അനുമതി നേടിയെടുക്കുക എന്നത്. ഇക്കാര്യത്തിലും എംബസ്സി എന്തെങ്കിലും ചെയ്തതായി അറിവില്ല.\nകേന്ദ്ര സര്‍ക്കാരിന്റെ കോവിന് സൈറ്റ് സൗദി അധികൃതര് അംഗീകരിക്കാത്തതാണ് പ്രവാസികള്‍ക്ക് ഇത്രയേറെ ബുദ്ധിമുട്ടുകള് ഉണ്ടാകുന്നതിന് കാരണമാകുന്നത്. ഈ സൈറ്റിലെ ക്യൂ.ആര് കോഡ് സ്കാനിംഗ് അപാകത മൂലം സൗദി അധികൃതര് അതിന് തുനിയാതെ ഇന്ത്യക്കാരുടെ സര്‍ട്ടിഫിക്കറ്റുകള് നിരസിക്കുകയാണ്. അതീവ സുരക്ഷ എന്ന രീതിയില് ക്യൂ.ആര് കോഡ് സ്കാനിംഗ് സങ്കീര്‍ണ്ണമാക്കിയതാണ് നിലവിലെ ബുദ്ധിമുട്ടുകള്‍ക്ക് കാരണം. ഇക്കാര്യം ഇന്ത്യന് വിദേശകാര്യ മന്ത്രാലയത്തെ ധരിപ്പിക്കുന്നതിണോ അപാകതകള് നീക്കുന്നതിനോ എംബസ്സിക്ക് സാധിച്ചിട്ടില്ല.\nസൗദിയിലേക്ക് തിരിച്ചെത്തുന്നതിനായി പരിചിതമല്ലാത്ത രാജ്യങ്ങളിലൂടെ പോലും വന്‍തുക മുടക്കി പ്രവാസികള് പോയിക്കൊണ്ടിരിക്കുമ്പോഴാണ് സാധാരണക്കാരായ പ്രവാസികളുടെ പോക്കറ്റിനു താങ്ങുന്ന തരത്തില് ഖത്തര് വഴി ഓണ് അറൈവല് വിസയില് പോകാനുള്ള വഴി തുറന്നു കിട്ടുന്നത്. എനാല് ഒരോ ദിവസം കഴിയും തോറും ഖത്തര് വഴിയുള്ള വിമാന നിരക്ക് വര്‍ദ്ധിക്കുന്ന കാഴ്ചയാണ് കാണാന് സാധിക്കുന്നത്.\nനിലവില് യു.എ.ഇ. യിലേക്കുള്ള ഭൂരിഭാഗം യാത്രക്കാര് ഖത്തര് വഴിയുള്ള യാത്രയ്ക്ക ആവശ്യമായ രണ്ടു വാക്സിന് പൂര്‍ത്തിയാക്കിയിട്ടില്ലാത്തതിനാല് ഇപ്പോള് തിരക്ക് കുറവെങ്കിലും 26 ആം തിയ്യതിയോടെ തിരക്ക് വര്‍ദ്ധിക്കുമെന്നാണ് വിലയിരുത്തല്. ഇതോടെ ഖത്തര് വഴിയുള്ള യാത്രയും പ്രവാസികള്‍ക്ക് താങ്ങാനാവാത്ത നിരക്കിലേക്ക് ഉയരാനാണ് സാധ്യത്.\nമുന്‍കൂട്ടി ടിക്കറ്റ് ബുക്ക് ചെയ്‌താല് നിരക്കില് കുറവ് ലഭിക്കുമെങ്കിലും വാക്സിന് സര്‍ട്ടിഫിക്കറ്റിന്റെ അംഗീകാരത്തിന്റെ കാര്യത്തില് യാതൊരു ഉറപ്പും ഇല്ലാത്തതിനാല് മുന്‍കൂട്ടി വിമാന ടിക്കറ്റ് ബുക്ക് ചെയ്യുന്നതിന് സൗദി പ്രവാസികള്‍ക്ക് സാധിക്കുന്നില്ല. ഈ അവസരത്തിലെങ്കിലും എംബസ്സിയുടെ ക്രിയാത്മകമായ ഇടപെടലില് കാത്തിരുന്ന പ്രവാസികള്‍ക്കാണ് നിരാശ വര്‍ദ്ധിപ്പിക്കുന്ന തരത്തിലുള്ള ഇന്ത്യന് നയതന്ത്ര കാര്യാലയത്തിന്റെ ഇത്തരത്തിലുള്ള മറുപടികള് ലഭിക്കുന്നത്.


Lone Muslim MLA in Shiv Sena resigned from Maha Cabinet, Reports | മഹാരാഷ്ട്ര സർക്കാരിൽ പൊട്ടിത്തെറി! ശിവസേനയുടെ ഏക മുസ്ലീം മന്ത്രി രാജി വെച്ചതായി റിപ്പോർട്ട്! - Malayalam Oneindia\nPublished: January42020, 17:08 [IST]\nമുംബൈ: മഹാരാഷ്ട്രയിലെ മഹാ വികാസ് അഖാഡി സര്‍ക്കാരില് പൊട്ടിത്തെറി. മന്ത്രിസഭാ വികസനത്തെ തുടര്‍ന്ന് ഉടലെടുത്ത അസംതൃപ്തി ശിവസേന മന്ത്രിയുടെ രാജിയിലേക്ക് എത്തിയതായാണ് റിപ്പോര്‍ട്ടുകള്.\nശിവസേനയുടെ ഏക മുസ്ലീം മന്ത്രിയായ അബ്ദുള് സത്താര് രാജി വെച്ചതായാണ് വിവരം. വകുപ്പ് വിഭജനത്തിലെ അതൃപ്തിയാണ് രാജിക്ക് കാരണം എന്നാണ് സൂചന. സര്‍ക്കാര് രൂപീകരിച്ച് ദിവസങ്ങള് കഴിയുന്നതിനിടെയുളള മന്ത്രിയുടെ രാജി കോണ്‍ഗ്രസ്-എന്‍സിപി-ശിവസേന സര്‍ക്കാരിന് വന് തിരിച്ചടിയാണ്. അതേസമയം ശിവസേന നേതൃത്വം രാജിവാര്‍ത്ത നിഷേധിച്ചു.\nസഹമന്ത്രി പദവി മാത്രം\nഉദ്ധവ് താക്കറെ സര്‍ക്കാരിലെ നാല് മുസ്ലീം മന്ത്രിമാരില് ശിവസേനയില് നിന്നും ഇടംപിടിച്ച നേതാവാണ് അബ്ദുള് സത്താര്. ക്യാബിനറ്റ് റാങ്കില്ലാത്ത സഹമന്ത്രി പദവിയാണ് അബ്ദുള് സത്താറിന് ലഭിച്ചത്. ഇതാണ് മന്ത്രിസ്ഥാനം രാജി വെയ്ക്കാനുളള തീരുമാനത്തിലേക്ക് അബ്ദുള് സത്താറിനെ എത്തിച്ചത് എത്തിച്ചത്. മന്ത്രിസഭാ വികസനത്തിന്റെ ഭാഗമായാണ് അബ്ദുള് സത്താര് അടക്കമുളളവര് മന്ത്രിമാരാക്കപ്പെട്ടത്.\nഒരാഴ്ച തികയും മുൻപ്\nമന്ത്രിയായി സത്യപ്രതിജ്ഞ ചെയ്ത് ഒരാഴ്ച പോലും തികയുന്നതിന് മുന്‍പാണ് അബ്ദുള് സത്താര് രാജി പ്രഖ്യാപിച്ചിരിക്കുന്നത്. കോണ്‍ഗ്രസില് നിന്ന് അശോക് ചൗഹാനും ശിവസേനയില് നിന്ന് ആദിത്യ താക്കറെയും അടക്കം ക്യാബിനറ്റ് പദവിയുളള മന്ത്രിമാരായി അബ്ദുള് സത്താറിനൊപ്പം സത്യപ്രതിജ്ഞ ചെയ്തിരുന്നു. ഇതാണ് സേന എംഎല്‍എയെ ചൊടിപ്പിച്ചതും.\nഅതേസമയം രാജിക്കത്ത് ഇതുവരെ മുഖ്യമന്ത്രി ഉദ്ധവ് താക്കറെയുടെ ഓഫീസില് എത്തിയിട്ടില്ല എന്നാണ് സൂചന. പാര്‍ട്ടി സെക്രട്ടറി അനില് ദേശായിക്ക് രാജിക്കത്തയച്ചു എന്നാണ് അബ്ദുള് സത്താറിനോട് അടുത്ത വൃത്തങ്ങള് വ്യക്തമാക്കുന്നത്. എന്നാല് അബ്ദുള് സത്താര് രാജി വെച്ചിട്ടില്ലെന്നും തനിക്കോ പാര്‍ട്ടിയിലെ മറ്റാര്‍ക്കെങ്കിലുമോ രാജിക്കത്ത് നല്‍കിയിട്ടില്ല എന്നുമാണ് അനില് ദേശായി വ്യക്തമാക്കുന്നത്.\nഅബ്ദുള് സത്താര് രാജി വെച്ചു എന്നുളള വാര്‍ത്തകള് സാങ്കല്‍പ്പികം മാത്രമാണെന്നും അനില് ദേശായി പറയുന്നു. അബ്ദുള് സത്താറിന്റെ രാജിക്കത്ത് കിട്ടിയിട്ടില്ലെന്ന് ശിവസേന മുതിര്‍ന്ന നേതാവ് ഏക്‌നാഥ് ഷിന്‍ഡെയും പ്രതികരിച്ചു. അതേസമയം മന്ത്രിസഭയില് പ്രധാനപ്പെട്ട പദവി ലഭിക്കാത്തതില് അബ്ദുള് സത്താര് അതൃപ്തനാണ് എന്നത് ശിവസേന നേതാവ് സജ്ഞയ് റാവുത്തിന്റെ വാക്കുകളില് നിന്ന് വ്യക്തമാണ്.\nമുഖ്യമന്ത്രി ഉദ്ധവ് താക്കറെ തന്നെ നേരിട്ട് അബ്ദുള് സത്താറുമായി സംസാരിക്കുമെന്നും അതോടെ അദ്ദേഹത്തിന്റെ പരാതികള് മാറുമെന്നും റാവുത്ത് പറഞ്ഞു. മന്ത്രിസഭാ വികസനമുണ്ടാകുമ്പോഴൊക്കെത്തന്നെ ആഗ്രഹിച്ച പദവി കിട്ടാത്തതിന്റെ പേരില് പല നേതാക്കളും നിരാശരാകാറുണ്ട്. അവര് മനസ്സിലാക്കേണ്ടത് സര്‍ക്കാര് ശിവസേനയുടേതല്ല മഹാ വികാസ് അഖാഡിയുടേതാണ് എന്നാണ് എന്നും സജ്ഞയ് റാവുത്ത് പറഞ്ഞു.\nപുറത്ത് നിന്നുളള ആൾ\nപുറത്ത് നിന്ന് വന്നിട്ടുളള ആളായിരുന്നിട്ട് കൂടി അബ്ദുള് സത്താറിനെ മന്ത്രിസഭയില് ഉള്‍പ്പെടുത്തുകയായിരുന്നുവെന്നും സജ്ഞയ് റാവുത്ത് പറഞ്ഞു. നേരത്തെ കോണ്‍ഗ്രസ് നേതാവായിരുന്ന അബ്ദുള് സത്താര് 2019ലെ മഹാരാഷ്ട്ര നിയമസഭാ തിരഞ്ഞെടുപ്പിന് തൊട്ട് മുന്‍പാണ് രാജി വെച്ച് ശിവസേനയില് ചേര്‍നന്നത്. സിലോഡ് നിയോജക മണ്ഡലത്തില് നിന്ന് നാല് തവണ എംഎല്‍എയായി. 2014ലെ കോണ്‍ഗ്രസ്-എന്‍സിപി സര്‍ക്കാരില് മന്ത്രിയായിരുന്നു.\nLone Muslim MLA in Shiv Sena resigned from Maha Cabinet, Reports\nStory first published: Saturday, January 4, 2020, 17:08 [IST]


IT raid fetches Rs 2.5 crore in Kochi | വ്യവസായിയില് നിന്ന് ആദായനികുതി റെയ്ഡില് 2.5 കോടി പിടിച്ചു - Malayalam Oneindia\n50 min ago ഇനി മുഖം മുഴുവൻ മറയ്ക്കാം: കൊവിഡിനെ നേരിടാൻ പ്രത്യേക തരം മാസ്കുമായി കണ്ണൂർ മെഡിക്കൽ കോളേജ്\nവ്യവസായിയില് നിന്ന് ആദായനികുതി റെയ്ഡില് 2.5 കോടി പിടിച്ചു\nPublished: October 15 2005, 5:30 [IST]\nകൊച്ചി: കൊച്ചിയിലെ ഒരു ഇരുമ്പ്-സ്റീല് മൊത്തവ്യാപാരിയുടെ വീട്ടിലും വ്യവസായസ്ഥാപനങ്ങളില് ആദായനികുതി ഉദ്യോഗസ്ഥര് ഒക്ടോബര് ആദ്യവാരം നടത്തിയ റെയ്ഡില് കണക്കില് പെടാത്ത 2.5 കോടിയുടെ വസ്തുവകകള് കണ്ടെത്തിയതായി ആദായനികുതി വിഭാഗം പുറത്തിറക്കിയ വാര്‍ത്താകുറിപ്പില് അറിയിച്ചു.\n18.37 ലക്ഷം രൂപയും 8.87 ലക്ഷത്തിന്റെ ആഭരണങ്ങളും 1.20 ലക്ഷം രൂപയുടെ മറ്റു സ്വത്തുക്കളും കണ്ടെടുത്തു. ഇയാളുടെ ബിസിനസ് സ്ഥാപനങ്ങളില് നിന്ന് 1.8 കോടിയുടെ കണക്കില് പെടാത്ത സ്റീലും ഇരുമ്പും കണ്ടെടുത്തു. കുടുംബാംഗങ്ങളുടെ പേരില് അനധികൃതമായ പണം ഓഹരികള്, ആഭരണങ്ങള്, വീടുകള് എന്നിവയിലും നിക്ഷേപിച്ചിരുന്നതിന്റെ രേഖകളും കണ്ടെടുത്തിട്ടുണ്ട്.\n55 ലക്ഷത്തിന് ഭൂമി വിറ്റതിന്റെ രേഖകള് റെയ്ഡില് ലഭിച്ചു. ഈ പണം രേഖകളില് പെടുത്താതെയാണ് ബാങ്കില് സൂക്ഷിച്ചിരുന്നതെന്നും കണ്ടെത്തി. വിവിധ ബാങ്കുകളിലായി കുടുംബാംഗങ്ങളുടെ പേരില് നാലു ലക്ഷം രൂപ നിക്ഷേപിച്ചിട്ടുളളതായും കണ്ടെത്തിയെന്ന് ആദായനികുതി വകുപ്പ് അറിയിച്ചു.


കോട്ടാങ്ങൽ ഗവൺമെന്‍റ് എൽപിഎസിനു പുതിയ കെട്ടിടം;\tസർക്കാർ ഫണ്ട് അനുവദിക്കുമെന്ന് മന്ത്രി രവീന്ദ്രനാഥ്  : Deepika.com Nattu Visesham\nകോട്ടാങ്ങല്: കോട്ടാങ്ങൽ ഗവണ്‍മെന്‍റ് എല്‍പി സ്‌കൂളിനു പുതിയ കെട്ടിടം നിര്‍മിക്കുന്നതിനു സംസ്ഥാന സര്‍ക്കാര് തുക അനുവദിക്കുമെന്ന് മന്ത്രി പ്രഫ. സി. രവീന്ദ്രനാഥ്. സ്കൂളിന്‍റെ ശതാബ്ദി ആഘോഷങ്ങളുടെ ഉദ്ഘാടനം നിര്‍വഹിച്ചു പ്രസംഗിക്കുകയായിരുന്നു അദ്ദേഹം. കോട്ടാങ്ങല് ഗ്രാമത്തിന്‍റെ സ്പന്ദനമായി മാറിയ സ്‌കൂളിന്‍റെ മുന്നോട്ടുള്ള പുരോഗതിക്ക് സംസ്ഥാന സര്‍ക്കാര് പ്രത്യേക പരിഗണന നല്‍കും. സ്‌കൂളിന് ആവശ്യമായ ഭൗതിക സാഹചര്യങ്ങള് ഒരുക്കും. ഡിജിറ്റല് ലൈബ്രറി, സ്മാര്‍ട്ട് ക്ലാസ് മുറികള്, കംപ്യൂട്ടര് ലാബുകള് എന്നിവ ഒരുക്കുമെന്നും മന്ത്രി പറഞ്ഞു. പൊതു വിദ്യാഭ്യാസത്തിന്‍റെ ഗുണനിലവാര സൂചികാ പട്ടികയില് കേരളം ഒന്നാമതെത്തി. 20 സംസ്ഥാനങ്ങളെ പിന്തള്ളിയാണ് നീതി ആയോഗ് തയാറാക്കിയ സ്‌കൂള് എഡ്യൂക്കേഷന് ക്വാളിറ്റി ഇന്‍ഡക്സില് കേരളം ആദ്യമായി നേട്ടം കൈവരിച്ചത്. നിലവില് സംസ്ഥാന സര്‍ക്കാര് 82 പോയിന്‍റുകള് മാത്രമാണുള്ളത്. നൂറ് പോയിന്‍റുകള് നേടുകയാണ് ലക്ഷ്യം. ഈ നേട്ടത്തിലേക്ക് സംസ്ഥാന പൊതുവിദ്യാഭ്യാസത്തെ എത്തിക്കുകയാണ് സര്‍ക്കാരിന്‍റെ ലക്ഷ്യം. അതിനായി ഭൗതിക സാഹചര്യങ്ങള് ഒരുക്കി നല്‍കുമെന്ന് മന്ത്രി പറഞ്ഞു.\nരാജു ഏബ്രഹാം എംഎല്‍എ അധ്യക്ഷത വഹിച്ചു. പൊതുസമ്മേളനം ആന്‍റോ ആന്‍റണി എംപി ഉദ്ഘാടനം ചെയ്തു. ബ്ലോക്ക് പഞ്ചായത്ത് പ്രസിഡന്‍റ് ശോശാമ്മ തോമസ് മുഖ്യപ്രഭാഷണം നടത്തി. പൂര്‍വ അധ്യാപകരെ ഗ്രാമപഞ്ചായത്ത് പ്രസിഡന്‍റ് ബിന്ദു ദേവരാജന് ആദരിച്ചു.\nപ്രഥമാധ്യാപിക വി. കെ. രാജശ്രീ റിപ്പോര്‍ട്ട് അവതരിപ്പിച്ചു. സ്‌കൂള് അങ്കണത്തില് ശതാബ്ദി സ്മാരക ശിലാസ്ഥാപനം മന്ത്രി രവീന്ദ്രനാഥ് നിര്‍വഹിച്ചു. ജില്ലാ പഞ്ചായത്തംഗം റെജി തോമസ്, പഞ്ചായത്ത് വൈസ് പ്രസിഡന്‍റ് കെ.എം.എം സലിം, ബ്ലോക്ക് പഞ്ചായത്തംഗം കെ. സതീഷ്, ഷാഹിദ ബീവി, സി. ആര്. വിജയമ്മ, ടി. എന്. വിജയന്, ഇ. കെ അജി, എല്. സി. ചാക്കോ , ജോസ് പ്രകാശ്, ദീപ്തി ദാമോദരന്, ജോസി ഇലഞ്ഞിപ്പുറം, ആലീസ് സെബാസ്റ്റ്യന്, ആനി രാജു, പി. എ.ശാന്തമ്മ, എഇഒ വി. നളിനി, എം.കെ.എം ഹനീഫ, പി. കെ അബ്ദുല് കരിം,ജനാബ് നൗഫല് ബാഖവി, സുനില് വെള്ളിക്കര, ഫാ. ജോര്‍ജ് വാത്യാകരി, അസീസ് റാവുത്തര്, അനീഷ് ചുങ്കപ്പാറ, സാബു മരുതേന്‍കുന്നേല്, എം. എസ് ഷാജഹാന്, രികുമാര്, വി. ജെ വര്‍ഗീസ്, കൊച്ചുമോന് വടക്കേല്, നജീബ് കോട്ടാങ്ങല്, ജാസ്മിന് റഹിം, നസീര് വയലും തലയ്ക്കല് എന്നിവര് പ്രസംഗിച്ചു. ജനറല് കണ്‍വീനറും വാര്‍ഡംഗവുമായ എബിന് ബാബു സ്വാഗതവും പിടിഎ പ്രസിഡന്‍റ് എം. എസ് സുഭാഷ് നന്ദിയും പറഞ്ഞു.


ദിലീപിനെ പുറത്താക്കാതെ സഹാതാപ പോസ്റ്റിട്ടാല് ഹരികൃഷ്ണന്‍സിന്റെ ചീത്തപ്പേര് പോകില്ല: എന്.എസ് മാധവന്\n12 Jan, 2022, 6:40 am\nà´ à´à´ à´à´ à´à´¯à´¿àµ½ à´¨à´¿à´¨àµà´¨àµ à´¦à´¿à´²àµà´ªà´¿à´¨àµ à´ªàµà´±à´¤àµà´¤à´¾à´àµà´à´¾à´¤àµ à´à´¨àµà´¤àµâ à´¸à´¹à´¤à´¾à´ª à´ªàµà´¸àµà´±àµà´±à´¿à´àµà´à´¾à´²àµà´ à´¹à´°à´¿à´àµà´·àµà´£àµ»à´¸à´¿à´¨àµà´±àµ à´àµà´¤àµà´¤à´ªàµà´ªàµà´°àµâ à´ªàµà´à´¿à´²àµà´².\n— N.S. Madhavan (@NSMlive) January 11, 2022\nഎന്നാല് പോസ്റ്റ് റീഷെയര് ചെയ്തുകൊണ്ടുള്ള പിന്തുണയല്ല ഈ വിഷയത്തില് വേണ്ടതെന്ന് ഡബ്ല്യു.സി.സി അഭിപ്രായപ്പെട്ടു. കേസില് രണ്ട് പ്രോസിക്യൂട്ടേഴ്‌സ് രാജി വെച്ചത് മുതല് ജസ്റ്റിസ് ഹേമ കമ്മീഷന് റിപ്പോര്‍ട്ട് പുറത്തുവരാത്ത വിഷയം വരെയുള്ള കാര്യങ്ങളില് സിനിമയിലെ സൂപ്പര് താരങ്ങള് ഉള്‍പ്പെടെയുള്ളവരുടെ ശക്തമായ പിന്തുണ ആവശ്യമാണെന്നാണ് ഡബ്ല്യു.സി.സി വ്യക്തമാക്കിയത്.


ബിനു വധക്കേസ്: ആറ് പ്രതികള് കുറ്റക്കാര് | Six culprits found guilty in Binu murder case - Malayalam Oneindia\n42 min ago മുംബൈയിലുള്ള വിമത എംഎൽഎമാരുടെ സുരക്ഷ വർദ്ധിപ്പിച്ചു; പുറത്തിറങ്ങരുതെന്ന് നിർദ്ദേശം\nബിനു വധക്കേസ്: ആറ് പ്രതികള് കുറ്റക്കാര്\nകോഴിക്കോട്: കല്ലാച്ചി ടൗണില് വച്ച് ജീപ്പ് ഡ്രൈവര് ഇടന്തുള്ളില് ബിനുവിനെ കൊലപ്പെടുത്തിയ കേസില് ആറ് എന്‍ഡിഎഫ് പ്രവര്‍ത്തകര് കുറ്റക്കാരാണെന്ന് കോഴിക്കോട് രണ്ടാം അഡീഷണല് സെഷന്‍സ് കോടതി വിധിച്ചു. 12 പ്രതികളുള്ള കേസില് ആറ് മുതല് 11 വരെ പ്രതികളെ വെറുതെവിട്ടു.\nഒന്ന് മുതല് അഞ്ച് വരെ പ്രതികളായ പി.സി.ബഷീര് നാദാപുരം, ഇ.ഉസ്മാന് വെള്ളമുണ്ട, എന്. അബ്ദുള് റഫീഖ് വെള്ളമുണ്ട, ആര്.എം.നിസാര് കുറ്റ്യാടി, കെ.നാസര് മരുതോങ്കര, 12-ാം പ്രതി ജീപ്പ് ഡ്രൈവര് കെ.നൗഫല് എന്നിവരാണ് കുറ്റക്കാരെന്ന് കോടതി വിധിച്ചത്. ഇവര്‍ക്കുള്ള ശിക്ഷ കോടതി സപ്തംബര് ഒന്നിന് വിധിക്കും.\n2001 ജൂണ് രണ്ടിനാണ് ബിനു കൊല ചെയ്യപ്പെട്ടത്. കല്ലാച്ചി ടൗണില് ടാക്സി സ്റാന്റില് വച്ച് ബോംബെറിഞ്ഞ് ഭീകരാന്തരീക്ഷം സൃഷ്ടിച്ച് കാര് ഡ്രൈവറായി ബിനുവിനെ വെട്ടിക്കൊല്ലുകയായിരുന്നു. തെരുവന് പറമ്പില് നബീസ എന്ന സ്ത്രീയെ മാനഭംഗപ്പെടുത്തിയെന്ന കേസില് മുഖ്യപ്രതിയായിരുന്നു ബിനു. ഈ കേസില് മാനഭംഗം നടന്നിട്ടില്ലെന്ന് കോടതി മാസങ്ങള്‍ക്കു മുമ്പ് വിധിച്ചിരുന്നു. എല്ലാ പ്രതികളെയും വെറുതെ വിടുകയും ചെയ്തു.


‘ഭഗവാന് തുല്യമായ കര്‍ത്തവ്യമാണ് ചെയ്തത്, മരണം വരെ കടപ്പെട്ടിരിക്കുന്നു’; എംഎ യൂസഫലിയോട് ബെക്‌സ് കൃഷ്ണയുടെ അമ്മ\n‘ഭഗവാന് തുല്യമായ കര്‍ത്തവ്യമാണ് ചെയ്തത്, മരണം വരെ കടപ്പെട്ടിരിക്കുന്നു’; എംഎ യൂസഫലിയോട് ബെക്‌സ് കൃഷ്ണയുടെ അമ്മ\nനന്ദി, നന്ദി പറഞ്ഞാല് പറ്റില്ല. ചുരുക്കം പറഞ്ഞാല് വാക്കുകളില്ല പറയാനായിട്ട്.\n3 Jun 2021 7:57 AM GMT\nകോഴിക്കോട്: ഭഗവാന് തുല്യമായ കര്‍ത്തവ്യമാണ് എംഎ യൂസഫലി നിറവേറ്റിയതെന്ന് ബെക്‌സ് കൃഷ്ണയുടെ അമ്മ. അബുദാബി ജയിലില് നിന്ന് ബെക്‌സ് കൃഷ്ണ മോചിതനാകുമെന്ന് വാര്‍ത്തകള് പുറത്തുവന്നതിന് പിന്നാലെയാണ് പ്രതികരണം. മീഡിയാ വണ്ണാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. അബുദാബി ജയിലില് വധശിക്ഷ കാത്ത് കഴിയുകയായിരുന്ന ബെക്‌സ് കൃഷ്ണയെ മോചിതനാക്കാന് എം.എ യൂസഫലി നടത്തിയ ശ്രമങ്ങള് നേരത്തെ വിജയം കണ്ടിരുന്നു. ബെക്‌സ് ഉടന് നാട്ടിലെത്തും.\n”പറയാന് നന്ദി വാക്കുകളില്ല. മരണം വരെ കടപ്പെട്ടിരിക്കുകയാണ് എംഎ യൂസഫലിയോട്. കുറേക്കാലമായി യൂസഫലിയെ കാണണം എന്നു കരുതുന്നു, ഇതുവരെ പറ്റിയിട്ടില്ല. ഭഗവാന് തുല്യമായ കര്‍ത്തവ്യമാണ് ചെയ്തത്. എന്റെ മോന് ഇന്ന് ജീവനോടെയുള്ളത് അവരുള്ളതുകൊണ്ടാണ്. നന്ദി, നന്ദി പറഞ്ഞാല് പറ്റില്ല. ചുരുക്കം പറഞ്ഞാല് വാക്കുകളില്ല പറയാനായിട്ട്.”\nബെക്‌സ് കൃഷ്ണയുടെ അമ്മ\n2012 സെപ്റ്റംബർ ഏഴിനാണ് തൃശൂർ സ്വദേശിയായ ബെക്സ് കൃഷ്ണന്റെ ജീവിതം മാറിമറിഞ്ഞ സംഭവം ഉണ്ടാകുന്നത്. തൃശൂർ പുത്തൻച്ചിറ ചെറവട്ട സ്വദേശിയായ ബെക്സ് അബുദാബിയിലെ ഒരു സ്വകാര്യ കമ്പനിയിൽ ജോലി ചെയ്തു വരികയായിരുന്നു. 2012 സെപ്റ്റംബർ ഏഴിന് ബെക്സ് ഓടിച്ച ട്രെക്ക് ഇടിച്ച് സുഡാൻ സ്വദേശിയായ ബാലൻ കൊല്ലപ്പെട്ടു. അന്വേഷണത്തിൽ ബെക്സിന്റെ ഭാഗത്ത് നിന്ന് ഗുരുതര വീഴ്ച്ചയുണ്ടായെന്നായിരുന്നു പൊലീസ് കണ്ടെത്തിയത്. സിസിടിവി ദൃശ്യങ്ങളും ബെക്സിന് പ്രതികൂലമായി.


ഐ ടച്ച് മൈസെൽഫ് പ്രോജെക്റ്റിനു വേണ്ടി നഗ്നയായി ടെന്നീസ് താരം സെറീന വില്യംസ്\nസ്തനാർബുദത്തെക്കുറിച്ച് ബോധവത്കരണം നടത്താൻ വേണ്ടിയാണു അവർ വിഡിയോയിൽ നഗ്നയായി എത്തുന്നത്\nഐ ടച്ച് മൈസെൽഫ് പ്രോജെക്റ്റിന്റെ ഭാഗമായി ഒൻപത് സെക്കന്റ് വിഡിയോയിൽ നഗ്നയായി അഭിനയിച്ച് ടെന്നീസ് ഇതിഹാസം സെറീന വില്യംസ്. സ്തനാർബുദത്തെക്കുറിച്ച് ബോധവത്കരണം നടത്താൻ വേണ്ടിയാണു അവർ വിഡിയോയിൽ നഗ്നയായി എത്തുന്നത്. 1991 ലെ സ്മാഷ് ഡാവിൻലസിന്റെ “ഐ ടച്ച് മൈസെൽഫ് എന്ന ഗാനത്തിന്റെ വരികളും വിഡിയോയിൽ അവർ പാടുന്നുണ്ട്.\nഒക്ടോബറാണ് സ്തനാർബുദ ബോധവത്ക്കരണ മാസമായി ആചരിക്കുന്നത്. അതിന്റെ ഭാഗമായി ആണ് ഐ ടച്ച് മൈസെൽഫുമായി ചേർന്ന് സെറീന ബോധവൽക്കരണത്തിന് ഇറങ്ങിയത്. സെറീന ആലപിക്കുന്ന ഗാനം യഥാർത്ഥത്തിൽ ആലപിച്ച ഗായിക സ്തനാർബുദം കാരണമാണ് മരണപ്പെട്ടത്.\nഈ പാട്ട് സ്ത്രീകളുടെ ഉള്ളിൽ അർബുദത്തെ കുറിച്ച് ഒരു സ്മരണയുണ്ടാക്കും എന്ന് ഇതിനു പിന്നിലുള്ളവർ പറയുന്നു. സ്തനാർബുദം പരിശോധിക്കാൻ ഇത് അവരെ സഹായിക്കും എന്നും പറയുന്നുണ്ട് അവർ. 2014 ൽ ആണ് പ്രശസ്ത ബ്രാ നിർമാണ കമ്പനിക്കൊപ്പം ചേർന്ന് ഐ ടച്ച് മൈസെൽഫ് പ്രൊജക്റ്റ് ആരംഭിച്ചത്.


"എനിക്കിനി കൂടിയാല് രണ്ട് വര്‍ഷം ആയുസ്", അവസാനം ദു:ഖവാര്‍ത്ത പുറത്തുവിട്ട് കെആര്‍കെ | Reporter Live\nBy Web Desk\tApril 4, 2018 9:01 pm A+ A-\nഏവരേയും പരിഹസിച്ചും ഒന്നും നോക്കാതെ അഭിപ്രായം പ്രകടിപ്പിച്ചും ആക്ഷേപിച്ചും സാമൂഹിക മാധ്യമങ്ങളില് നിറഞ്ഞുനിന്ന കെആര്‍കെ ഒരു ദു:ഖവാര്‍ത്ത ഏവരേയും അറിയിച്ചു. അദ്ദേഹത്തിന്റെ സ്വതസിദ്ധമായ തമാശയല്ല ഇതെങ്കില് അത് കെആര്‍കെയെ വെറുക്കുന്ന ആളുകളെ പോലും മാറ്റി ചിന്തിക്കാന് പ്രേരിപ്പിക്കും. തന്റെ നാളുകള് എണ്ണപ്പെട്ടുവെന്നാണ് അദ്ദേഹം തുറന്നുപറഞ്ഞിരിക്കുന്നത്.\n“എനിക്ക് ആമാശയത്തില് അര്‍ബുദമാണ്. ഒന്നോ രണ്ടോ വര്‍ഷം കൂടി മാത്രമേ ഇനി ആയുസ്സുള്ളൂ. ഇക്കാര്യം അന്വേഷിച്ചുകൊണ്ട് ഉടനെ മരിക്കാന് പോകുന്നവന് എന്ന സഹാനുഭൂതി പകരാന് ആരും വിളിക്കേണ്ടതില്ല. ഒരിക്കലുമെനിക്ക് സഹാനുഭൂതി ആവശ്യമില്ല. എന്നെ വെറുക്കുന്നവരേയും സ്‌നേഹിക്കുന്നവരേയും എനിക്കിഷ്ടമാണ്. ഞാനൊരു സാധാരണക്കാരന് മാത്രമാണ്”, കെആര്‍കെ കുറിച്ചു. തനിക്ക് രണ്ട് ആഗ്രഹങ്ങളുണ്ടെന്നും കെആര്‍കെ പറയുന്നു.\n“ഒരു എ ഗ്രേഡ് സിനിമ നിര്‍മിക്കുക, അമിതാഭ് ബച്ചന്റെ ഒപ്പം അഭിനയിക്കുക അല്ലെങ്കില് അദ്ദേഹത്തെ അഭിനയിപ്പിച്ച് ഒരു സിനിമയെടുക്കുക. ഈ രണ്ട് ആഗ്രഹങ്ങളും എന്നോടൊപ്പം അവസാനിച്ചേക്കും. ഇപ്പോള് എനിക്ക് കൂടുതല് സമയം എന്റെ കുടുംബത്തോടൊപ്പം ചെലവഴിക്കേണ്ടതായുണ്ട്. വീണ്ടും പറയട്ട, ഞാന് നിങ്ങളെ സ്‌നേഹിക്കുന്നു, ഇനിയിപ്പോള് നിങ്ങളെന്നെ വെറുക്കുന്നയാളായാലും സ്‌നേഹിക്കുന്നയാളായാലും”, കെആര്‍കെ കൂട്ടിച്ചേര്‍ത്തു.\nകെആര്‍കെയുടെ ആക്ഷേപം ഏറ്റവര്‍ക്കുപോലും ഞെട്ടലുണ്ടാക്കുകയാണ് ഇദ്ദേഹത്തിന്റെ പുതിയ കുറിപ്പ്. മോഹന്‍ലാലിനെ കെആര്‍കെ പരിഹസിച്ചതും പിന്നീട് മമ്മൂട്ടിയേക്കുറിച്ച് അനാവശ്യം പറഞ്ഞതുമെല്ലാം മലയാളികളും മറന്നുകാണില്ല. ഇദ്ദേഹത്തിന്റെ ആക്ഷേപമേല്‍ക്കാത്ത സെലിബ്രിറ്റികള് കുറവാണെന്നും പറയാം. എങ്കിലും ഇദ്ദേഹത്തിന്റെ പുതിയ വെളിപ്പെടുത്തല് എല്ലാവരുടേയും മനസില് കനല് കോരിയിടുന്നതാണെന്നതില് സംശയമില്ല.\nകെആര്‍കെയുടെ ട്വീറ്റ് താഴെ കാണാം.\nApr 4, 2018 9:01 pm\n‘പതിനഞ്ച് ദിവസത്തിനുള്ളില് മരവിപ്പിച്ച അക്കൗണ്ട് പുന:സ്ഥാപിച്ച് തന്നില്ലെങ്കില് ആത്മഹത്യ ചെയ്യും’; ട്വിറ്റര് അധികൃതര്‍ക്ക്…


പാകിസ്ഥാനെ തോൽപ്പിച്ചപ്പോൾ മസ്ജിദിന് മുകളിൽ ഇന്ത്യൻ പതാക ഉയർത്തിയ ആളാണ് എന്റെ പിതാവ്: ഇർഫാൻ പത്താൻ | India|Cricket|World Cup|Irfan Patan\nന്യൂഡൽഹി: ലോകകപ്പ് ചരിത്രത്തിൽ ആദ്യമായി പാകിസ്ഥാൻ ഇന്ത്യയെ പരാജയപ്പെടുത്തിയതിന് പിന്നാലെ വിവാദങ്ങളും ഉടലെടുത്തു. ഇന്ത്യന് പേസര് മുഹമ്മദ് ഷമിക്ക് നേരെ സൈബർ ആക്രമണം ഉണ്ടായി. സച്ചിൻ ടെണ്ടുൽക്കർ അടക്കമുള്ള ഇന്ത്യൻ താരങ്ങൾ ഷമിക്ക് പിന്തുണയുമായി എത്തി. ഇത്തരത്തിൽ സൈബർ ആക്രമണം നടത്തിയത് പാകിസ്ഥാൻ അജണ്ടയുടെ ഭാഗമാണെന്ന് പിന്നീട് കണ്ടെത്തി. ഇന്ത്യയുടെ പരാജയം ആഘോഷിക്കുന്നവരോട് മുൻ ഇന്ത്യൻ ഇർഫാൻ പത്താൻ പറഞ്ഞ വാക്കുകളാണ് ഇപ്പോൾ വൈറലാകുന്നത്.\n‘2004 ൽ പാകിസ്ഥാനെ തോൽപ്പിച്ച് ഞങ്ങൾ തിരിച്ചെത്തിയപ്പോൾ മസ്ജിദിന് മുകളിൽ ഇന്ത്യൻ പതാക ഉയർത്തിയ ആളാണ് എന്റെ പിതാവ്. ഇന്ത്യയുടെ പരാജയം ആഘോഷിക്കുന്നവരോട് ആണ് എനിക്ക് പറയാനുള്ളത്’, മുൻ ഇന്ത്യൻ താരം ഇർഫാൻ പത്താൻ ട്വിറ്ററിൽ വീഡിയോ സഹിതം പോസ്റ്റ് ചെയ്തു.\nAlso Read:തിരുവനന്തപുരം നഗരസഭയിലെ നികുതിവെട്ടിപ്പ്: തട്ടിപ്പിന് പിന്നില് സിപിഎം, തദ്ദേശസെക്രട്ടറി അന്വേഷിക്കണമെന്ന് വിഡി സതീശന്\nസൈബർ ആക്രമണം വാർത്തായായതോടെ ലോകക്രിക്കറ്റ് താരങ്ങളും ഷമിക്ക് പിന്തുണ പ്രഖ്യാപിച്ച് രംഗത്തെത്തി. കൂട്ടത്തിൽ പാക് വിക്കറ്റ് കീപ്പര് ബാറ്റര് മുഹമ്മദ് റിസ്‌വാനും ഉണ്ടായിരുന്നു. എന്നാൽ, ഷമിക്ക് നേരെയുണ്ടായ അധിക്ഷേപ ട്രോളുകൾക്ക് പിന്നിൽ പാകിസ്ഥാനാണെന്നാണ് പുതിയ റിപ്പോർട്ടുകൾ. ദേശീയ മാധ്യമങ്ങളാണ് ഇതുസംബന്ധിച്ച വിവരം പുറത്തുവിട്ടത്.\nപാകിസ്താൻ മന്ത്രിയും വിവാദ പ്രസ്താവനയുമായി രംഗത്തെത്തിയിരുന്നു. ഇന്ത്യയ്‌ക്കെതിരായ പാകിസ്താന്റെ ജയം മുസ്ലീങ്ങളുടെ വിജയമാണ്. ഇന്ത്യയിലെ മുസ്ലീങ്ങൾ ഉൾപ്പെടെ ലോകത്തെ എല്ലാ മുസ്ലീങ്ങളും ഈ നിമിഷം ആഘോഷമാക്കുകയാണ്. പാകിസ്താന്റെ ഫൈനൽ ഇന്നായിരുന്നു. പാകിസ്താനും ഇസ്ലാമും വിജയിക്കട്ടെ’ എന്നായിരുന്നു പാകിസ്താൻ മന്ത്രിയായ ഷെയ്ഖ് റഷീദ് പരാമർശിച്ചത്.\nIndia Cricket World Cup Irfan Patan


മൗനം വെടിഞ്ഞ് എൽകെ അദ്വാനി; എതിർ അഭിപ്രായമുള്ളവരെല്ലാം ദേശവിരുദ്ധരല്ല - Oneindia Malayalam\nPublished : April 04, 2019, 11:40\nമൗനം വെടിഞ്ഞ് എൽകെ അദ്വാനി; എതിർ അഭിപ്രായമുള്ളവരെല്ലാം ദേശവിരുദ്ധരല്ല\nമൗനം വെടിഞ്ഞ് ബിജെപി മുതിർന്ന നേതാവ് എൽകെ അദ്വാനി. തന്റെ രാഷ്ട്രീയ തത്വങ്ങളിൽ ആദ്യം രാജ്യം, പിന്നീട് പാർട്ടി അതിനുസേഷം മാത്രമേ വ്യക്തിക്ക് സ്ഥാനമുള്ളൂവെന്ന് അദ്ദേഹം പറഞ്ഞു. ഏപ്രിൽ ആറിനാണ് ബിജെപിയുടെ സ്ഥാപക ദിനം. പാർട്ടി സ്ഥാപക ദിനം ആഘോഷിക്കാനിരിക്കെയാണ് പാർട്ടിയുടെ സ്ഥാപക നേതാവ് കൂടിയായ അദ്വാനിയുടെ പ്രതികരണം. ബ്ലോഗിലൂടെയാണ് അദ്ദേഹം പ്രതികരിച്ചത്.\nbjp ബിജെപി lk advani


ശിഥില ചിന്തകള്: ഏപ്രിൽ 10ന്റെ പ്രാധാന്യം\nഏപ്രിൽ 10ന്റെ പ്രാധാന്യം\nകേരളത്തിൽ 20 പാർലമെന്റ് സീറ്റുകളിലും യു.ഡി.എഫ്. അനായാസവിജയം കരസ്ഥമാക്കാനുള്ള രാഷ്ട്രീയകാലാവസ്ഥയാണു കാണുന്നത്. കോടതി നിരീക്ഷിച്ച പോലെ സാധാരണക്കാർക്ക് എല്ലാം മനസ്സിലാക്കാനുള്ള വിവരവും ബുദ്ധിശക്തിയുമുണ്ട്. എന്തെങ്കിലും ചപ്പടാച്ചി പറഞ്ഞ് ആളുകളെ പറ്റിക്കാമെന്ന് കരുതുന്ന നേതാക്കൾക്കാണു ബുദ്ധിയും വിവരവും കുറവ്. സഖാവ് കോടിയേരി ബാലകൃഷ്ണനേക്കാളും ബുദ്ധി എന്തായാലും കേരളത്തിലെ സാധാരണക്കാർക്കുണ്ട്. ഇക്കുറി കോൺഗ്രസ്സ് പാർട്ടിയോടോ യു.ഡി.എഫിനോടോ സർക്കാരിനോടോ സാധാരണ ജനങ്ങൾക്ക് ഒരു വിരോധവും ഇല്ല. പൊതുവെ കാണപ്പെടാറുള്ള സർക്കാർ വിരുദ്ധതരംഗവും നിലവിൽ ഒട്ടും ഇല്ല. ഒരു സർക്കാരിനു കഴിവാവുന്ന പോലെയൊക്കെ കേരളസർക്കാർ പ്രവർത്തിക്കുന്നുണ്ട് എന്ന് ജനം വിലയിരുത്തുന്നു.\nപ്രതിപക്ഷത്താണെങ്കിൽ, തങ്ങൾ ആളെക്കൊല്ലുന്ന പാർട്ടിയല്ലെന്നും ആരെയെങ്കിലും കൊല്ലുകയെന്നത് പാർട്ടി അജണ്ടയല്ലെന്നും സി.പി.എമ്മിന്റെ ഉന്നത നേതാക്കൾ പറഞ്ഞുകൊണ്ടേയിരിക്കുന്നു. എന്ത്കൊണ്ടാണിങ്ങനെ പറയേണ്ടി വരുന്നത്? പറഞ്ഞുകൊണ്ടിരിക്കുമ്പോൾ തന്നെ കോടിയേരിയും കൂട്ടരും ജയിലിൽ പോയി കൊടി സുനിയെയും കിർമ്മാണിയെയും മറ്റും കാണുകയും ചെയ്യുന്നു. പാർട്ടിയിൽ നിന്ന് പുറത്താക്കി എന്ന് പറയുന്ന കെ.സി.രാമചന്ദ്രനെ സി.പി.എം.കേന്ദ്രക്കമ്മറ്റി അംഗങ്ങൾ ജയിലിൽ പോയി കണ്ട് മുക്കാൽ മണി നേരം സംസാരിക്കുന്നു. പൊളിറ്റ് ബ്യൂറോ മെമ്പർമാരും കേന്ദ്രക്കമ്മറ്റിക്കാരും ജയിലിൽ പോയി കാണാൻ മാത്രം എന്ത് പ്രാമാണികത്വമാണു കൊടിക്കും കിർമ്മാണിക്കും കെ.സി.രാമചന്ദ്രനും മറ്റും ഉള്ളത്.\nഎന്നിട്ടും പറയുന്നു സി.പി.എമ്മിനു ആളുകളെ കൊല്ലുന്ന നയമില്ല എന്ന്. ഇത് സാധാരണക്കാരുടെ പഴ്സും അവരുടെ വിവരനിലവാരവും മനസ്സിലാക്കാനുള്ള കഴിവ് നേതാക്കൾക്ക് ഇല്ല എന്നതിന്റെ തെളിവാണു. പണ്ട് ശരിയാണു, നേതാക്കൾ പറയുന്നതായിരുന്നു ആളുകൾക്ക് വിജ്ഞാനം. ഇന്ന് മൊബൈൽ ഇന്റർനെറ്റ് വ്യാപകമായ ഇക്കാലത്ത് വിവരക്കേട് പറയുന്ന നേതാക്കൾ പരിഹാസ്യരാവുകയാണു ചെയ്യുക. ഷുക്കൂറിന്റെ കേസ് സി.ബി.ഐ.ക്ക് വിടണം എന്ന ഹരജി പരിഗണിക്കവേ ഷുക്കൂറിന്റെ ഉമ്മയെ തൃപ്തിപ്പെടുത്താനാണോ കേസ് സി.ബി.ഐ.ക്ക് സർക്കാർ വിടുന്നത് എന്ന ഒരു ജഡ്‌ജിയുടെ വിവരംകെട്ട പരാമർശവും സാധാരണക്കാർ മനസ്സിലാക്കിയിട്ടുണ്ട്.\nസി.പി.എം. ഒരു കൊലയാളിപാർട്ടിയാണെന്ന് മാർക്സിസ്റ്റുകാരല്ലാത്ത മുഴുവൻ മലയാളികളും സമ്മതിക്കും. മാർക്സിസ്റ്റുകാർ മാത്രമല്ലല്ലൊ കേരളത്തിലുള്ളത്. ഇപ്പോൾ കേരളത്തിലെ ജനങ്ങളിൽ മാർക്സിസ്റ്റുകാരല്ലാത്ത ജനാധിപത്യവിശ്വാസികളാണു ഭൂരിപക്ഷം. ആ ജനാധിപത്യവിശ്വാസികളുടെ ഏകീകരണമാണു ഈ തെരഞ്ഞെടുപ്പിലെ പ്രത്യേകത. ടി.പി.യുടെയും ഷുക്കൂറിന്റെയും കൊല മാർക്സിസ്റ്റുകൾക്ക് കൊലയാളികളുടെ പ്രതിരൂപമാണു നൽകിയിരിക്കുന്നത്. ദൗർഭാഗ്യകരമായ മറ്റ് കൊലപാതകങ്ങൾ സംസ്ഥാനത്ത് നടന്നിട്ടുണ്ടെങ്കിലും അതൊക്കെ ഒറ്റപ്പെട്ട കൊലകളാണു. ഒന്നോ അതിൽ കൂടുതലോ ആൾക്കാരാണു ആ കൊലകൾക്കുത്തരവാദികൾ. എന്നാൽ സി.പി.എം.കൊലകൾക്ക് ആ പാർട്ടി മൊത്തം ഉത്തരവാദിയാണു. സി.പി.എം.പാർട്ടിയാണു കൊല്ലുന്നത്. അല്ലാതെ ഒറ്റപ്പെട്ടവരല്ല. അത്കൊണ്ടാണു പൊളിറ്റ് ബ്യൂറോ അംഗങ്ങൾ വരെ ജയിലിൽ പോയി കൊലയാളികളെ കാണുന്നത്. പ്രൊഫഷനൽ രീതിയിൽ ആളുകളെ കൊല്ലുക, ബിനാമിപ്രതികളുടെ ലിസ്റ്റ് പോലീസിനു നൽകുക, സാക്ഷികളെ വീട്ടിൽ പോയി ഭീഷണിപ്പെടുത്തുക, കൊലയാളികൾക്ക് വേണ്ടി ഫണ്ട് പിരിക്കുക ഇതൊക്കെ ചെയ്യുന്നത് സി.പി.എം.ആണു. ഇന്ത്യയിൽ മറ്റൊരു പാർട്ടിയും ഈ രീതിയിൽ ആളെ കൊല്ലുന്നില്ല.\nനരേന്ദ്രമോഡിയുടെ പ്രധാനമന്ത്രിയവതാരമാണു യു.ഡി.എഫിനു അനുകൂലമായ മറ്റൊരു ഘടകം. സ്വതന്ത്ര ഇന്ത്യയിൽ ഇത്രയും കാലത്തെ തെരഞ്ഞെടുപ്പുകൾക്കിടയിൽ ഞാനാണു പ്രധാനമന്ത്രി എന്ന നിലയിൽ ആരും കാടിളക്കി വന്നിട്ടില്ല. പ്രചണ്ഡമായ ആ വരവ് ഭീതിയോടെയാണു കേരളത്തിലെ മതന്യൂനപക്ഷങ്ങൾ കാണുന്നത്. പ്രധാനമന്ത്രി പദത്തിനു മത്സരിക്കുമ്പോഴേ ഇങ്ങനെയെങ്കിൽ ഇയ്യാൾ പ്രധാനമന്ത്രിയായാൽ എന്തായിരിക്കും അവസ്ഥ എന്ന് ജനാധിപത്യവിശ്വാസികൾ ഭയപ്പെടുന്നു. നരേന്ദ്രമോഡി ഹൈലൈറ്റ് ചെയ്യപ്പെടുന്നതിൽ ഫാസിസത്തിന്റെ ലക്ഷണങ്ങൾ പ്രകടമായും ഉണ്ട്. നമ്മുടേത് പാർലമെന്ററി സിസ്റ്റമാണു. പ്രസിഡൻഷ്യൽ സമ്പ്രദായമല്ല. പ്രധാനമന്ത്രി സ്ഥാനത്തേക്കോ പ്രസിഡണ്ട് സ്ഥാനത്തേക്കോ അല്ല ഇവിടെ ആളുകൾ മത്സരിക്കുക. ജനപ്രതിനിധിയാവാൻ വേണ്ടിയാണു. ആ പ്രതിനിധികളാണു പിന്നീട് പ്രധാനമന്ത്രിയെയോ പ്രസിഡണ്ടിനെയോ തെരഞ്ഞെടുക്കുക.\nഞാനാണു പ്രധാനമന്ത്രി സ്ഥാനാർത്ഥി എന്ന് മോഡി പറയുമ്പോഴും , മോഡിയാണു പ്രധാനമന്ത്രിസ്ഥാനാർത്ഥി എന്ന് ബി.ജെ.പി.പറയുമ്പോഴും അത് പാർലമെന്ററി സമ്പ്രദായത്തെ തുരങ്കം വെക്കാനുള്ള കുത്സിതശ്രമമാണു. നമ്മുടെ പാരമ്പര്യത്തിനു വിരുദ്ധമാണു. മാത്രമല്ല കോൺഗ്രസ്സ് മുക്ത് ഭാരത് എന്നൊരു മുദ്രാവാക്യം കൂടി മോഡിയും മോഡിഭക്തരും മുന്നോട്ട് വെക്കുന്നുണ്ട്. കോൺഗ്രസ്സിനെ ഇല്ലാതാക്കിയാൽ, ജർമ്മനിയെ ഹിറ്റ്ലർ അന്ന് കൈവശപ്പെടുത്തിയ പോലെ ഇന്ത്യയെ നരേന്ദ്രമോഡിക്ക് സ്വന്തമാക്കാലോ എന്നായിരിക്കും മോഡിഭക്തർ കനവ് കാണുന്നുണ്ടാവുക. ഇതും സാധാരണക്കാർ മനസ്സിലാക്കുന്നുണ്ട്. അത്കൊണ്ട് ഈ തെരഞ്ഞെടുപ്പ് ജനാധിപത്യത്തിനും മതേതരത്വത്തിനും സമാധാനത്തിനും വേണ്ടിയുള്ള നിർണ്ണായകമായ പോരാട്ടമാണു. ആയതിനാൽ 20 സീറ്റിലും യു.ഡി.എഫ്. ജയിച്ചേ തീരൂ.\nഎഴുതിയത്: K.P.Sukumaran at Wednesday, April 02, 2014\nMohanan Sreedharan said...\nഒരു രാജ്യത്തെ മുഴുവന് അണ പൈ കണക്കു പറഞ്ഞ് വില്‍ക്കാന് വച്ചിരിക്കുന്ന കോണ്‍ഗ്രസ്സാണോ , അതോ പരസ്പരം പൊരുതി മരിക്കുന്ന കോണ്‍ഗ്രസ്സാണോ ( തൃശ്ശൂര് ഫെയിം) അതോ പെട്രോളിനും ഡീസലിനും ദിവസം തോറും വില വര്‍ദ്ധിപ്പിക്കുന്ന കോണ്‍ഗ്രസ്സാണോ ഭേദം സുകുമാരന് ചേട്ടാ?താങ്കളുടെ ഇഷ്ടദൈവമായ സോണിയായുടെ സമ്പാദ്യം കഴിഞ്ഞ അഞ്ചുവര്‍ഷം കൊണ്ട് എത്ര ശതമാനം കണ്ട് വര്‍ദ്ധിച്ചു , അതേ തോതില് വേണ്ട അതിന്റെ നൂറിലൊരംശം തോതില് ഇവിടത്തെ ഒരു ബി പി എല് കാരന്റെ സംബാദ്യം വര്‍ദ്ധിച്ചിട്ടുണ്ടോ സുകുമാരന് ചേട്ടാ? അപ്പോള് കോണ്‍ഗ്രസ്സിനു തന്നെ വോട്ട് ചെയ്യണം അല്ലേ? സുകുമാരന് ചേട്ടന് ആര്‍ക്ക് വോട്ട് ചെയ്യും ഇത്തവണ?\nഅപ്പൊ കേരളത്തിലെ ആപ്പ് തരംഗമൊക്കെ 'പവനായി ശവമായി ' എന്നു പറഞ്ഞപോലായി അല്ല്യോ .......മോഡിയോടുള്ള വിരോധം കൊണ്ടു യു ഡീ എഫിന് വോട്ടു ചെയ്യണം എന്നു പറയുന്നതിലൊന്നും വലിയ അടിസ്ഥാനമൊന്നുമില്ല ......എല് ഡീ എഫിന് 20 സീറ്റു കിട്ടിയാലും അതൊന്നും മോഡിയെ പിന്തുണയ്ക്കുന്ന ആളുകളാവില്ല ........എന്നിരുന്നാലും താങ്കളുടെ സ്വപ്നം സാക്ഷാത്കരിക്കപ്പെട്ടു ....യു ഡീ എഫ് 20 സീറ്റും വിജയിച്ചു എന്നു തന്നെ യിരിക്കട്ടെ ......അതുകൊണ്ടൊന്നും മോഡി പ്രധാനമന്ത്രി ആവുന്നതിനെ തടയാനൊക്കില്ലല്ലൊ ........ഭൂരിപക്ഷം ജനങ്ങളും അതാണാഗ്രഹിക്കുന്നത് എന്നു സകലമാന സര്വേ കളും സൂചിപിക്കുമ്പൊഴ് തിരഞ്ഞെടുപ്പ് ഫലം വരുന്നതു വരെ ഇങ്ങനെ കണ്ണടച്ചു ഇരുട്ടാക്കി ഇരിക്കാം അത്ര മാത്രം !!!\nപിന്നെ കേന്ദ്രത്തില് മോഡി വരുമ്പോ കേരളത്തിന്റെ കാര്യം പറയാനായിട്ട് ആരുമുണ്ടാവില്ല എന്നത് വേറൊരു കാര്യം .....പണ്ടു വാജ്പയീ ഭരിച്ചപ്പോഴും ഇതായിരുന്നു അവസ്ഥ എങ്കിലും അന്ന് അവര് കേന്ദ്ര മന്ത്രി സ്ഥാനത്തു കൊണ്ടുവന്ന മലയാളി കള് ഇപ്പൊ മന്ത്രി സ്ഥാനത്തു വാഴിച്ചിരിക്കുന്ന രണ്ടാമനുമടക്കമുള്ള 8 നിര് ഗുണ പരബ്രഹ്മ ങ്ങ ളെ ക്കാളും നന്നായി സംസ്ഥാന താല്പര്യങ്ങളെ സംരക്ഷിച്ചിരുന്നു ......അത്പോലെ വല്ല ആളുകളേം അവര് കൊണ്ടുവരുമായിരിക്കും !!!\nഒരു സർക്കാരിനു കഴിവാവുന്ന പോലെയൊക്കെ കേരളസർക്കാർ പ്രവർത്തിക്കുന്നുണ്ട് എന്ന് ജനം വിലയിരുത്തുന്നു.\n3G (1) Blog tips (13) FB Posts (43) Food (1) HOMOEOPATHY (2) HTML Lesson (2) I PAID A BRIBE (1) ONLINE SHOPING (2) Panorama (3) PODCAST (6) R.S.S (2) Tamil blogger (1) Tips and Tricks (1) Vlog (3) അജിനോമോട്ടോ (1) അഞ്ജലിഓള്‍ഡ് ലിപി (1) അനോണിമിറ്റി (5) അഭയ കേസ് (1) അഭിമുഖം (3) അഴിമതി (1) ആം ആദ്മി പാർട്ടി (2) ആണവക്കരാര് (8) ആണവവൈദ്യുതി (3) ആത്മഗതം (28) ആത്മവിചാരം (1) ആന്‍ഡ്രോയ്ഡ് (3) ആരോഗ്യം (7) ആഹാരം (1) ആള്‍ദൈവങ്ങള് (1) ഇന്റര്‍നെറ്റ് (17) ഇഫ്താര് (2) ഇസ്രയേൽ (1) ഇസ്ലാം (1) ഉപതെരഞ്ഞെടുപ്പ്-2009 (1) ഊർജ്ജം (1) ഊവൂ/oovoo chat (1) എന്‍ഡോസല്‍ഫാന് (4) എസ്.ആര്.പി. (1) ഏ.ആര്.റഹ്‌മാന് (1) ഐഡിയോളജി (1) ഒട്ടുമാവ് (1) ഓര്‍ക്കുട്ട് (7) ഓഷോ (1) കണ്ടല് പാര്‍ക്ക് (2) കണ്ണൂര് (2) കഥ (1) കമന്റ് (1) കമ്മ്യുണിസം (2) കമ്മ്യൂണിസം (7) കവിത (2) കൂടംകുളം (4) കൃഷി (4) കെ.കരുണാകരന് (2) കെ.വേണു (1) കെ.സുധാകരന് (1) കെവിന് (1) കേരളം (1) കൊളസ്ട്രോൾ (1) കോണ്‍ഗ്രസ്സ് (2) ക്യാൻസർ (1) ക്ലോസ്ട്രോഫോബിയാ (1) ഗൂഗിള് ആര്‍ട്ട് പ്രൊജക്റ്റ് (1) ഗ്യാസ് ബുക്കിങ്ങ് (1) ചാറ്റ് ഷോ (5) ചെങ്ങറ സമരം (3) ചെറായി മീറ്റ് (1) ചേലാകർമ്മം (1) ചൈന (5) ഛവി രാജാവത് (1) ജനകീയ മുന്നണി (1) ജനവിധി-2009 (2) ജനാധിപത്യം (1) ജബ്ബാര് മാഷ് (1) ജമാ‌അത്തേ ഇസ്ലാമി (6) ജാതി (1) ജി.എം.വിള (1) ജീവനകല (1) ജൈവകൃഷി (10) ജ്യോതിഷം (2) ടി.പി.വധം (2) ടിയാനന്‍മെന് (1) ടോറന്റ് (1) ഡയറ്റ് (1) ഡിസ്ക്കസ് (1) തസ്ലീമ നസ്രീന് (3) തീവ്രവാദം (2) തെങ്ങ് (2) തെറ്റുതിരുത്തല് (1) ദല്‍ഹി (1) ദാര്‍ശനികം (5) നന്ദിഗ്രാം (3) നമ്മുടെ ശരീരം (2) നാട്ടിന്‍പുറം (1) നിര്‍ബ്ബന്ധവോട്ടിങ്ങ് (1) ന്യൂനമർദ്ദം (1) പണാധിപത്യം (1) പരിസ്ഥിതി (1) പാക്കിസ്ഥാന് (4) പാമ്പ് കടിച്ചാൽ (1) പിണറായി (9) പുലയില്ലാത്ത അടുപ്പ് (1) പോലീസ് (3) പ്രകാശസംശ്ലേഷണം (1) പ്രകാശ് കാരാട്ട് (1) പ്രബോധിനി വായനശാല (2) പ്രമേഹം (1) പ്രവാസം (1) ഫേസ്‌ബുക്ക് പോസ്റ്റ് (2) ഫൈബർ (1) ബന്ദ് (2) ബര്‍ലിന് മതില് (1) ബാംഗ്ലുര് (1) ബാബറിമസ്ജിദ് (1) ബാലചന്ദ്രന് ചുള്ളിക്കാട് (1) ബി.ജെ.പി. (1) ബീജിങ്ങ് കോമ (1) ബ്ലാക്ക്ബെറി (1) ബ്ലാങ്ക് നോയിസ് (1) ബ്ലോഗും ഞാനും (2) ബ്ലോഗ് (25) ബ്ലോഗ് മീറ്റ് (6) ഭക്ഷണം (1) മകരജ്യോതി (1) മതം (4) മന്‍മോഹന് സിങ്ങ് (2) മാനവീയം (1) മാര്‍ക്സിസ്റ്റ് പാര്‍ട്ടി (2) മാര്‍ക്സിസ്റ്റ് വിരോധം (1) മുരളി. (1) മുല്ലപെരിയാര് (4) മുസ്ലീം ലീഗ് (1) മുഴപ്പിലങ്ങാട് ബീച്ച് (1) മൈസൂര് പാലസ് (1) മോഡി (1) യു.ഡി.എഫ്. (1) യുക്തിചിന്ത (10) യുക്തിവാദികള് (1) യോഗ (1) രക്തദാനം (1) രാഷ്ട്രീയം (62) ലാല്‍ബാഗ് (1) ലാവലിന് (3) ലാവലിൻ (1) ലിബിയ (1) ലൈവ് സ്ട്രീമിങ്ങ് (3) ലോട്ടറി (1) വനിതാപ്പാര്‍ട്ടി (1) വര്‍ഗ്ഗീയത (1) വർഗ്ഗീയവാദം (2) വാക്സിനേഷൻ (1) വാള്‍മാര്‍ട്ട് (1) വിജയന് മാഷ് (1) വിദ്യാഭ്യാസം (1) വിമോചനസമരം (1) വിശ്വാസങ്ങൾ (1) വിസ്മയ പാര്‍ക്ക് (3) വീഡിയോ പോസ്റ്റ് (1) ശരീരം (1) ശാസ്ത്രം (1) ശിഥിലചിന്തകള് (1) ശ്രീലങ്ക (1) ഷുഗർ (2) സക്കറിയ (2) സംഘടന (1) സമാര്‍ട്ട് സിറ്റി (1) സയൻസ് (1) സംവരണം (1) സാം പിട്രോഡ (5) സാംസ്കാരികം (16) സി.പി.എം. (9) സിനിമ (1) സുനിത കൃഷ്ണന് (1) സുന്നത്ത് (1) സെബാസ്റ്റ്യന് പോള് (1) സോമനാഥചാറ്റര്‍ജി (2) സോഷ്യലിസം (2) സോഷ്യല് ഐഡന്റിറ്റി (1) സ്പെക്ട്രം (2) സ്വാശ്രയ അടുക്കള (1) ഹര്‍ത്താല് (4) ഹൈഡ്രോപോണിക് (2) ഹോമിയോപ്പതി (1) ഹ്യൂമാനിസം (1) ളാഹ ഗോപാലന് (1)\nCopyright © 2018-2019 by K.P.Sukumaran . All rights reserved.. Picture Window theme. Powered by Blogger.


യുവ ഡോക്ടർ ഭാര്യയെ കഴുത്തറുത്തു കൊന്നു. | Malayali Manasu\nHome India യുവ ഡോക്ടർ ഭാര്യയെ കഴുത്തറുത്തു കൊന്നു.\nയുവ ഡോക്ടർ ഭാര്യയെ കഴുത്തറുത്തു കൊന്നു.\nചെന്നൈ: യുവ ഡോക്ടർ ഭാര്യയെ കഴുത്തറുത്തു കൊന്നു. ചെന്നൈയില് ഡിണ്ടിവനം സ്വദേശി ഡോക്ടര് ഗോകുല് കുമാറാണ് ഭാര്യ കീര്‍ത്തനയെ ക്രൂരമായി കൊലപ്പെടുത്തിയത്. കുടുംബവഴക്കാണ് കൊലപാതകത്തിലേക്ക് നയിച്ചതെന്നാണ് പുറത്തുവരുന്ന വിവരം.\nചെന്നൈയിലെ സ്വകാര്യ ആശുപത്രിയില് ഡോക്ടറായ ഗോകുല് മൂന്നുവര്‍ഷം മുമ്പാണ് സ്വകാര്യ സ്ഥാപനത്തില് എച്ച്ആര് മാനേജരായ കീര്‍ത്തനയെ വിവാഹം കഴിച്ചത്. കോവിഡും ലോക്ക് ഡൗണും ആരംഭിച്ചതോടെ ഗോകുല് ജോലിക്ക് പോവാതായി . ഇത് സംബന്ധിച്ച് ഇരുവരും തമ്മില് വഴക്ക് പതിവായി. തുടര്‍ന്ന് ഇരുവരും മറ്റ് വീടുകളിലേക്ക് താമസം മാറ്റി. ഇരുവരുടെയും ബന്ധുക്കള് തമ്മില് വിവാഹമോചന നടപടികളും തുടങ്ങി.\nഅങ്ങനെയിരിക്കെ വെള്ളിയാഴ്ച വൈകിട്ട് പതിവുപോലെ ഇരുവരും വഴക്കിടുന്നതിനിടെ ഗോകുല് അടുക്കളയില് നിന്നും കറിക്കത്തി എടുത്ത് കീര്‍ത്തനയുടെ കഴുത്തില് വെട്ടുകയായിരുന്നു. ബഹളം കേട്ട് ഓടിയെത്തിയ മാതാപിതാക്കളെയും ഗോകുല് ആക്രമിച്ചു. തുടര്‍ന്ന് കീര്‍ത്തനയെ മുടിയില് പിടിച്ച് വലിച്ചിഴച്ച് വീടിനു പുറത്തെ കാര്‍പോര്‍ച്ചിലേക്ക് കൊണ്ടുവന്ന് മരണം ഉറപ്പിക്കാനായി കാറെടുത്ത് കീര്‍ത്തനയുടെ ശരീരത്തിലൂടെ പലതവണ കയറ്റി ഇറക്കുകയായിരുന്നു. തുടര്‍ന്ന് ആ കാറുമായി ഗോകുല് രക്ഷപ്പെട്ടു. ഉടന്‍തന്നെ അയല്‍ക്കാരും ബന്ധുക്കളും കീര്‍ത്തനയെ അടുത്തുളള ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. സംഭവസ്ഥലത്ത് നിന്നും രക്ഷപ്പെട്ട ഗോകുലിന്റെ കാര് മറ്റൊരിടത്ത് നിയന്ത്രണംവിട്ട് മറിഞ്ഞ നിലയില് കണ്ടെത്തി. തുടര്‍ന്ന് ഇയാളെ പോലീസ് അറസ്റ്റ് ചെയ്തു\nPrevious articleഇന്ധന നികുതി കുറയ്ക്കില്ല : മന്ത്രി തോമസ് ഐസക്\nNext articleകരീന കപൂറിന് വീണ്ടും ആണ് കുഞ്ഞ് ജനിച്ചു.